
Előszó 


Az Iszlám kislexikon új - átdolgozott, illusztrációkkal bővített - 
kiadása elsődlegesen egy ismeretterjesztő könyv, de egyéb 
szempontból is hiánypótló kezdeményezés, mivel a magyar nyelvű 
szótárak nem adnak egységes képet az iszlám kultúrkörből származó, 
olykor több nyelvi áttételen keresztül meghonosodott szavak 
értelmezésével és helyesírásával kapcsolatban. A tudományos 
megközelítést , kereső " munkákban található  átírások is 
eltéréseket mutatnak. 

Az Iszlám kislexikon többnyire a klasszikus arab szó 
elfogadottnak tekinthető alakját adja meg - az európai normákat 
figyelembe véve. Ezért kizárólag ott jelezzük, hogy arab eredetű a szó, 
ahol ez a szövegkörnyezet miatt kétértelmű lehet. 

A vastagbetűs forma a jelenleg elfogadott - vagy javasolt 
-írásmód, de számos helyen megadtuk a személynév vagy a fogalom 
lehetséges, ill. használatban lévő formáját is. Utalnunk kell arra, 
hogy bizonyos személynevek esetében a teljes név áll, mert ebben a 
formában terjedt el szélesebb körben. Másutt csak a vezetéknév vagy 
éppenséggel az írói név áll. Esetenként - gyakorlati megfontolásból és 
kényszerűségből - ameghagytuk a név angol nyelvű átírását. 

A függelékben megtalálhatók az iszlám világtörténelmének 
időrendi táblázata és a fontosabb Korán-idézetek. 

A magyar nyelvben egyáltalán nem használatos torokhang vagy a 
magyarban marginálisan használatos , g7 

átírását is szorgalmaztuk. Lehetőség szerint egyszerűsítettük a 
többféle ,h" hangjelölését. 


A Koránban nem szereplő, de a szöveg megértéséhez szükséges 
további magyarázatot igénylő szavak dőlt betűvel jelennek meg a 
Korán-idézetekben. 

Végezetül újra utalunk a munka - magyar vonatkozásaiban - 
gondolatébresztő jellegére és nem utolsó sorban a nemzetközi 
szakirodalomban számon tartott hasonló jellegű tanulmányokra 
valamint a Korán szövegeire: 

Garcia, Luz: Diccionario de islam e islamismo (Espasa, Madrid, 
2009.), 

Nanji, Azim: Dictionary of Islam (Penguin, London, 2008.), 

Elger, Ralf: Kleines IsSlamLexikon (C. H. Beck, München, 2008.), 

Esposito, John L. : Dictionary of Islam (Oxford University Press, 
London, 2004.), 

Sourdel, J. - Sourdel, D. : Dictionnaire historigue de Vislam (PUF, 
Paris, 2004.), 

Khoury, Teodor A. : Islam Lexikon (Herder, Freiburg, 1991.), 

Serdián Miklós György (Ford.): A Korán (EPL Kiadó, Budapest, 
2018.) 

Budapest, 2018. május 


A, a/ Á, á 


abája Hagyományos, köpenyszerű, női ruhadarab, régen 
gyapjúból vagy teveszőrből készült, és viselőjének törzsi és 
társadalmi állását is elárulta. A muszlimok önmaguk választotta 
megkülönböztető jelképe lett. 

abangan (indonéz) Nem gyakorló muszlim, szinkretista. 

Abbádida-dinasztia  (1023-1091) Muszlim uralkodóház 
Andalúziában, pontosabban Sevillában és annak környékén. Az 
Omajjád Kalifátus bukása (1013) után az ún. , részkirályságok" (táifa 
/ taváift. sz. / - Reinos de Taifas spanyol) idején. 

Abbász sah, L (1588-1629) Perzsa uralkodó, a Szafavi-da- 
dinasztia legjelentősebb tagja. Irakból síita vallástudósokat hívott az 
országba a tizenkettes sía tanainak megismertetésére. Iszfahánt 


jelentős várossá fejlesztette. Az Oszmán-Török Birodalom ellenfele 
volt. 

Abbászida-dinasztia (749-1258) A szunnita iszlám második 
kalifadinasztiája. Mohamed próféta nagybátyja, Abbász (568-652) 
után kapta a nevét. Az Abbászidák a keleti iszlám világban 
uralkodtak, az indiai Szind tartománytól (ma Pakisztán) Egyiptomig 
bezárólag. A 8. sz. közepén döntötték meg - az Abdákkal együtt - 
a damaszkuszi Omajjád-dinasztiát az ún. ,abbászida forradalom" 
során. A birodalmi központot Damaszkuszból áthelyezték Bagdadba 
(762). Az Abbászidák alatt a kalifa nemcsak katonai parancsnok 
(amír al-múminín / - a hívők ,parancsnoka"), hanem egyben a 
legfőbb val- 

lási vezető is volt (zill Alláh alá al-ard / - Isten árnyéka a földön). 
Az Abbászida-dinasztia tényleges politikai és katonai hatalommal 
csak 945-ig rendelkezett. Ezután tartományi emírek, később 
szultánok és atabégek uralkodtak, ez volt a , részkirályságok" kora. A 
12. sz. közepén  Dél-Mezopotámiában sikerült újra önálló 
hatalmat kiépíteniük. Az Abbászida Kalifátusnak a mongol hódítás 
vetett véget. Az Abbászidák néhány tagja elmenekült. A dinasztia 
tagjait a mamlúkok a fővárosukba, Kairóba telepítették át. Az 1517-es 
oszmán hódítást követően a kalifái cím az Oszmán-ház szultánjaihoz 
került. 

Abd al-Dzsabbár (7-1024) Muatazila teológus. 

Abd al-Hajj (1374-1405) Illusztrátor és festő. Születési helye 
ismeretlen. Vélhetően Szamarkandban halt meg. 

Abd al-Karím (1882-1963) Mohamed ibn Abd al-Karím al- 
Hattábi a francia és spanyol gyarmatosítók által együttes erővel 
levert marokkói rífi felkelés (1920-1926) vezére. Berber törzsből 
származott, és hagyományos musz-lim neveltetésben részesült. Bíró 
(kádi) volt. A felkelést követően Réunionra menekült, de később 
visszatért az arab világba. Kairóban megalapította az ,Arab 
Nyugat (Magreb) Felszabadítási Bizottságot". 

Abd al-Malik ibn Marván Omajjád kalifa. Uralkodása alatt 
(685-705) az arab lett a birodalmi közigazgatás hivatalos nyelve, 
ekkor épült meg Jeruzsálemben a Sziklamecset, és ő verette az első 


arab pénzérméket. Az arabok az ő idején foglalták el végleg Észak- 
Afrika központját, Karthágót Bizánctól (698). 

Abd al-Muttalib ibn Hásim (7-578) Mohamed próféta 
nagyapja. A hagyomány szerint megálmodta, hogy hol kell keresnie 
Mekkában - a betemetett - Zamzam-for- 

rást. Később őt bízták meg a forrás őrzésével. A Hásimi-ták az ő 
apjától származtatják magukat. Akkor halt meg, amikor Mohamed 
próféta nyolcéves volt. A hadíszok jelentőségteljesen említik. 

Abd ar-Rahmán, Ájsa (1913-1998) Bint as-Sáti (,a folyópart 
lánya") álnéven is író egyiptomi szerző. Az arab nyelv, valamint a 
Korán-tudományok egyetemi tanára. 

Abd ar-Rázik, Ali (18883-1966) Ali Abdel Razig. Egyiptomi bíró 
és véleményformáló értelmiségi. "Tanulmányait az  Al-Azhar 
egyetemen és Oxfordban végezte. Elgondolása szerint Mohamed 
prófétát inkább szellemi, mintsem politikai vezetőnek kell tekinteni. 
Ezért az iszlám szerepe az államban nem lehet meghatározó. 

abd Rabszolga, szolga. Összetett férfinevekben is szerepel. (Abd 
Allah /- Abdallah /- Abdullah / - ,Isten szolgája"), vagy ,a 
Megkönyörülő szolgája" (- Abd ar-Rahmán / - Abdurrahman) vagy 
, a Kegyelmes szolgája" (Abd al-Ka-rím). A név második része Isten / 
Allah szinonimája. 

Abdallah (1882-1951) Hásimita uralkodó, a mekkai serifek 
leszármazottja, akik a családfájukat Mohamed prófétáig vezetik 
vissza. Az újonnan létrehozott Transzjor-dánia első emírje (1921- 
1946), majd királya (1946-1949). Ciszjordánia elfoglalása után 
Jordánia királya (1949-1951). Miután Jeruzsálemben gyilkosság 
áldozata lesz, az unokája, Huszajn kerül trónra, majd II. Abdalláh 
néven ez utóbbinak a fia. 

Abdelkader (1808-1883) Abd al-Oadir. Abd al-Kádir al- 
Dzsazáiríi, emír. Vallási vezető, az algériai függetlenségi harc 
parancsnoka. Az arab és berber törzsek élén a francia gyarmatosítók 
ellen vív sikeres harcokat (1832-1847). , A hívők vezére" címet kapta. 
Költő és 

szúfi misztikus. Damaszkuszi  emigrációjában több ezer 
keresztény életét menti meg egy pogrom idején. 


Abdo, Mohamed (1849-1905) Muhammad Abduh Egyiptom 
főmuftija, a modern iszlám társadalomelmélet egyik megalkotója, 
Dzsamál ad-Dín al- -Afgáni tanítványa, és Rasíd Ridá tanára volt. Őt 
tekintik a 19. sz.-i iszlám reformmozgalom (al-iszláh ad-díni) 
elindítójának.  Angolel-lenessége miatt hosszú ideig libanoni 
száműzetésben élt. 

Abdul Bahá (1844-1921) Isten Dicsősége. Baháulláh, bahái 
vallásalapító legidősebb fia, akit szellemi örökösének nevezett ki. 
Abdul Bahá 1913. április 9-18. között Magyarországra látogatott, és a 
következő kijelentést tette: , Budapest lesz egyik középpontja Kelet és 
Nyugat egyesülésének, valamint ebből a városból fog szétáradni a 
világosság más helyek felé." A tiszteletére emelt emléktábla a 
Nemzeti Múzeum kertjében található. 

Abdullah bin Abdul Kadir (1796-1854) Leghíresebb műve az 
önéletrajza, ,Haját Abdullah". A maláj prózáról írt munkája 
elősegítette, hogy a maláj hivatalos nyelv legyen. Muszlim témákat 
dolgozott fel a maláj irodalomban. 

Abdurrahman Wahid (1940-2009) Közhasználatú nevén Gus 
Dur. Indonéz politikus, a Nemzeti Ébredés Párt alapítója, Indonézia 
elnöke (1999-2001). Haladó szellemű, a vallások és felekezetek békés 
együttélésének hirdetője. 

Abdülmecid, I" (1839-1861) Haladó szellemű oszmán-török 
szultán, a Tanzímát kor néven ismert reformista időszak uralkodója, 
akinek a nevéhez fűződik a ,gülhánei hatt-i serif" program kiadása. 
Regnálása alatt létrejön az Oszmán Bank, és megújul a hadsereg. 
Menedéket ad 

Kossuthnak és számos magyar emigránsnak a szabadságharc 
leverése után (1849). 

Abraha Etióp hadvezér, aki 525-ben elfoglalja Jement, ahol 
önálló uralmat épít ki. A hagyomány szerint 570-ben, ami az , Elefánt 
éve", és a muszlim történetírás szerint Mohamed próféta 
születésének éve, megtámadja Mekkát. K10o5 

Ábrahám A Korán kinyilatkoztatása szerint Ibrahim. Isten 
küldi, hogy figyelmeztesse a zsidókat. Az iszlám ót tartja az első 
muszlimnak, aki még az iszlám kinyilatkoztatása előtt lett , tiszta 
egyistenhívő" és igazhívő  (haníf). Ábrahámnak a muszlim 


hagyomány szerint nem Izsákot, hanem Iszmáőil nevű fiát - az arabok 
vélt ősapját - kellett volna próbatételképpen feláldoznia Istennek, 
ennek a helyén építette fel a Kába szentélyét, az , (Egyetlen) Isten" 
imádására. A muszlimok ,Isten Barátjának" (halíl) is nevezik. 
Ábrahám áldozati ünnepe az , íd al-Adhá". 

Abú al-Hakam Gúnynevén Abú Dzsahl, , a tudatlanság atyja". A 
pogány mekkaiak egyik vezetője, Mohamed próféta kortársa és egyik 
ellenlábasa volt. A badri csatában esett el (624). 

Abú al-Kászim, Mohamed (7-934) A ,rejtőzködő imám". A 
tizenkettes sía követői számára a 12. imám, aki 874-ben tűnt el, 12 
évesen. Látták bemenni egy barlangba, ahonnan nem jött elő. Hívei 
később bejelentették mennybemenetelét. 

Abú Bakr (632-634) Mohamed próféta harmadik feleségének, 
Ájsának az édesapja. A mekkaiak közül az elsők közt tér be, ill. veszi 
fel az iszlámot. Abú Bakr az ,igaz" nevet kapta az utókortól. 
Mohamed próféta imámnak 

nevezte ki, aminek egyedi jelentése van, vö. később síiták, 
háridzsiták szóhasználatával. Mohamed több alkalommal is megbízta 
Abú Bakrot a pénteki ima vezetésével. Mohamed próféta halála után 
az első kalifa, ill. az első a négy , igaz úton járó" (ar-rásidún) kalifa 
közül. A síiták bitorlónak tekintik, mert felfogásuk szerint Alinak 
kellett volna követnie a Prófétát. 

Abu Dhabi (-AbuDzabi) 

Abú Dzsihád (1935-1988) Khalil al-Wazir a Fatah párt egyik 
alapító tagja és fegyveres szárnyának (al-Ászifa) parancsnoka, az Első 
Intifáda szervezője. Izraeli ügynökök gyilkolták meg Tuniszban. 

Abú Hanífa (699-764) A négy vallásjogi iskola (mazhab) 
egyikének (a hanafita iskolának) kidolgozója. Jellemzője a vélemény 
(raj) és a helyi szokásjog figyelembevétele. Tanításait egyik 
tanítványa, Abú Júszuf jegyezte le. Sírja Bagdadban található. 

Abú Hurajra Abu Huraira: a , cicák atyja". Mohamed próféta 
társa, számos hadísz közlője. 

Abú Lahab Mohamed próféta egyik nagybátyja és esküdt 
ellensége, aki nem biztosította számára a klán védelmét. K111 

Abú Nidál (1937-2002) Sabri al-Banna, palesztin ellenálló. 
1974-ben szakít a Fatahhal, és megalapítja a , nyugati világban" Abú 


Nidál Csoportként ismert szervezetet. Elutasít minden lehetséges 
béketárgyalást Izraellel, ezért a Fatah vezette PFSZ-szel is ellenséges 
viszonyba kerül. Irakban halt meg, máig tisztázatlan körülmények 
között. 

Abú Nuvász (747-815) Igazi nevén Ibn Háni. Ragadványnevén a 
, fürtös". Hárún ar-Rasíd, valamint ennek fia, al-Amín kalifa korában 
alkot. Költészetében a városi társadalom képviselője. Kigúnyolja az 
affektált beduin költészetet utánzó városi költőket. Híresek borversei, 
valamint szerelmi költészete. Megújítja a verselés formai eszközeit a 
, díszítőelemek" (badí) tudatos alkalmazásával. Az ún. iraki 
, modernek" vezéralakjaként a vallási aszkézis költészetében is 
jelentősei alkot. Munkássága nagy hatást gyakorol későbbi arab 
költőkre, elsősorban Andalúziában. 

Abú Szajjáf Csoport A Fülöp-szigeteken (Mindanao) működő 
iszlámista gerillaszervezet, amely a muszlim többségű tartomány 
teljes elszakadásáért küzd. Célja egy iszlám állam megteremtése. 
Vélhetően kapcsolatban áll az al-Káidával is. 

Abú Szufján A pogány kori Mekka egyik vezetője. Mohamed 
próféta ellensége volt, de később a megbékélésen munkálkodott, 
majd 630-ban, amikor Mekka behódolt, megtért az iszlámra és részt 
vett a hódításokban, ahol mindkét szemét elvesztette. Fia, Muávija 
lett az első omajjád kalifa Damaszkuszban. 

Abú Tálib Mohamed próféta nagybátyja, Ali édesapja. Mohamed 
nagyapjának halála után magához vette a prófétát, aki Abú Tálib 619- 
ben bekövetkezett haláláig a védelme alatt állt. 

Aceh (indonéz, ejtsd: acseh) Félautonóm tartomány Szu-mátrán. 
A lakosság 9896-a muszlim. Elsőként ide érkezett meg az iszlám az 
indonéz szigetvilágban. Hosszabb fegyveres harc után a sziget iszlám 
önrendelkezésű autonómiát kap. A szökőár okozta károk 
helyreállításában 

részt vett a Magyar Iszlám Közösség és a Magyar Vörös-kereszt is. 

adab Klasszikus jelentése: ,jó modor, udvariasság, erkölcs, az 
előírásszerű szokások ismerete". A középkori irodalomban a 
hivatalnokréteg és a művelt emberek számára írt kézikönyvek 
elnevezése. Az első adab műveket Ibn al-Mukaffaa írja. Az arab 
nyelvű adab irodalom szórakoztató, ugyanakkor nevelő célzatú 


szövegeinek legnagyobb mestere a 9. sz.-ban al-Dzsáhiz. A 
későbbiekben terjedelmes  ,adab enciklopédiák" készülnek, 
amelyekben a nyelv-helyességtől a történelmen át a szépírásig szinte 
minden téma megtalálható. A szó mai jelentése: szépirodalom. 

adála Igazságosság. Az igazságossághoz való ragaszkodás. Ez a 
fogalom jelentős szerepet játszik a mai iszlámisták vagy a vallásosan 
motivált muszlim (politikai) szervezetek gondolatrendszerében. A 
Korán a hívők feladatának jelöli meg az igazságosságot. K 5:8 

Ádám Az iszlám felfogás szerint az első ember és az első próféta. 
Isten agyagból teremtette. A Koránban több helyen szerepel. 

Aden 1839 és 1967 között brit fennhatóság alatt állt. A 20. sz.- 
ban a szocialista Dél-Jemen fővárosa. A Jemeni Köztársaság 
legfontosabb kikötővárosa. 

adzsam A középkorban a nem arab muszlimokra, főképp az 
irániakra használt megnevezés. 

Adzsmán Az Egyesült Arab Emírségek hét tagállamának 
legkisebb országa. 

Afgáni, — Dzsamál ad-Dín  (1839-1897) Neve afgán 
származására utal. Al-Afgáni a modern iszlám egyik meg- 

alkotója, a pániszlámizmus szószólója. Küzd a gyarmatosítás 
tevékenykedik. 

Afganisztán Az iszlám a 7-8. sz., ill. az omajjád kalifák 
seregeinek megjelenése óta van jelen a térségben. A lakosság 8896-a 
szunnita, 1296-a síita. A lakosság 5096-ban dari, 3596-ban pas tu 
nyelvű. A terület az ókortól kezdve különböző iráni birodalmakhoz 
tartozik. Az önálló afgán államiság a 18. sz. elején jön létre. Záhir sah 
uralkodása alatt (1933-1973) a városokban végbemegy az ,iszlám 
modernizációja". A nők tanulhatnak, ill. munkát vállalhatnak. Nem 
kötelező a burka viselése. 1973-ban Mohamed Dáúd herceg a 
kommunisták segítségével átveszi a hatalmat. A szovjet megszállókat 
(1979-1989), valamint a Núr Mohamed Taraki és Háfizulláh 
Amin által képviselt bábkormányokat a , nemzeti dzsihád" külföldi 
segítséggel elűzi. 1996-ban a szovjetellenes harcok során 
megerősödött tálibok veszik át a hatalmat, akik a Buddha-szobrok 
megsemmisítésével - 2000-ben -kivívják a világ ellenérzését. 


Afganisztán 2001 óta - az USA vezetésével működő , nemzetközi 
békefenntartók" által - ellenőrzött ország. Az idegen megszállók 
elleni harcban a tálibok törzsi alapon szerveződő vallásos 
politizálásához a ,sivatagi iszlám nemzetközi  brigádjainak" 
eszmerendszerei és különféle vahhábita ideológiák társulnak. 

Aflag, Michel (1910-1989) Damaszkuszi keresztény családból 
származik. A Baasz Párt egyik alapítója, egyben a pánarab 
nacionalizmus ideológusa. Élete végén szakít a szíriai baaszistákkal. 
Irakban telepszik le a párt névleges főtitkáraként. 

Afrika Az arabok 641-ben, Egyiptom meghódításával hozzák be 
az iszlámot Afrikába. 698-ban, Karthágó be- 

vételével a Földközi-tenger teljes déli partvidéke a kezükbe kerül. 
Az iszlamizáció a kontinensen északról délre halad, ill. a Szaharát 
átszelő kereskedelmi utak, később az Indiai-óceán partvidékei 
mentén, a társadalmi rétegekben pedig fentről lefelé. A mali királyi 
udvarokban például muszlimok lettek az írnokok, így a helyi 
uralkodók az iszlámot magasabb rendűnek tartották a 
saját vallásuknál. Jellemző a szimbiózis a helyi vallások és az iszlám 
között. Mivel az iszlám szemben állt a kereszténységgel, a helyiek 
számára elfogadhatóbbnak tűnt, ezért a 19. sz.-tól akár 
,gyarmatosítóellenes" vallásnak is tekinthető. Kelet-Afrikában 
létrejön az ún. , szuahéli iszlám", miután iráni és arab kereskedők 
helyi nőket vesznek feleségül. A 20. sz.-ban egy afrikai 
önmeghatározó mozgalom, az ún. , afrikanizmus" 
valamelyest gyengítette az iszlám pozícióját a kontinensen. Afrikában 
az iszlám ma is hittérítő vallásnak számít. Etiópiában a 20. sz. 
második felében a korábban animista törzsek - elsősorban a szaúdi 
hittérítők munkája nyomán - sorra vették fel az iszlámot. 

aga Magas kormányzati és katonai rang az Oszmán 
Birodalomban. A török hódoltság idején Magyarországon is 
használatos. A legjelentősebb aga a , janicsár aga" volt. A szó eredeti 
jelentése ,idősebb testvér, nagybácsi". A Közel-Kelet egyes 
országaiban ma is használatos mint udvarias megszólítás. 

Aga Khan A nizári iszmáílita imámok Haszan Ali sah (?-i881) 
óta az ,aga kán" címet viselik. Átöröklése a közvetlen vérvonalat 
követi. A jelenlegi Aga Khan, Karim, 1977-ben Londonban 


megalapítja az , Iszmáílita Tanulmányok Intézetét". Az 1967 óta 
működő , Aga Khan Alapítvány" székhelye Genf. A Magyar Királyság 
területén a kora középkorban izmaelitáknak nevezik a muszli-mokat. 

Aglabida-dinasztia (800-909) A bagdadi abbászida kalifa 
nevében a mai Tunézia területén kormányzó, független 
emírdinasztia. Fővárosuk Kajraván. 

ahbas Libanonban alapított iszlámista csoport tagja. Vezetőjük 
Abdalláh al-Harari sejk, aki az al-Habasí (- az Etióp) nevet kapja. Az 
irányzat bírálja a vahhábitákat és a Muszlim Testvéreket is. 

ahd ígéret, amit a szunnita közösség tesz megválasztott 
vezetőjének. 

Ahl al-Bajt ,A ház népe." Mohamed próféta rokonai és ezek 
leszármazottai, akiket , szajjid", és, seríf" címmel illetnek. 

ahl al-kitáb ,A Könyv emberei, ,a Könyv népe(i". 
Keresztények és zsidók, akik kinyilatkoztatásként megkapták, ill. 
befogadták az írást. 

ahl-i hakk (arab-perzsa) Ahl-e hagg: az , Igazság népe", azaz 
, Isten népe?". Vallási irányzat Azerbajdzsán, Kur-disztán és Irán 
területén. A közösség a közösség gyűléseire helyezi a hangsúlyt. A 
közösség tagjai szigorúan követik szellemi vezetőjük útmutatásait. Az 
alacsonyabb néprétegek titkos vallása; síita szúfi irányzatnak is 
tekinthető. 

Ahmad Khan, Sir Sayyid (1817-1898) Sir Szajjid Ahmad Kán 
indiai liberális gondolkodó, a modern indiai oktatás és reform iszlám 
megalapítója. 

ahmadíjja Mirza Gúlám Ahmad (1839-1908) tanításán alapuló, 
az iszlámból kiinduló vallási irányzat. Mirza Gúlám Ahmad 
kijelentette, hogy ő , Krisztus, Mahdí és Krisna avatárja, Buruz és 
Mohamed próféta megjelené- 

se, világmegváltó", akire más vallások hívei is vártak, és Isten 
engedélyezte neki, hogy fogadja a hívek bizalmi nyilatkozatait. 1974- 
ben Pakisztánban a Nemzetgyűlés az ahmadíjja-tagokat kizárja az 
iszlám közösségből. Ezt követően nagyarányú kivándorlás veszi 
kezdetét. A , hyugati országokban" sokrétű vallási 
propagandát folytatnak. 

ája (áját t. sz.) Jel, vers. A Korán-szúrák számozott részegysége. 


ajatollah (arab-perzsa) Áj at Alláh: , az Isten jele". A tizenkettes 
síita iszlámban a vallási vezetők címe. 

Ajjúbida-dinasztia Kurd eredetű szunnita uralkodóház. 1171- 
1260 között Egyiptomot, Szíriát és Felső-Mezo-potámia egyes részeit 
ellenőrzi. Aktív szereplője a keresztes háborúknak. Leghíresebb 
uralkodója Szaladin. 

Ájsa (614-678) Áisa, Mohamed próféta harmadik felesége. Abú 
Bakr, az első szunnita kalifa lánya. A Hívők Anyja (Umm al- 
Múminín) nevet kapta, a hadísz egyik legfontosabb átadójának 
számít. 

Akbar (1556-1606) A Mogul Birodalom fénykorának uralkodója. 

akída Hitvallás. Kötelék. Az iszlám hit alaptételei gyűjtőfogalma: 
hit az Istenben, az angyalokban, a Könyvben (az írásban), a 
prófétákban és az Utolsó ítélet Napjában. A síiták az imám személyét 
is hozzáteszik. Az iszlám dogmatika és teológia fontos alkotóeleme. 

al-Akszá Mártírjai Brigádok A Második Intifáda során alakul 
meg. A szervezet később radikalizálódik. 

al-Akszá mecset , A legtávolabbi mecset." Az iszlám harmadik 
szent helye, amit Mohamed próféta a csodás éjszakai utazása során 
meglátogatott. A jeruzsálemi Templom-hegyen áll. K 17:1 

Ál Család- és utódnév. Dinasztiák elnevezésében is előfordul. 
Megtalálható számos mai arab uralkodócsalád nevében, lásd Ál 
Khalifa, Ál Szabáh, Ál Bú Szaíd. 

Alamut Erődítmény Iránban, az Elburz-hegységben. A12. sz. 
elejétől a 13. sz. közepéig a nizári állam székhelye. Jelentős szerepet 
játszik a síita iszlámban. Haszan-e Szábbah mozgalma, valamint a 
terrorizmussal rokonítható aszaszinok teszik ismertté a , nyugati 
irodalom-ban". 

alaviták A11. síita imám követői, nevüket az , Ali iláhi" (az isteni 
Ali) kifejezésből kapták. Ma Szíria vezető rétege, és a lakosság 
mintegy 2096-a. Az alaviták Szíriában és Törökországban élnek. 
Tanaikban keresztény és zZoro-asztriánus elemek találhatók. A 
mekkai zarándoklatot a szentek sírjainak látogatásával helyettesítik. 
Felfogásuk nem egyezik meg az iszlám ortodoxiában gondolkodó 
szunnita ulemák elképzeléseivel. Saját húsvétjuk 
és Szentháromságuk (Mohamed, Ali és Szalmán, a perzsa) van, de 


nincsenek mecsetjeik. A jeruzsálemi mufti fatvája óta tekintik őket 
igazi muszlimnak, a muszlim közösség tagjainak. Később az iráni 
síiták - az iszlám forradalom győzelme után - politikai okokból 
elismerik őket. 

Albánia Albán Köztársaság. Muszlim többségű európai ország. A 
szocialista pártállam vallásellenes magatartása visszaveti a hitéletet. 
Ma az iszlám - az olajdollárok segítségével - egyre erősödik. 

Aleppó Szíria egyik legnagyobb városa. Híres a város közepén 
emelkedő erőd, amelynek egy ideig Bem apó volt a parancsnoka. 

Alexandria A várost Nagy Sándor alapította Kr. e. 332-ben. Itt 
állt az antik világ ,hét csodájának" egyike, a világítótorony. Az 
újjáépített Alexandriai Könyvtár is itt található. Ma Egyiptom 
második legnagyobb városa, kikötőváros. 

Algéria Algériai Népi Demokratikus Köztársaság. A fővárosa 
Algír. Magreb-ország, a lakosság szinte 10096-ig muszlim. A francia 
gyarmatosítók elleni harc jelentős emberáldozatot követelt. Az ország 
1962-ben nyerte el függetlenségét, a hadsereg tisztjei által irányított 
Nemzeti Felszabadítási Front került hatalomra. Az 1990-es évek 
elején a radikális Iszlám Üdvfront iszlámista megoldásokat 
szorgalmazott, ami polgárháborúba torkollt (1991-2002). 

Alhambra A vörös város. Erőd és palota, a Naszridák székhelye 
volt. Mai formájában a 14. sz.-ban épült Granadában. 

Ali (600-661) Ali ibn Abi Tálib, Mohamed próféta unokatestvére. 
Fátimának, a Próféta lányának a férje. Ali az elsők közt tért meg az 
iszlámra, ő lett a 4. kalifa (656-661). A síiták szerint a Próféta után 
rögtön hatalomra kellett volna kerülnie, és véleményük alapján Ali az 
első jogszerű imám, ezért a síiták tőle származtatják az imá-mokat. 
Uralkodása alatt végig polgárháborús a helyzet. A háridzsiták 
Kúfában meggyilkolják. Ali és Fátima házasságából születik Haszan 
és Huszajn. 

Alif Lám Mim (A. L. M.) Hat Korán-szúra kezdődik ezzel a 
három betűvel. Köztük a leghosszabb szúra, a második 

is. A Korán , csodálatos betűinek" nevezik. A Korán-magyarázók 
különböző jelentéseket tulajdonítanak nekik. 

alkímia A középkorban a kísérleti tudományok gyűjtőneve, a 
kémiától az ezoterikus spekulációkig. 


alkohol Az alkohol és az egyéb kábító hatású szerek fogyasztása 
a hívők számára nem megengedett, mivel ezek élvezete nagyobb kárt 
okoz, mint amennyi hasznot hoz. 

Allah Isten. Allah / Alláh. Ő az , Egy Isten". Szófordulatokban 
, Alláhu akbar?" (Isten a legnagyobb), vagy ,al-hamdu lilláhi" 
(Dicsőség Istennek). Ez utóbbi jelentése a hétköznapi beszédben: 
, Köszönöm, hála istennek". 

AMAL Remény. Egyben mozaikszó-rövidítés: , Afvádzs  al- 
Mukávama . al-Lubnáníjja" (Libanoni Ellenállási Különítmények). 
1975-ben alapították - a karizmatikus síita imám, Músza Szadr 
vezetésével - mint a Nincstelenek Mozgalmának katonai szárnyát. Az 
1982-es izraeli invázió ellen harcoló milícia elnevezése. 

Amerikai Egyesült Államok Az első muszlimok Szíriából és 
Libanonból érkeznek. A 20. sz. közepe óta egyre több afroamerikai 
tér át az iszlámra. Jelenleg mintegy hétmillióan vallják magukat 
muszlimnak. Nagy részük az országban született. 

ámín Ámen. Istenem, fogadd el. Főképp az ,első szúra?" 
felolvasása után, ill. imádkozáskor mondják ki. 

Ámina Női név. Mohamed próféta édesanyjának a neve. 

amulett (- amuletum latin) Hamáil: , ami függesztve hordható" 
sz. sz. vagy ,tilaszm": talizmán. A népi vallá- 

sósság az egész iszlám világban nagy jelentőséget tulajdonít 
használatuknak, főleg a kisgyermekek védelmére a rontás ellen. 
Amulett bármi lehet, amiben a tulajdonosa hisz. A vallástudósok csak 
egy esetben fogadják el törvényesnek: ha Korán-idézetet tartalmaz. 
Ilyenkor a neve ,tavídza" ( menedéket keresek Istennél"). 
Számunkra elsősorban az , Egri csillagok" c. regényből ismert mint 
Jumurdzsák amulettje. 

Anasz ibn Málik (612-709) Mohamed próféta társa és életének 
egyik legfontosabb ismerője, akire nagyon sok hiteles hagyományt 
(  hadísz") vezetnek vissza. 

Andalúzia Al-Andalusz az Ibériai-félszigeten a  musz-lim 
fennhatóság (711-1492) alatt állt területek egészét jelölte, nemcsak a 
mai Andalúziát. A térségnek később is jelentős szerepe volt az arab és 
iszlám kultúra közvetítésében Európa felé. A muszlim uralom alatti 
állítólagos teljes vallási toleranciát egyes történészek ma már 


megkérdőjelezik. Az Omajjádok, Almoravidák, Almohádok és számos 
kisebb dinasztia uralmának a , visszahódí-tás", a Reconguista vetett 
véget. 

angyalok A Koránban Isten követei. Gábriel az isteni 
kinyilatkoztatást hozza Mohamed prófétának. A Pokol előtt 
tizenkilenc angyal áll őrt. Vannak angyalok, akik a Trónt hordozzák. 

anszár Segítők. Medinai muszlimok, akik a Mekkából érkező 
bevándorlókat - Mohamed prófétát és társait -segítették a hidzsra 
után. A 19. sz. végén Szudánban a mahdista mozgalom tagjainak 
elnevezése. 

arab A fogalom alakulása a törzsi társadalom szolidaritásától - az 
Arab-félszigeten - az euroiszlám megjelenéséig követhető végig. A 
sivatagi nomádok - beduinok - 

megnevezése. Az arab nyelv nem beduin beszélői csak a 19. sz.- 
ban, a nacionalizmus korában kezdik magukra is kiterjeszteni az arab 
megnevezést. 

Arab-félsziget Arabia Felix néven említette a nyugati irodalom. 
Az iszlám bölcsőjének a Hidzsáz tekinthető, ahol a városlakó arabok 
és sivatagi nomádok (arab beduinok) törzsi alapokon működő 
társadalma volt ennek az alapja. 

arabeszkek Növényi, geometriai formák. 

arab írás Mássalhangzóírás. Arámi eredetű, huszonnyolc 
betűből áll. Afganisztánban, Iránban, Pakisztánban a napi 
gyakorlatban bővített formában használatos. Délkelet-Ázsiában 
félhivatalosan van jelen. Az iszlami-zált országok egy része áttért a 
latin vagy cirill betűs írásra. 

arab-izraeli konfliktus Az arab-izraeli háborúk sora 1948-ban 
- Izrael Állam megalapításával - veszi kezdetét. A környező arab 
országok  — hadseregeivel — és a palesztinokkal folytatott 
ellenségeskedések: 1956-ban a szuezi válság, 1967-ben a hatnapos 
háború, 1973-ban a jóm kip-puri / ramadáni háború, és 1982-ben a 
libanoni háború. A szintén jobbára fiatal arab államok nem képesek 
feldolgozni a gyarmatosítók kivonulása után kialakult helyzetet, sem 
a Nyugat támogatásával megalakult Izrael sikereit és későbbi 
területfoglalásait. Az arab országok közvéleménye Izraelt a 


gyarmatosító tevékenység folytatójának tekinti. Izrael államot a helyi 
arab médiában gyakran a középkori , keresztes államhoz" hasonlítják. 

Arab Liga 1945-ben alapítják Alexandriában. Célja az arab 
országok közti együttműködés elősegítése. Hatékonysága kérdéses. 
Az Arab Liga tagállamai: Algéria, Bah- 

rein, Comore-szigetek, Dzsibuti, Egyesült Arab Emírségek, 
Egyiptom, Irak, Jemen, Jordánia, Katar, Kuvait, Libanon, Líbia, 
Marokko, Mauritánia, Omán, Palesztina, Szaúd-Arábia, Szíria, 
Szomália, Szudán, Tunézia. 

arab nacionalizmus A Török Birodalom elleni harctól 
kezdődően Nasszer törekvésein át hosszasan éreztette hatását, de az 
, arab szocializmushoz" hasonlóan nem hozott átütő sikert. Egyetlen 
gyakorlati megvalósulása Szíria és Egyiptom uniója, az Egyesült Arab 
Köztársaság (1958-1961). 

arab nyelv A Korán nyelve. A muszlimok imáinak nyelve a nem 
arab országokban is. 

Arafat-hegy Mekka mellett található, ahol a zarándoklat 
(haddzs) központi részeként Zú al-Hiddzsa hónap 9. napján a 
zarándokok egy napot töltenek el imádkozással. 

Arafat, Jasszer (1929-2004) Jászir Arafát. A Fatah alapítója, a 
Palesztin Felszabadítási Szervezet vezetője, a Palesztin Hatóság első 
elnöke. Haláláig a palesztinok megkérdőjelezhetetlen vezetője. 
Fegyveres ellenállóból az Izraellel való megbékélés hívévé vált. 
Nevéhez kapcsolódik a , palesztin nemzet" fogalmának elismertetése 
a világpolitikában. 1994-ben Nobel-békedíjat kap, Simon Peresz és 
Jichak Rabin társaságában. 

árkán al-iszlám Az iszlám ,öt pillére": saháda, szálát, zakát, 
szaum, haddzs. 

Ásúrá Az iszlám naptár első havának, Muharram hónapnak 10. 
napja, amikor Mohamed próféta böjtölt. A szunniták ekkor egy napot 
böjtölnek. A síiták tíz napon át emlékeznek meg Húszéin imám 
ellenállásáról (680. Muharram 1-10.) Kerbalánál a második omajjád 
kali- 

fával - Jazíddal - szemben, aki győzelme után minden férfit 

lemészároltatott, így Huszeint és a fiait is. A síita hívők Ásúrakor 


díszmenetekben vonulnak a szentek  sírjaihoz. — Húszéin 
mártíromságáról drámajátékot (tazíjja) adnak elő. 

aszabíjja Az iszlám előtti korban a törzsi kötelék megjelölése, 
ami a társadalmi együttélést szabályozta, nemcsak az arabok 
(beduinok), de más népek viszonylatában is. A fogalmat később is 
használják. 

al-Aszad, Háfiz (1930-2000) Háfez al-Aszad. Szíria elnöke és a 
szíriai Baasz Párt főtitkára 1971-től haláláig. Az alavita kisebbség 
tagja. Erős befolyást gyakorolt a libanoni belpolitikára. Izraellel 
szemben kemény álláspontot képviselt. 

aszaszinok Hasisszívók, ,hasásijjún" sz. sz. Szélsőséges síita 
szekta tagjai. A 12-13. sz.-ban Szíriában és Iránban éltek hegyi 
váraikban. Muszlim és keresztény fejedelmek ellen elkövetett 
politikai merényleteik miatt a szó több európai nyelvben hordozza a 
"gyilkolni, orgyilkos" jelentést. 

al-Aszkarí, Haszan (7-874) A11. síita imám. aszr Délutáni 
ima. 

Atatürk A törökök atyja. Musztafa Kemal. 

Ausztrália Lakosságának csupán egy-két százaléka muszlim, 
akik többnyire török és szíriai bevándorlók. 

Averroes (1126-1198) Abú al-Valíd Mohamed Ibn Rusd, 
andalúziai muszlim jogtudós, filozófus és orvos. Arab nyelvű 
kommentárokat írt Arisztotelész számos művé- 

hez (Topika, Retorika, Poétika), amelyek latinra fordítva nagy 
hatással voltak a középkori keresztény teológusokra, köztük Aguinói 
Szt. Tamásra. 

Avicenna (980-1037) Abú Ali al-Huszajn Ibn Színá, a 
legnagyobb középkori - iráni származású - muszlim orvos és 
filozófus. Arisztotelész görögből fordított műveit értelmezte, és írta 
újra arabul. Főművét, a , Kánonit még a 19. sz. elején is használták az 
orvostudományban. 

azán Az imára hívás, ami a minaretből - régen a miűezzin 
szájából, ma hangfelvételről - ötször hangzik el naponta. Szunnita 
szöveg: 

Isten a legnagyobb (4Xx) 

Tanúsítom, hogy nincs isten Istenen kívül (2x) 


Tanúsítom, hogy Mohamed Isten Küldötte (zx) 
Gyertek az imára (Zx) 
Gyertek az üdvösségre (Zx) 


Isten a Legnagyobb (zx) 
Nincs isten Istenen kívül Síita szöveg (nem kötelező jelleggel): 
Isten a legnagyobb (4Xx) 


Tanúsítom, hogy nincs isten Istenen kívül (zx) 

Tanúsítom, hogy Mohamed Isten Küldötte (zx) 

Tanúsítom, hogy AU Isten vallja (zx) 

Gyertek az imára (Zx) 

Gyertek az üdvösségre (Zx) 

Isten a Legnagyobb (zx) 

Nincs isten Istenen kívül 

A síita szöveg számos interpretációt takar, az első sor úgy is 
értelmezhető, hogy , Isten Nagy", és a továbbiakban , Ali Isten földi 
ügyintézője" . 

Azerbajdzsán Az ország neve perzsa eredetű, és szerepel benne 
a tűz (ázár) szó. A lakosság azeri török, 9496- 

ban síita. A terület 1800-ban az Orosz Birodalom része lett. 1918 
és 1920 közt a Vörös Hadsereg foglalta el, és a Szovjetunió része lett, 
aminek szétesése után, 1991-ben függetlenné vált. 

Azhar Al-Azhar. Mecset és egyetem Kairóban. A Fáti-midák 
alapítják 969-ben, Kairóval egy időben. A neve ,fénylőt" jelent, 
feltehetőleg utalásként Mohamed lányára, Fátimára (az-Zahrá), 
akitől a Fátimidák származtatták magukat. Az ,al-Azhar" ma a 
szunnita iszlám szellemi központja. Az egyetemnek több mint 
százezer diákja van az iszlám világ minden részéből. A 
vallástudományok mellett az összes világi tudományágat is oktatják 
itt. A mecset nagysejkje egyben a vallási cenzúra feje is Egyiptomban. 

Ázsia Az iszlám kialakulásának és elterjedésének szempontjából 
jelentős kontinens. Azokon a területeken, ahol nem történt katonai 
hódítás, sajátos különbözőségek mutatkoztak meg. Szumátrán és 
Jáván is más-más volt az iszlám fogadtatása. A kontinens iszlám 
többségű országai: Afganisztán,  — Azerbajdzsán, Bahrein, 
Banglades, Brunei, Egyesült Arab Emirátusok, Indonézia, Irak, Irán, 
Jemeni Arab Köztársaság, Jemeni Demokratikus Köztársaság, 


Jordánia, Katar, Kazahsztán, Kirgizia, Ku-vait, Libanon, Malajzia, 
Omán, Pakisztán, Szaúd-Ará-bia, Szíria, Törökország, 
Türkmenisztán, Uzbegisztán. 


Baasz Párt Arab Újjászületés Párt. 1940-ben Damasz-kuszban 
alapíják meg. Első titkára Michel Aflag. Az Arab Újjászületés 
Szocialista Pártja nevében csak később jelenik meg a szocialista jelző. 
Jelszava: ,(arab) Egység, Szabadság, Szocializmus". 1963-ban 
Szíriában, 1968-ban Irakban jut hatalomra. A két országban eltérőek 
a pártprogramok, és a két állam többnyire ellenséges viszonyban van 
egymással. Az arab nacionalizmus szellemében fogant pánarab 
államiság megvalósítására törekszik. Irakban Szaddám Huszajn 
rendszerének bukása a Baasz Párt eltűnését is magával hozta. 
Szíriában a párt hatalmát sokan megkérdőjelezik. 

Báb (1819-1850) A szó, ill. felvett nevének jelentése: ,kapu". 
Eredeti nevén Szajjid Ali Mohamed Sírázi. A Mahdí előfutárának 
tartotta magát. Átjelölte az ,ima irányát" (kibla) oda, ahol éppen ő 
tartózkodott.Megváltoztatta az imák és a böjt rendjét, valamint az 
öröklés, a házasság és a válás jogi alapjait. Kivégezték. Szentélye 
Haifában található. 

bábá (Dperzsa-török) Apa, atya. A bektási szúfi rendben a 
spirituális vezető. 

Babócsa A Basa-kert Európa legnagyobb kiterjedésű összefüggő 
nárciszmezője. A Duna-Dráva Nemzeti Park Igazgatósága védetté 
nyilvánította a mintegy tizenhárom hektáros területet, aminek a 
nevezetessége a csillagos nárcisz. Vélhetően még a török hódoltság 
idején ültettette be a helyi basa a háremhölgyei gyönyörködte- 

tésére. A Török kutat a 19. sz.-ban építik meg, török tűrhet utánzó 
stílusban. 

al-Badavi, Ahmad  (1199-1276) Marokkóban született 
misztikus, akinek látomása volt, hogy Egyiptomba kell mennie. Az 
egyik legnagyobb egyiptomi szúfi rend, a Badavijja-rend alapítója. 
Harcolt a keresztesek ellen. Csodatevőnek tartják. Születésnapját 
zijára keretében - a szentek sírjának látogatása - a Nílus-deltában 


fekvő Tantában minden évben megünneplik. Sírhelyén mecset is 
épült. 

badri csata (624) A badri csata hozza meg Mohamed próféta 
első nagy győzelmét a mekkaiak ellen, a hidzsra után. A medinaiak 
segítségével, háromszáz muszlim élén legyőzi a háromszoros mekkai 
túlerőt. A muszlimok mindezt Allah - az Egy Isten - segítségének 
tudják be. Badr volt az egyiptomi hadsereg hadműveletének fedőneve 
az 1973-as Izrael elleni háborúban. 

Bagdad A város 762-ben, az abbászida kalifa, al-Man-szúr alatt 
kezdett el kiépülni. A birodalom tudományos, gazdasági, valamint 
politikai központjává vált, és a ,Béke Városa" nevet kapta. Itt 
működött az iszlám világ első  papírmalma, valamint egy 
tudományos fordítóintézet: a ,Bajt al-Hikma", a Bölcsesség 
Háza. 1258-ig az abbászida kalifák székhelye, amikor is a mongolok 
lerombolták, a lakosságát pedig megölték. Ezután különböző 
birodalmak tartományi központja volt, de korábbi jelentőségét sosem 
nyerte vissza. Ma Irak fővárosa, ami , nemzetközi békefenntartók" 
ellenőrzése alatt áll. 

baháíi hit A baháí vallást Mirza Huszajn Ali, azaz Ba-háullah 
alapítja meg 1844-ben Iránban. A hit követői minden prófétát 
elismernek. Ez a világvallás, amely az 

iszlám síita ágából nőtt ki, egyetemes testvériséget és társadalmi 
egyenlőséget hirdet. Demokratikusan megválasztott helyi és nemzeti 
vezetőtanácsuk van, amely kilenc személyből áll. Tevékenységük 
nemzetközi jelentőségű. A legtöbb baháí hívő Indiában él, de 
központjuk Haifában van. A baháií hívők száma a világon 
mintegy ötmillióra tehető. Magyarországon néhány ezren vannak, de 
közösségeik aktívak. Az iszlám világban, különösen Iránban, 
diszkriminációnak, olykor üldözéseknek vannak kitéve. 

Baháulláh (1817-1892) Eredeti nevén Mirza Huszajn Ali. 
Teheránban született, nemesi családból. A Báb követője lett, és ezt a 
nevet adta magának: ,a bahái vallás meg-alapítója". Először 
börtönbüntetésre ítélték, majd emigrációba kényszerült. Miután 
bagdadi száműzetésében híressé vált, és tömegek kezdték el 
látogatni, az akkori szultán Isztambulban jelölte ki a lakhelyét, majd 


később Akkóba száműzte. Tanítása alapján minden vallás 
egy Istentől származik. 

Bahíra Sergius vagy  Georgius.  Nesztoriánus keresztény 
szerzetes. A legenda szerint a Szíriából Mekkába vezető úton 
találkozott agyermek Mohameddel, akin felismerte a prófétaság jelét 
a hátán lévő anyajegyben. A szent ember megjövendölte a Próféta 
útját. A személyéhez kötött kolostor romjai a dél-szíriai Boszra 
városában találhatók. 

Bahrein Bahrajn: ,két tenger". Eredetileg a Perzsa-öböl 
partvidékét értették alatta. Ma néhány szigetre szűkült az elnevezés. 
Az ókorban az India felé vezető sumer kereskedelmi útvonal 
állomása (Dilmun néven) és jelentős temetkezési hely volt. A 10-11. 
sz.-ban a karmaták államának területe, ma királyság, az Ál Halífa (Ál 
Khali-fa)-dinasztia egyeduralma alatt. 

Bájazíd Bisztámi (7-874) Abú Jazíd al-Bisztámi, középázsiai 
iráni származású misztikus, szúfi volt. A későbbi összes szúfi rend al- 
Dzsunaid mellett a lelki ősének tartja. Elsősorban extatikus 
állapotban tett kijelentései (, satahát") híresek. 

Bajt al-Hikma A Bölcsesség Háza. AlI-Mamún abbászi-da kalifa 
alapította. Tudományos intézet és könyvtár, ahol görög, perzsa és szír 
nyelvből arabra fordították a fontosabb filozófiai, csillagászati, 
matematikai és orvostudományi műveket. 

Bákir, Mohamed (676-735) Mohamed. al-Bakir, az 5. síita 
imám. Visszavonultan élt Medinában. Tanai hatással voltak a 
tizenkettes síára, különösen az óvatosságból történő rejtőzés (takíjja) 
és politikai passzivitás tekintetében. 

Balfour-nyilatkozat 1917-ben - az I. világháború alatt -a brit 
külügyminiszter ígéretet tesz a zsidó nép képviselőjeként fellépő, 
hangsúlyozottan cionista elkötelezettségű  Rothschildnak, hogy 
támogatja egy , zsidó nemzeti otthon" (homeland) megalapítását. Az 
arabok ezt a korábbi ígéretek megszegésének tekintették. A 
brit kormánynak semmiféle (jogi) alapja nem volt dönteni palesztin 
területek odaítéléséről. 

Banglades A világ egyik legsűrűbben lakott országa. A lakosság 
8596-a muszlim. A munkanélküliség 4096 körülire tehető. 1947-ben a 


brit gyarmatosítók - a vallási határok mentén - felosztják a 
szubkontinenst Indiára és Pakisztánra. 

bank Az iszlám bankrendszer alapelve a  kamat-, ill. 
uzsoramentesség. Ma különösen erős Malajziában és Indonéziában. 

al-Banná, Haszan (1906-1949) Egyiptomi muszlim politikai és 
szociális reformer. 1928-ban életre hívja a , Muszlim Testvérek" 
elnevezésű vallási-politikai mozgalmat. A szervezet már a királyság 
alatt iskolákat, könyvkiadókat és újságokat alapít. A Muszlim 
Testvérek szervezete komoly társadalmi tényezővé válik, és a Szabad 
Tisztekkel együtt harcol a monarchia ellen. Haszan al-Bannát, 
feltehetően a kormány parancsára, kivégzik. 

baraka Áldás, kegyelmi adomány. Az isteni áldás. A ,baraka" 
Istentől való tulajdonság, amivel egy erős hitű muszlim és szúfi szent 
rendelkezik. A muszlim szentek sírjainak látogatása is ebben a 
szellemben történik, hisz az áldást befogadó szent örök nyugvóhelye 
ezt sugározza ki. A hívők azt remélik, hogy a szent ember közelébe 
jutva ők is részesülhetnek az áldásból, még annak halála után is, ezt 
azonban a teológusok többsége nem fogadja el. A ,baraka" az adott 
személy kiválasztottsága Isten által, akire az áldás száll, vagy egy 
családfára szálló áldás, ami örökölhető. A muszlim köszöntés 
meghosszabbított formában is használja a kifejezést: , szalám 
alejkum va rahmatu allhi va barakátuhu", , Béke szálljon rád, és Isten 
könyörületessége és az Ő áldásai". 

barelvik Muszlim vallási mozgalom tagjai az észak-indiai vallási 
vezető, Sayyid Ahmad Reza Khan (?-i83i) után elnevezve, aki a 
szikhek elleni dzsihádban (, szent háborúban") esett el. Nagy- 
Britanniában is aktívak. 

al-Baszrí, Haszan (642-728) Ortodox aszkéta. 
Koránkommentárok készítője. A testvériség elvét hangsúlyozta az 
iszlám üzenetében. Sokat tett a mutazila tanainak népszerűsítéséért. 

bátin Belső értelem. A misztika eszközeivel és elmélyüléssel 
közelíthető meg. A külsőség (záhir) ellentéte. 

bazár (perzsa) Piac, üzlet. 

bazári Hagyományos kiskereskedő, aki a nemzeti érzelmű 
középosztály tagja Iránban, ahol a gazdasági élet jelentős hányadát a 
mai napig ez a réteg uralja. 


beduin Aki a sivatagban él. Nomád arab pásztor. 

Bég Bej. Magasabb rangú katona és közigazgatási tisztviselő címe 
az Oszmán Birodalomban. Uralkodó címe is lehet. Később 
tiszteletteljes megszólítás. 

beglerbég Bejlerbej, oszmán kormányzó, aki egy tartományt 
irányított. A budai pasa címe is. 

bektási rend A szúfi rendek egyike. Hadzsi Bektás Véli 
alapította a 13. sz.-ban Anatóliában. Alapelveit először Fadlallah 
Hurúfi írta le. A rend szoros kapcsolatban állt a janicsárokkal. 
Musztafa Kemal intézkedései miatt Albániába tette át a székhelyét. 
1990-ben újra megnyitotta a központját Törökországban. 

berberek Eredetileg nomád népcsoport Észak-Afriká-ban. 
Hosszabb ellenállás után vették fel az iszlámot. Több közösségre, ill. 
törzsre oszlanak. A 20. sz. óta a berber nyelv használatáért küzdenek, 
és autonómiatörekvéseik vannak. Jelentős számban élnek Marokkó 
és Algéria hegyvidékein. 

bidaa Újítás az iszlámban, elsősorban a vallási élet területén, és 
mint ilyen, általában a szunna ellenpólusának tekinthető. A 
fundamentalisták a legtöbb újítást eretnekségnek tartják. 

bilá kajfa ,Hogyan nélkül? sz. sz. Jelentése: a 
megkérdőjelezhetetlen. Eredetileg a hanbaliták jelszava volt, ami- 

kor Isten antropomorf tulajdonságairól esett szó. Később a 
formális logikai alapon álló asarita teológia is átvette a fogalmat. 

Bilál Mohamed próféta etióp társa, akit Abú Bakr váltott ki a 
rabszolgaságból. Az első müezzin Medinában. 

Biszmillah Baszmala. Rövidítés, jelentése:  , Isten, 

a Könyörületes, a Megkönyörülő nevében". A Koránban a 9. szúra 
kivételével minden szúra elején ott áll. Az iszlám világban régebben 
minden hivatalos irat és kézírásos vagy nyomtatott könyv első 
mondata volt. A hívő muszlimok minden fontosabb cselekedetüket 
ennek felidézésével kezdik. 

Boga István (1933-2005) Marokkói arab nevén: el-Házzs et- 
Turki, a ,török haddzsi". Magyar arabista. 1963 után Marokkóban, 
Rabat-Sale-ban telepedett le. Életének utolsó éveiben újra sokat 
tartózkodott Magyarországon is. Boga István áttért az iszlámra, és 
1967-ben elvégezte a mekkai zarándoklatot. Az első és legnagyobb 


magyararab szótár írója volt, ami csak 2000-ben került kiadásra. írt 
arab nyelvkönyveket, és megírta Mohamed próféta regényes 
életrajzát. Nagyobb fordításai arabból: TáhálHuszajn: , Napok", 
IbnBattúta: , Zarándokútja és vándorlásai", de számos novellát is 
átültetett magyarra. 

Bokhara Évezredek óta lakott város Közép-Ázsiában. A 
középkorban jelentős város, a selyemúton fontos kereskedelmi 
állomás és kulturális központ volt. 1500 körül türk kánság, 1785-től 
emírség központja lett. 1873-ban orosz befolyás alá került, 1920-ban 
a Szovjetunióba olvasztották. Ma Üzbegisztánban található. 

Bosznia-Hercegovina Az iszlám a 15. sz.-i oszmán hódítás óta 
van jelen a területen. Az Osztrák-Magyar Mo- 

narchia részeként magyar vonatkozása is lesz. A 20. sz.-ban az 
iszlám politikai színezetet ölt a térségben. 

bozorg (- nagy, idős perzsa) Vallásos ember tiszteletbeli címe. 

Brunei Az iszlám nemzeti vallás. Helyi ideológiája a maláj iszlám 
monarchizmus, amelyben a szultán abszolút uralkodó. A 20. sz.-ban 
a délkelet-ázsiai térség politikai átalakulásakor - akárcsak Szingapúr 
- nem óhajtott Malajzia része lenni. Olajban gazdag ország. 

Buda (- Budin török) Közel százötven éven át (1541-1686) az 
Oszmán Birodalom fontos városa, a török uralom központja a 
térségben, és a budai vilajet székhelye volt. 

al-Buháríi, Mohamed ibn Iszmáil (810-870) A hadísz 
gyűjtemények közt al-Buhári , Szahíh"-ja az egyik elfogadott alapmű 
Muszlim Szahíh-ja mellett. 

bujbuj Muszlim női viselet Kelet-Afrikában. 

Bulgária Területén az oszmán jelenléttel párhuzamosan a 15. sz. 
kezdeteitől a 20. sz. elejéig erőteljesen jelen van az iszlám. A későbbi 
államszocialista bolgár nemzetpolitika nem kedvez a hitéletnek. Ma 
egyes adatok szerint a lakosság 1396-a muszlim: etnikailag 
pomákok, törökök, tatárok és cigányok. 

Burák AIl-Burák, ill. Al-Burag, annak a csodálatos szárnyas 
lénynek a neve, amire Gábriel arkangyal felültette Mohamed 
prófétát, akit a hagyományok szerint először Jeruzsálembe vitt az 
, éjszakai utazás" (iszrá) során, majd felemelkedett vele (mirádzs) a 


Hetedik Mennyországba. Az eseménysorozat teológiai vitákat is 
okozott, mert csak a hagyományokban (hadísz) szerepel. Kérdé- 

ses, hogy a Próféta ébren, fizikailag, vagy csak álmában tette meg 
ezt az utazást, Isten segítségével. Ki17 

burda Általában: köpönyeg, de Mohamed próféta kecskeszőrből 
készült köpenye is, amit Isztambulban őriznek. 

burka Az egész testet és a fejet is elfedő muszlim női ruhadarab. 


c, C 


Camp David Az Anvár Szadat és Menachem Begin közötti - 
Jimmy Carternek, az USA elnökének közreműködésével - 1978-ban 
megkötött egyiptomi-izraeli különbéke helyszíne. 

Ciprus 647-ben a muszlimok meghódítják, később a keresztény 
Bizánc fennhatósága alá kerül, amit Oroszlánszívű Richárdnak a 
keresztes háborúkban aratott győzelmei megerősítenek. 1573-ban 
oszmán (muszlim) megszállás alá kerül. 1959-től 1989-ig Nagy- 
Britannia ellenőrzi. 1964: a török (muszlim) kisebbség és a 
görög (keresztény) többség fegyveres konfliktusa. 1974 óta - a török 
megszállás miatt - megosztott, így az iszlám jelenléte a sziget északi 
részére összpontosul. 

Comore-szigetek Több szigetből álló ország Afrika nyugati 
partjainál. Hosszú ideig francia gyarmat. 1975-ben a nagyobb 
szigetek kikiáltják a függetlenségüket, és három évvel később iszlám 
szövetségi köztársaságot hoznak létre. A mintegy félmillió lakos 
túlnyomó része muszlim. 

Conseil National des Francais Musulmans A Muszlim 
Franciák Nemzeti Tanácsa. 1989-ben alapítják.  Fellép az 
idegengyűlölet és az  ,antiszemitizmus?" ellen. Az iszlámot 
kormányzati szinten is hivatalos vallásként szeretné elismertetni. A 
szervezetet a francia állam tárgyalópartnerként kezeli. 

Cordoba 711-ben hódítják meg az arabok. 756-tól kezdve a 
córdobai omajjád emirátus, majd kalifátus (929-1031) székhelye. Az 
iszlám legfontosabb városa volt az Ibériai-félszigeten. A középkorban 
utcai világítással, több száz fürdővel és több ezer könyvtárral 
rendelkezett. Lakóinak száma meghaladhatta a több százezret. A 
kasztí-liai királyság 1236-ban hódította vissza. 


Cs, cs 


Csád A lakosság jórészt muszlim. Az iszlám korán elterjedt, és 
túlnyomóan az északi országrészben van jelen. A francia 


gyarmatosítók 1960-ban vonultak ki. 

csádor Csador. Fekete köpeny. Muszlim női ruhadarab. Reza sah 
betiltatta a viselését, ami zavargásokhoz vezetett. 

Csecsenföld Oroszország muszlim többségű tagállama. A 
csecsének az iszlámot a nemzeti identitás részeként értelmezik. A 
sztálini jogfosztás éveiben kitelepítések folytak. 1990-ben Dzsohar 
Dudajev elnök kikiáltja a köztársaságot. 1994-ben - Borisz Jelcin 
elnöksége alatt -Oroszország újra megszállja, ,a helyi oroszok 
védelmé-re", de vélhetően inkább az  olajmezők feletti 
ellenőrzés biztosítására. A teljes orosz ellenőrzés 2000-ben 
állt helyre véglegesen. 

csillagászat Az asztronómia és asztrológia kezdetben együtt 
jelenik meg az iszlám tudományosságban is. Az iszlám csillagászat az 
ókori görög-római, indiai és perzsa ismeretek alapján alakul ki. A 
tengeri navigáció szempontjából fontos felfedezések történnek. 

csisti (perzsa) Szúfi rend. Csist - Herat közelében lévő - 
afganisztáni városról kapja a nevét. Pakisztánban, Indiában és 
Bangladesben elterjedt irányzat. Erős miszticizmus és a világi 
javakról való lemondás jellemzi. A mester-tanítvány viszony erős, a 
kavváli (gavvali) zene része az összejöveteleknek. 


daava A misszionáriusi munkát jelölő kifejezés. Felhívás. Az 
iszlám érdekében kifejtett ismertető tevékenység (muszlimok 
esetében), vagy hittérítés (nem muszlimok körében). A politikai 
életben propaganda. Maláj megfelelője: ,dakva". 

dadáhha (Derzsa) Muharram hónap tíz napja. Arabul ,ásúra". A 
síiták ilyenkor nyilvánosan megsiratják Alit és társait. 

Daddzsál Ad-Daddzsál: , A Hazudozó?. Antikrisztus. Az iszlám 
fefogás szerint a mahdíi ellentéte. A világvége előtt negyven évvel 
vagy negyven nappal jelenik meg. A Korán nem említi. A hadi 
szókban fordul elő. 

Dagesztán Kaukázusi ország. Természetes határai a hegyek és a 
Kaszpi-tenger. Lakossága 8096-ban muszlim. Az iszlám viszonylag 

későn jelenik meg.  1920-tól a Szovjetunió  ,szocialista 
tagköztársasága". Ma független állam az Orosz Föderáció részeként. 
dahrí A korai iszlám fatalista vallási irányzata. 

Damaszkusz Évezredek óta lakott város. Az Omajjád kalifák 
székhelye. Szíria fővárosa, ahol Zajnab - Haszan és Huszajn 
lánytestvérének  - a sírja mellett megtalálható  Szaladdin 
mauzóleuma, számos történelmi jelentőségű helyszín és épület: a 
damaszkuszi Nagymecset, amiben Keresztelő Szent János sírja is 
van. 

dár al-harb A háború háza. Területek, amelyek nem muszlimok 
fennhatósága alatt állnak, és mivel ezeknek a lakóival a muszlimok 
nem állnak szerződéses viszonyban, az iszlám jog szerint egy ellenük 
folytatott esetleges háború megengedettnek tekinthető. 

dár al-iszlám Az iszlám háza. A muszlimok fennhatósága alatt 
álló területek, ahol az iszlám jog szerint elvileg nem viselhető háború. 

Dárfúr Dár Fúr: a fúr nép területe Nyugat-Szudánban. Hosszan 
tartó — polgárháború  (2003-2010) és ennek következtében 
humanitárius katasztrófa színtere. 

dargah (Derzsa) Szúfi szent síremléke. 

Darkáví (1760-1823) Ahmad al-Arabií ad-Darkávíi, szúfi 
reformer, akit a hívei megújítónak (mudzsaddid) és a világot 
fenntartó pólusnak (kutb) tekintettek. A sádzilíjja szúfi rend sejkje 
volt, követői a darkávi rend tagjai, ez a rend a sádzilíjja elágazása. 

Darvis, Mahmúd (1941-2008) Világhírű palesztin költő. 

daula Állam. A 19. sz.-ban az ,iszlám állam". A brit 
gyarmatosítók elleni küzdelemben vált fogalommá. 

defterdár Kincstárnok, adóösszeíró, adóbehajtó az Oszmán- 
Török Birodalomban. 

Deir Jászin Dajr Jászín. 1948. április 9-én az Irgun és a Stern 
zsidó terrorista szervezetek tagjai mintegy kétszáz lakost gyilkolnak 
le ebben a Jeruzsálemhez közeli arab faluban. A hírre megkezdődik a 
palesztin lakosság tömeges menekülése. A palesztinok ,a 
katasztrófának" (an-nakba) nevezik. 

Delhi Szultánságok (1206-1526) székhelye, majd a Nagymogul 
Birodalom (1526-1857) fővárosa. Az iszlám egyik jelentős központja 


Indiában. A brit gyarmati közigazgatás és az indiai szövetségi állam 
fővárosa Új-Delhi néven. 

Demak Az első muszlim állam fővárosa Jáván. A városban 
található aj ávai spirituális iszlám híres mecsete. 

deobandik Irányzat, amelynek tagjai a Delhitől északra fekvő 
Deoband városról kapták a nevüket. Vallási iskolák hálózatát 
működtetik. A szervezet Nagy-Bri-tanniában erős befolyással bír. 
Tevékenységük a , politikai iszlámhoz?" sorolható: naprakész fatvákat 
adnak ki hogy a muszlim hívők a nem — muszlim 
környezetben életvitelüket az iszlám szelleméhez igazíthassák. 

dervis A 13. sz.-tól a misztikusok, a szúfik neve. Perzsa eredetű 
szó, jelentése: , szegény, koldus, ill. aki a küszöbön tartózkodik". Az 
arab szó: , fakír" (szegény) tükör-fordítása. 

devcirme Az oszmánok gyakorlata a Balkánon, amivel 
keresztény családok fiúgyermekeit muszlimokká és janicsárokká 
tették. Több magas rangú, a birodalmi köz-igazgatásban szerepet 
játszó tisztségviselő is erre vezette vissza származását. 

dikka Dobogó a mecsetben, ahol a tanító vagy a Koránt olvasó 
személy ül. 

din Vallás. Tágabb értelemben: ,alávetettség Isten / Allah 
akaratának". 

dinár A középkorban vert aranypénz, váltópénze az ezüst 
dirhem. Számos arab országban ma is használatos pénzegység. A 
Korán egyszer tesz említést róla. 

disdasa Disdása. Az arab államokban tradicionális férfiviselet. 
Leggyakrabban fehér, hosszú ujjú ruha, finom anyagból készül. 
Szinte megegyezik az egyiptomi gallábíjával. 

disznóhús A Korán tiltja a muszlimoknak a sertéshús 
fogyasztását. 

díván Könyv több lappal, jegyzék. Általában költészeti antológia. 
Régen bírósági ügyiratok, kincstárak könyvelési jegyzékei, továbbá 
kormányzati, ill. közigazgatási hivatalok megnevezésére is szolgált. 
Perzsa eredetű szó. 

díváníjja Kuvaitban hagyományos összejövetelek, eszmecsere 
céljára díszesen berendezett, kényelmes ülőalkalmatosságokkal 
felszerelt helyiség. Az Öregek Tanácsa is. 


dragomán Fordító, titkár az Oszmán-Török Birodalomban. 

drúz A drúzok elképzelése szerint a hatodik fátimida kalifa, al- 
Hákim - aki 996-tól 1021-ig uralkodott -, isteni megjelenés volt. Ezt 
az egyik szószólója, ad-Darázíi, a drúzok névadója terjesztette el róla. 
A drúz hívok Libanonban, Szíriában és Izraelben élnek. Szent 
Könyvük a Nemes Tudás. A közösség tagjait két részre osztják: 
a bölcs értelemmel bírókra (ákil) és a tudatlanokra (dzsá-hil). A bölcs 
beavatott példás életet él: nem lop, nem hazudik, betartja az imákat. 
Tilos számára a vérbosszú, és ruházatában is megkülönbözteti magát. 
Lehet férfi és nő is. Aki ebben az életében nem lesz bölcs, az a 
következő életében lehetőséget kap erre. Ünnepi  gyűlésük 
a , madzslisz", ahol a szent könyvekből olvasnak fel. Fejlett teológiai 
rendszerük van, és hangsúlyozzák, hogy az iszlámhoz tartozónak 
érzik magukat. A későbbi drúz dogma szerint al-Hákim maga az 
, Egyetemes Értelem". 

Libanonban a maronita keresztényekkel hagyományos viszályban 
élnek. Izraelben katonai szolgálatot teljesítenek. 

Durics Húszéin Hilmi (1887-1940) Bosnyák származású 
magyar muszlim vallási vezető. Isztambuli és kairói tanulmányai 
után a Monarchia hadseregében teljesített szolgálatot. A , rongyos 
gárda" tagjaként részt vett a soproni népszavazás után kialakult 
fegyveres harcban. Haláláig budai muftiként tevékenykedett. 


Dzs, dzs 


Dzsaafar asz-Szádik (699-765) A 6. imám a tizenkettes sía 
tanai szerint. A hagyományos síita jogi irányzat, a dzsaafaríjja 
mazhab kidolgozójának tekintik. A dzsaafari jogrendszer Iránban a 
legelterjedtebb. Dzsaafar asz-Szádik a fiát, Iszmáíl ibn Dzsaafart 
nevezte ki imámnak, de ő még apja életében meghalt, és mivel nem 
nevezett ki új utódot, halála után a síita közösség megosztott lett. A 
többség Músza al-Kázimot, a másik fiát fogadta el imámnak, míg 
többen Iszmáíl leszármazottai mögé álltak. Ők a hetes síiták, ill. 
iszmáíliták. 

dzsadidizmus Új módszerek: uszúl dzsadíd. Középázsiai iszlám 
nacionalista reformmozgalom a 19. sz.-ban. Vezető alakja, Iszmail 


Gaszprinszki (1851-1914) orosz-török kétnyelvű, lapot adott ki, és az 
(iszlám) iskola- és intézményrendszer megújítását is célul tűzte ki. 

dzsáhilíjja A tudatlanság kora. A pogány kor. Az iszlám előtti 
korszak hagyományos elnevezése. A kor költészeti hagyománya 
fontos az arab kultúrában. 

al-Dzsáhiz (776-869) Abú Oszmán  al-Dzsáhiz. Klasszikus 
prózaíró, az , Állatok Könyve" szerzője, az adab irodalom kimagasló 
alkotója. 

dzsamáa  Dzsamáat. Gyűlés, gyülekezet.  Szajjid Kutb 
gondolatrendszerében az , élcsapat". A , dzsamáa" szót előszeretettel 
használják az iszlámisták a szervezeteik megnevezésében. A szó nem 
szerepel a Koránban, de a hadíszokban megtalálható. A szunniták 
hagyományos 

megnevezése a közösség és a hagyomány hívei: , ahl asz-szunna va 
al-dzsamáa". 

Dzsamáat al-Dzsihád Szent Háború Gyülekezet. Iszlámista 
szervezet. 1981-ben a tagjai ölték meg Anvar Szádat egyiptomi 
elnököt. 

dzsamáhírijja A ,tömeg" és a ,köztársaság" szavakból 
összeállítva. Líbiában a Kadhafi-féle Zöld Könyv - egy harmadikutas 
globális ideológia - alapján életre hívott ,népi demokratikus" 
államforma (1977-2011). Az iszlám szocializmus és a pánarab 
ideológia ötvözete. 

dzsámi Nagymecset, pénteki mecset. A közös pénteki imák 
helyszíne, ahol a szentbeszéd (hutba) elhangzik. 

dzsanáza Szálát al-dzsanáza. Halotti ima. 

dzsazíra Sziget. A szó a Koránban nem szerepel. Az isz- 
maílitáknál egy közösség vallási-hittérítő tevékenységének földrajzi 
behatárolása. Az ,Al-Dzsazíra" a katari székhelyű nemzetközi tv- 
csatorna neve. 

Dzsemáat-i Iszlámí Konzervatív muszlim politikai szervezet. 
1941-ben Abú al-Alá al-Maudúdi alapítja meg Indiában. A szervezet 
Pakisztánban a rendszer támogatója lesz. Célja az ,iszlám 
demokrácia" megvalósítása. 

Dzsemajel, Pierre (1905-1984) Pierre Gemayel. Libanoni 
maronita keresztény politikus. A falangista (katáib) párt alapítója. A 


párt és a milícia vezetését fia, Basír veszi át. Az ő halála után idősebb 
fia, Amin veszi át a vezetést. Mindkét fia libanoni köztársasági elnök 
lett. 

Dzsibuti Dzsibuti Köztársaság. 1977-ben szabadul fel a francia 
gyarmati uralom alól. Jelentős kikötőváros. A la- 

kosság 9696-a muszlim. Polgárháborús helyzet jellemzi. Bár a 
lakosság szomáli és afar, az arab a hivatalos nyelv. Az ország az Arab 
Liga tagállama. 

Dzsidda A Vörös-tenger partján fekvő kikötőváros. Mekka 
közelében van. Szaúd-Arábia egyik gazdasági gócpontja. 

dzsihád Erőfeszítés, küzdelem Isten / Allah útján. A muszlim 
hitmagyarázók a legfontosabb dzsihádnak az ördögi kísértés ellen 
önmagunkban vívott harcot tekintik. De dzsihádot folytathatunk a 
tudatlanság, a szegénység, az elmaradottság, sőt az elnyomás 
, minden formája" ellen is. A dzsihád új magyarázata jelenik meg al- 
Gazáli (1058-1111) írásaiban, majd  al-Afgáni, Abdo,  Ridá, 
Kutb, valamint a jelenkori muszlim gondolkodók műveiben. A korai 
iszlámban a földrajzi terjeszkedés elősegítésére folytatott 
háborúskodást is jelenthette. A 20. sz.-i politikai iszlám a 
neokolonializmus elleni harcként értelmezte. Ma a , szélsőséges 
iszlámisták" ideológiájának része. A vallási fanatizmus mögött a 
nyugati értékrend és a glo-balizmus elleni küzdelem állhat. 

dzsihádista Jelentése a nyugati  (globalista) média 
nyelvezetében: nemzetközi iszlámista. A dzsihádizmus híve. 

dzsilbáb Általában fekete színű, a fej kivételével az egész testet 
és az alatta lévő ruhát lefedő női ruhadarab. A hagyományosan 
vallásos muszlim nők a hajat is beborító kendőt (,imár") hordják 
mellette. 

dzsinn Szellem, amelyet Isten / Allah füst nélküli tűz-ből 
teremtett. Ember által nem érzékelhető lény. Lehet muszlim és 
hitetlen is. K 72:1 

Dzsinnah, Mohamed Ali (1876-1948) A Muszlim Liga 
vezetője. Az indiai szubkontinens felosztásának idején Pakisztán 
egyik szellemi atyja. 

dzsizja Fejadó, amelynek mértéke területenként és koronként is 
változott. A dár al-iszlámban a dzimmi alattvalók fizették védelmük 


és ún. állampolgárságuk fejében, amiért mentesültek a 
hadkötelezettség és a rendfenntartó feladatok elvégzése alól. Hol 
pénzben, hol pedig természetben fizették meg. 

dzsumaa Az ima napja. Péntek. K 62:9-10 

Dzsumblatt, Kamal (1917-1977) Kamal Jumblatt. Libanoni 
drúz vezető, a baloldali Haladó Szocialista Párt alapítója. Fia, Valid 
Dzsumblatt vette át a szerepét. 

Dzsunajd sejk (7-1460) Az azerbajdzsáni szafavida rend 
vezéralakja, Iszmáíl sah nagyapja. Síita szúfi misztikus. 


E, e/ É, é 


efendi (török) Uram. A hivatalnokok megszólítására szolgált az 
Oszmán-Török Birodalomban. 

Egyesült Arab Emírségek Fudzsajra, Raasz al-Hajma, Umm 
al-Kajvajn, Adzsmán, Sardzsa (Sharjah), Dubai (Dubaj), Abu Dhabi 
(Abú Dzabi). 

Egyesült Királyság Az első muszlimok a Kelet-indiai Társaság 
gyarmatosító tevékenysége kapcsán érkezhettek. Valójában a II. 
világháború utáni időszak volt a nagyarányú muszlim bevándorlás 
kezdete. A muszlim közösség tagjai ma a brit társadalmi hierarchia 
minden szintjén jelen vannak. 

egyetemek Az iszlám világban a mecsetek köré, ill. medreszékre 
épült. Ezek az intézmények eleinte csak vallásos célt szolgáltak, mint 
a Karavijjín (Fez) és a Zajtú-na (Tunisz). Az egyik legismertebb 
egyetem az al-Azhar (Kairó). Medinában is alapítottak egyetemet a 
vahhá-bizmus ideológiai hátterével és ennek 
népszerűsítésére, ugyanakkor Kuala Lumpurban is - jelentős 
tudományos teljesítménnyel a  természettudományoktól a 
társadalomtudományokig - számos tanszékkel. 

Egyiptom Egyiptomi Arab Köztársaság. Az iszlám 641-ben 
érkezik meg a térségbe. 1258-tól Egyiptom a szunnita iszlám és az 
arab világ kulturális központja. 1517-ben az Oszmán Birodalom 
hódítja meg. 1805-ben Mohamed Ali pasa örökös tartományként 


kapja Egyiptomot. Modernizálja a hadsereget, vasútvonalakat, 
öntözőrend- 

szereket hoz létre, és megépíti a Szuezi-csatornát. 1882-ben brit 
megszállás veszi kezdetét. 1922-ben az ország névleges 
függetlenséget kap, de a brit megszállás és a Szuezi-csatorna feletti 
ellenőrzés megmarad. 1952-ben a Nasszer vezette Szabad Tisztek 
veszik át a hatalmat, és egy évre rá kikiáltják a köztársaságot. 
Egyiptom elsőként köt békét Izraellel (1977), és az USA 
szövetségesévé válik. A 2011-es ,arab tavasz" eseményei után a 
Muszlim Testvériség veszi át a hatalmat. — Egyiptom 
lakosságának 9096-a muszlim, 1096-a kopt keresztény. 

Elijah Muhammad (1897-1975) Több mint negyven éven át a 
,Fekete  Muszlimok?" vezetője.  Erősítette az afroamerikaiak 
önbecsülését, de olykor hangot adott szélsőséges nézeteknek. 

emír Amír. Parancsnok, hadvezér. Később helytartók és 
kormányzók megnevezése, a 8. sz.-tól uralkodói cím is. Ma a királyi 
családokban használatos Szaúd-Arábiában, az Öböl-országokban és 
Bruneiben. 

enkeláb-e eszlámí Engeláb-e eszlámi. Iszlám Forradalom. Az 
1978-1979-es iráni rendszerváltás elnevezése. 

Enver pasa C(1881-1922) Ifjútörök vezető, katonai attasé 
Berlinben, és az Oszmán Birodalom hadügyminisztere az I. 
világháborúban. Az örmény népirtás egyik felelőse. Pántörök 
nézeteket vallott, és megkísérelte meghódítani Azerbajdzsánt. 
Később Tádzsikisztánban szervezte az ellenállást, ahol elesett a 
bolsevikok elleni harcban. 

Érd Hamza bég dzsámijának minaretje. 

Eritrea Lakosságának fele muszlim. Az olasz megszállás alatt 
virágzott az iszlám hitélet. Az etióp katonai jelenlét idején (1951- 
1971) a muszlim vallásosságot el- 

nyomták. A lakosság nem arab, de az arab a hivatalos nyelv. 
Eritrea az Arab Liga tagállama. 

Ercoy, Mehmet Akif (1873-1936) Az iszlámhoz kötődő török 
költő. A török nemzeti himnusz szövegének szerzője. 

Etiópia A4, sz. óta keresztény állam Kelet-Afrikában. A 16. sz.- 
ban a szomáli partvidékről érkező területszerző dzsihádot a 


portugálok segítségével visszaszorítják. Ma a lakosságának 
egyharmada muszlim. 

eunuchok A hatalmi szférában fontos szerepet játszó 
rabszolgák. Többek között a háremet őrizték, de jelentős állami 
tisztségeket is betölthettek. Az iszlám törvény tiltja a kasztrálást. 

euroiszlám Az iszlám kultúrkörből bevándorolt első generációs 
muszlimok önmeghatározásának ideológiai alapjai. A 20. sz.-ban a 
gyarmatosítók visszavonulásával az adott területekről megkezdődött 
a mai napig tartó bevándorlás az anyaországokba. De megjelentek 
önálló államalakulatok muszlim többséggel: Albánia mellett Bosznia- 
Hercegovina és Koszovó. Az euroiszlámban a , dár al-iszlám" (a béke 
háza) és a , dár-al-harb?" (a háború háza) hagyományos ellenpólust 
ideológiai síkon felváltja a ,dár ad-daava" (a hittérítés háza) és a dár 
as-sa-háda (a muszlim tanúságtétel háza). Az euroiszlám az európai 
muszlim gondolkodók munkái mellett - egyéb tényezők mellett - a 
Dublinban működő European Council for Fatwa and Research 
(FIOE) megalakulásával is jelen van. 

Evlija Cselebi (1611-1684) Török térképész, utazó. Tízkötetes 
, Szejáhátnáme" (Az utazás könyve) c. munkájában Magyarországról 
is Ír. 

Ezeregyéjszaka Középkori arab mese- és történetgyűj-temény, 
ami több ismeretlen szerzőtől származó szöveget tartalmaz, indiai és 
iráni forrásokból. Európában a 18. sz. elején vált ismertté. A 20. sz. 
végén jelent meg magyarul hét kötetben, Prileszky Csilla arab 
eredetiből készült fordításában. 


F.f 


Fahr ad-Dín (1572-1635) Drúz emír. A modern Libanon atyja, 
az oszmán-törökök elleni függetlenségi háború vezetője. 

Faiz, Ahmed Faiz (1911-1984) Baloldali, kommunista kötődésű 
pakisztáni költő. 

fakíh Fagih. Az iszlám jog tudósa. 

fakir Fagir. Nélkülöző, nagyon szegény. A Koránban is 
előforduló fogalom. Az ezoterikus iszlámban azok, akik lemondanak 
a földi javakról, és életüket Istennek szentelik. 

falszafa Filozófia a középkori iszlám világban. A görög filozófia 
alapján fejlődött ki. Az iszlám gondolkodáson belül sosem tartozott a 
fősodorba, többen eretnekségnek tekintették. Jelentős képviselői: al- 
Kindi, al-Fárábi, Avicenna (Ibn Színá), Averroes (Ibn Rusd). 

faná A szúfi út végső állomása: , feloldódás Istenben". A földi 
tulajdonságok átcserélése isteni tulajdonságokra, az isteni közelség 
állomása. Párja a ,baká" (megmaradás), mert hisz a , faná"-ból vissza 
kell térni. 

Farábí (872-950) Abú Nászir Mohamed  al-Farábí török 
származású, arabul író muszlim filozófus. Az iszlám politikai 
gondolkodás megalapozója. Kísérletet tett az arisztotelészi és a 
platóni filozófia harmonizálására. Latinra fordították műveit, és 
Alfarabius néven ismerték. 

al-Farádzs, Mohamed Abd asz-Szalám (1954-1982), Az 
egyiptomi , iszlám dzsihád" mozgalom vezetője volt. Harcot hirdetett 
a kormány ellen, amely véleménye szerint ,elnyugatiasodott", és 
semmibe vette az iszlám értékeket, A Szadat elnök elleni merénylet 
egyik tervezője. 

Fard, Wallace D" (1893-1934) Afroamerikai iszlám prédikátor. 
Rejtélyes módon tűnt el. 

Fatah AI-Fatah. A győzelem. Mozaikszó és egyben rövidítés: 
Palesztin (Nemzeti) Felszabadítási Mozgalom (,Harakat at-Tahrír 
[al-Vataníl] al-Filasztíní"). Palesztin nacionalista, szekuláris politikai 
párt. A PFSZ-ben sokáig vezető frakció volt. 2004-ig Jasszer Arafat 
az elnöke. A 2006-os parlamenti választásokon egyeduralkodó 


helyzete megingott, és Ciszjordániába szorult vissza, miközben a 
Gázai övezetben az iszlámista Hamász vette át a hatalmat. 

Fathy, Hasan (1899-1999) Egyiptomi építész. Hagyományos 
egyiptomi építészeti anyagokat - vályogot és agyagtéglákat - használt. 

al-Fátiha A Korán első szúrája. A Megnyitás. Ki 

Fátima (605-633) Mohamed próféta legkedvesebb lánya, Ali 
felesége, Haszan és Húszéin anyja. A muszlim nőideál. 

Fátimida-dinasztia  (9009-1171)  Síita,  iszmáílita kalifák 
dinasztiája. Eleinte a Magrebben, 969-től Egyiptomban uralkodnak. 
Fénykorukban a mai Marokkótól Szíriáig tart a fennhatóságuk. 
Nevükhöz fűződik Kairó és az Az-har mecsetiskola alapítása. 

fatvá Jogi vélemény, amit egy arra hivatott vallástudós (mufti) 
ad ki egy vitás kérdésben, mellyel egy személy 

vagy szerv hozzá fordul. Nem határozat, sem bírósági ítélet vagy 
döntés, tehát betartása nem kötelező. 

fedajin (fidáíjín t. sz.) Akik másokért feláldozzák az életüket, 
szabadságharcosok. A 12-13. sz.-ban az aszaszin harcosok neve, a 20. 
sz.-ban egy ideig az Izrael ellen harcoló palesztinok, valamint iráni 
radikális szervezetek tagjainak elnevezése. 

Fedajin-e Halk Népi Fedajinok. A szervezet egy ideig 
kapcsolódott az Iráni Tudeh (Kommunista) Párthoz. 

Fekete KŐ A Kába délkeleti sarkában található. Az iszlám 
hagyománya szerint Ádám helyezte el az eredeti Kábában. Később, 
amikor Ábrahám újra megépítette a Kábát, Gábriel arkangyal hozta 
vissza neki egy rejtekhelyről. Abd al-Malik omajjád kalifa iraki 
helytartója, Haddzsádzs ibn Júszuf mekkai ostromakor a kő 
megrepedt és három részre esett szét. 930-ban a harmatiak 
lerohanták Mekkát és elrabolták a követ, amelyet ezután Bahreinba 
vittek, majd 951-ben a kúfai nagymecsetbe dobtak be. Ekkorra a kő 
már hét részre esett szét. A hivatalos iszlámban nincs kitüntetett 
szerepe, de sok zarándok mégis igyekszik megérinteni és 
megcsókolni. 

Fekete Muszlimok Black Muslims. Afíroamerikai radikális 
muszlim szervezet. 

fellah Egyiptomi földműves. 


fez Tarbús. Piros színű fejfedő. A19. sz.-i nyugatosodás jegyében 
a turbánt felváltó fejfedő. Főképp török férfiak viselték. Több arab 
országban a hivatalnokok kötelező viselete volt. Egyiptomban a 
forradalom győzelmével (1952) betiltották. 

Firdaúszi (940-1020) Abú al-Ixászim Manszúr al-Fir-daúszí. 
Költő. A , Sáhnáme" (Királyok könyve) szerzője, ami a középkorban a 
perzsa nemzeti eposzt testesítette meg. A perzsa irodalmi nyelv 
megújítója. 

FIS Front Islamigue du Salut. Iszlám Üdvfront. 1988-ban alakul 
meg Algériában. Az 1992-es választásokon sikereket ér el. A hadsereg 
betiltja, vezetőit bebörtönzi. Ez polgárháborúhoz vezet (1992-2002). 

fitna Megkísértés. , Polgárháború", a muszlim közösségen belüli 
hatalmi harcok elnevezése, pl. Ali uralkodása alatt (656-661). A szó 
másik jelentése: belső kétség, maga a kísértés, és az ellene vívott 
harc, az ún. ,nagy dzsihád". 

Franciaország Nem hivatalos becslések szerint a lakosság 5- 
890-a muszlim. Többségük a volt francia gyarmatokról - Algériából, 
Marokkóból és Fekete-Afrikából - települt be az anyaországba. 

fundamentalizmus A 19. sz.-i észak-amerikai protestánsok 
ideológiájára használt gyűjtőfogalom. A 20. sz.-i szóhasználatban a 
zsidókra, a muszlimokra és a hindukra is kiterjesztik. A muszlim 
gondolkodók a fundamentalizmust mint visszatérést a gyökerekhez 
(uszúlíjja) értelmezik. A , mai iszlám fundamentalizmus?" a négy igaz 
úton vezetett kalifa világának idealista felidézése, a tiszta hit, az 
iszlám értékek és a társadalmi igazságosság megvalósítása. 


Gábriel Dzsibríl. Isten hírvivője. Az iszlám szerint Isten Gábriel 
arkangyal közvetítésével nyilatkoztatta ki a Koránt Mohamed 
prófétának. 

gajba Rejtőzködés, elrejtőzés. A síita gondolatvilágban az imám 
testi távolléte, ami a legmagasabb rendű létforma. A misztikusok 
számára ez Isten világa, aminek a megismerésére a szúfik is 
törekszenek. 


Caliev, Szultán (1880-1940) Tatár muszlim nacionalista 
bolsevik. A nómenklatúra kedvezményezettje. Sztálin parancsára 
kivégzik. 

Gambia Az iszlám már a 10. sz.-ban megérkezik a területre. A 
lakosság több mint 8096-a muszlim. Az országot szoros kapcsolat fűzi 
Szenegálhoz. 

Garnáti (1080-1170) Abú Hámid al-Garnáti. Andalúziái arab 
földrajztudós és utazó. Járt Magyarországon is. Csak tőle tudjuk, 
hogy a 12. sz.-i Magyarországon családostul éltek muszlim zsoldosok 
is, akiket nem kényszerítettek hitük elhagyására. Leírja, hogy 
Magyarország milyen gazdag és boldog a környező országokkal 
összehasonlítva. 

Gaszprinszki, Iszmail (1851-1914) Közép-ázsiai muszlim 
reformgondolkodó. 

Gáza A Palesztin Nemzeti Hatóság területe, ami Gázai övezet 
néven három évtizedig egyiptomi fennhatóság, majd egy ideig izraeli 
megszállás alatt volt. 

gazai Az arab költészetben a szerelmi költészet versformája. Az 
iszlám előtti óda továbbvitele. A  szúfi misztikában több 
nyelvterületen is megjelenik. A perzsa szóhasználatban 7-14 soros, 
monorímes vers, kötetlen témában. 

al-Cazáli, Abú Hámid (1058-1111). A  vallástudományok 
megújítója. A formális vallási előírásokat erkölcsi és szellemi 
alapokra kívánta helyezni. Mérsékelt irányzatot követett. Véleménye 
szerint azt, aki muszlimnak vallja magát, de nem igaz hívő (múmin), 
nem az emberek ítélik el ebben a földi világban, hanem az Isten 
fogja elítélni a túlvilágon. Pályafutása zenitjén elhagyta Bag-dadot, 
ahol a Nizámijja madrasza elöljárója volt. Tizenegy évre visszavonult, 
sokat utazott az iszlám világban, majd megírta főművét ,A 
vallástudományok újjáélesz-tése" címmel. 

Germanus Gyula (1884-1979) Háddzs Abd al-Karím (arab 
nevén). Nemzetközi hírű keletkutató. Az 1950-es években a magyar 
országgyűlés muszlim képviselője. Főbb művei: , Az arab irodalom 
története", , Allah Akbar". 

Gibraltár Dzsabal at-Tárik. Tárik-hegy. Az első muszlim hadak - 
Tárik ibn Zijád vezetésével - itt szállnak partra Európában (711). 


, 49 


Goldziher Ignác (1850-1921) Nemzetközi hírű orientalista, 
arabista és iszlámkutató. Néhány munkája ma is időszerűnek 
tekinthető. Határterületeket is érintett, mint , A buddhizmus hatása 
az iszlámra?" c., a Magyar Tudományos Akadémián tartott 
előadásában. Német nyelven írt, kritikus hangvételű naplója 
kordokumentum értékű. Magyar zsidóként Magyarországhoz és 
ehhez az egy hazához tartozónak érezte magát. 

Gökalp, Ziya C(1876-1924) Az Oszmán-Török Birodalom 
megszüntetése után a Musztafa Kemal nevéhez fűződő reformok 
előkészítője. 

Granada Az utolsó muszlim állam székhelye az Ibériai- 
félszigeten (1232-1492). A városban található az Alhambra. 

Guayana Az országban a nyugati féltekén jelentősnek tekinthető 
muszlim népesség található. 

Guinea A lakosság 8596-a muszlim. Sékou Touré marxista 
elkötelezettségű kormánya nem támogatta az iszlám hitéletet. 

Guinea-Bissau Az iszlám a 19. sz.-ban jelenik meg, Oszmán 
Dán Fodio dzsihádjának következményeként. 

gúlát Szélsőséges síiták elnevezése. Gyakran az iszmáí-litákat is 
ide sorolják. 

gulú Túlzás. Szélsőséges síita tanítás, miszerint Ali nem halt 
meg, és Isten lett. 

guszl Teljes rituális mosdás: az egész test és a haj meg-mosása. 
Nem mindennapos, csak nagy események előtt vagy tisztátalannak 
tekintett cselekedetek után kell elvégezni, ha valaki imádkozni akar. 

gutra Az Öböl-országokban a férfiak által hordott fejkendő, 
valamint az ikál, amellyel azt a homlokon megkötik, tradicionális 
beduin fejdísz. 

Gül baba A Rózsák Atyja (7-1541) Bektási dervis, híres szúfi 
mester és szerzetes. A sírja fölé emelt türbe (sírkápolna) 
zarándokhely. 

hadára A szúfi rend spirituális célú összejövetelének elnevezése. 
Isten jelenléte. 

haddzs Mekkái zarándoklat a Zú al-Hiddzsa hónapban. A 
zarándoklat az iszlám öt pillérének (árkán al-iszlám) egyike. A 
zarándoklat velejárói és állomásai: 

T. Két fehér ruhadarab viselése, amely elfedi a testet (ihrám). 
Tartózkodás a nemi élettől, erőszaktól, üzleti tevékenységtől és 
hasonló cselekedetektől 

2. . A Kába megkerülése hétszer (taváf), és a Kába sarkában 
lévő , Fekete Kő" megközelítése, megérintése vagy megcsókolása. 

3. — Szafá és Marvá (a két domb) közti futás vagy gyors séta 
hétszer, emlékezésként arra, hogy Hágár - Ábrahám felesége, 
Iszmáíl anyja - itt keresett vizet, és ekkor bukkant elő csodaként a 
Zam-zam-forrás. Itt a zarádokok megmossák magukat a vízzel 

4. A zarándokok a hónap kilencedik napján összegyűlnek 
Arafáton és vallásos áhítatban időznek, vagy a Koránt olvassák fel 
hangosam 

5. — A zarándokok naplementétől kezdve az egész éjszakát a 
Muzdali-fán töltik szabad ég alatt 

6. Minánál megkövezik a három oszlopot, ami a Sátánt 
jelképezi, aki vissza akarta tartani Ábrahámot fia feláldozásától 
Ezután állatáldozatot mutatnak be Ábrahám tettének emlékére. 

Hadidzsa (?-618) Mohamed próféta első felesége, és lányának, 
Fatimának az édesanyja. Elsőként tér be az iszlámra. 

hadísz (ahádísz t. szí) Elbeszélés, közlés. Mohamed próféta és 
társai személyéhez kapcsolható közlések, ame- 

lyeket halála után még mintegy kétszáz éven át gyűjtöttek. 
Részben a hadíszok tartalmazzák a szunnát, a muszlimok által 
követendő életvitelt. Minden hiteles hadísz része a szunnának, de 
nem minden szokás van rögzítve szóbeli hagyományban. Minden 
hadísz két részből áll: egy ,közlési láncból" (isznád), amelyben 
Mohamed prófétáig vagy valamely társáig visszamenőleg név szerint 
fel vannak sorolva a hadísz továbbadói, és magából a szövegből 
(matn). A korai hadísztudomány elsősorban a hadíszlánc hitelességét 
vizsgálta, a közlők szavahihetőségét figyelembe véve. A tudományos 
(európai) hadíszkutatás tartalom alapján kívánta ugyanezt eldönteni. 


Az a leghitelesebb hagyomány (szahíh), amelyik megszakítás nélkül, 
legalább két független láncon át visszavezethető a Prófétára. A 
legfontosabb szunnita hadíszgyűjtemények al-Buhárí (810-870) és 
Muszlim (819-875) , Szahíh" c. műve. A síiták saját gyűjteményekkel 
rendelkeznek. 

Háfez (1325-1390) Samsz ad-Dín Mohamed Sírázi. Perzsa költő. 
A muszlim miszticizmus kiemelkedő képviselője. 

háfiz Háfez. Aki kívülről tudja a Koránt. 

Hágár Ábrahám ágyasa, Iszmáíl anyja. Az arabok ősanyja a 
bibliai és a muszlim hagyományban. 

hakíka Igazság, valóság. A szúfizmus célja eljutni az igazi, , isteni 
valósághoz", ami a szív belsejében van. Ez a , megvalósulás", a célját 
elérő szúfi pedig , megvalósító" (muhakkik). 

hakím Bölcs, orvos, filozófus. 

halál Ami egy muszlimnak megengedett. A Koránban 
megtalálható kifejezés. Ennek ellentéte a ,harám" (ti- 

los, bűn). A birkahús fogyasztása , halál", a disznóhús fogyasztása 
,harám?". A ,halálvágás" az iszlám jog előírásainak követése: 
biszmilláhot kell mondani, az állat nyaki ütőerét kell elvágni, a vért 
kifolyatni. A vágást végző személynek rituálisan tiszta muszlimnak 
kell lennie. 

al-Halládzs,  Húszéin ibn  Manszúr  (857-922). Perzsa 
származású, arabul író misztikus. Híres mondása: , Én vagyok az 
Igazság". Ezzel arra utalt, hogy egy misztikus utazáson önkívületben 
egybeolvadt Istennel. Hitkáromlás vádjával kivégezték. Keresztre 
feszítették és máglyán elégették. Művei közül csak néhány sor maradt 
fenn, hatása inkább a halála példázatában állt. Az utána következő 
szúfi nemzedékeket óvatosságra intette. Személye az iraki nép 
körében legendássá vált, sokan még évszázadok múltával is 
visszavárták a Tigris partjainál, ahová hamvait szórták. 

Hamász Hamasz. Bátorság, buzgóság. Mozaikszó és rövidítés: 
, al-Harakat al-Mukávamat  al-Iszlámíjja" (Iszlám Ellenállási 
Mozgalom). Palesztin muszlim szervezet és párt, amelynek létrejöttét 
Izrael is támogatta, hogy gyengítse a Fatahot. 1987-ben alakul a 
megszállt " Ciszjordániában és  Gázában. Humanitárius és 
oktatási — tevékenységet fejt ki. A Muszlim Testvérek 


palesztinai szervezeteként jelenítik meg. Mivel radikálisan ellenzi az 
izraeli megszállást, az USA-adminisztráció terrorista szervezetnek 
tekinti. 

Hamdard Alapítvány Pakisztánban és Indiában működő 
egészségügyi alapítvány. A hagyományos muszlim (görög-arab 
, junání") orvoslást egyesíti indiai és kínai gyógymódokkal. 

hammám Fürdő, , törökfürdő", nyilvános gőzfürdő. A középkori 
muszlim. civilizációban fontos egészségügyi, higiéniai és szociális 
szerepet töltött be. 

Hamzanáme Mohamed próféta egyik nagybátyjának, 
Hamzának a tetteiről szóló eposz. A művet Akbar mogul uralkodó 
alatt állították össze. Töredékekben maradt fenn. 

hanafita Abú Hanífa ibn Szábit (697-767) alapította - toleráns - 
szunnita jogi iskola (mazhab). A Korán mellett csak a kétségtelenül 
hiteles hadi szokat veszi figyelembe. 

hanbalita Ahmad ibn Hanbal (780-855) hadísztudós . által 
alapított, az ún. modern újításokkal (bidaa) szemben legkevésbé 
toleráns szunnita vallásjogi iskola (mazhab) elnevezése. Az 
ítéletalkotásnál kizárólag a Koránra és a hadi szókra hagyatkozik, 
elutasítva az  analógiás gondolkodást  (kijász), az önálló 
véleményalkotást (raj) és a köz-megegyezés (idzsmá) elvét. A 
középkorban Bagdad volt a központja, ma Szaúd-Arábiában terjedt 
el. 

hanif Egyistenhívő, ősmonoteista, Ábrahám-vallású. Istenkereső 
az iszlám előtti Arábiában. A Korán azokat nevezi így, akik ,igaz 
egyistenhívők" voltak, anélkül, hogy zsidók, keresztények, vagy - az 
iszlám kinyilatkoztatása előtt - muszlimok lettek volna, mert nem 
érezték szükségét annak, hogy bárhová csatlakozzanak. 

harádzs Földadó, harács. A korai muszlim hódítások során a 
nem muszlim földműves lakosságra (dzimmik) vetették ki, később 
több adónemet is így neveztek. 

harám Ami tiltott egy muszlimnak. 

Haram as-Sarif AI-Haram as-Saríf. Az iszlám harmadik szent 
helye, Mekka és Medina után. Jeruzsálemben található: az al-Akszát 
és a Sziklamecsetet jelöli. 


hárem A háznak az a része volt, ahol a nők és a kisgyerekek 
laktak, és ahová a vendégeknek nem volt szabad belépniük. 
Uralkodók és gazdagok palotáiban a női lakosztály: itt nemcsak a 
négy feleség, hanem megszámlálhatatlan rabnő is élt. A 17-18. sz.-i 
oszmán-török szultánok udvarában fontos politikai döntések 
színtere, ahol idősebb nők, esetenként a szultán anyja és az 
eunuchok kezében összpontosult a hatalom. 

háridzsiták Kivonulók. Se szunniták, se síiták, hanem a 
legkorábbi muszlim szakadár csoport tagjai. 657-ben válnak ki Ali 
támogatói közül, aki 659-ben nagy részüket lemészároltatta. Ezután 
Kufában bosszúból meggyilkolják Alit. Földrajzilag elszigetelt 
vidékeken - Észak-Afrika oázisaiban és Kelet-Irán hegyvidékein - 
telepedtek meg. Az ibaditákban élnek tovább. 

Haríríi, Abú Muhammad (1054-1122). Költő, a makáma mestere. 
A Hamadáni által kialakított műfajt a nyelvi bravúrok és 
formaművészet irányába vitte el, ezzel egy évszázadokon át követett 
modellt teremtve. 

Harun ar-Rasíd (786-809) Hárún al-Rasid. Az Abbá-szida- 
dinasztia ötödik kalifája. Uralkodása a kalifátus csúcspontja. 
Udvarában jelentős kulturális élet folyik. Győzelmeket arat a 
bizánciak felett, és megszervezi a két birodalmat elválasztó végvári 
rendszert. Halálakor kettéosztja birodalmát a fiai között, ami 
polgárháborúhoz vezet. Legendás életét az Ezeregyéjszaka meséi is 
megörökítik. 

Hárút és Márút Két angyal neve, akiket az iszlám a mágia 
mestereinek tart. 

hasemiták A Kurajs törzs nagycsaládja, amihez Mohamed 
próféta is tartozott, míg egy másik nagycsalád az omajjádok voltak, 
akikből - Ali halála után - az első kalifák kerültek ki. A hasemiták 
Mohamed próféta déd-nagyapjára - a Kurajs törzsből származó - 
Hásim ibn Abd al-Manáfra vezetik vissza a családfájukat. A 
hasemiták az iszlám előtti korban a Kába őrzői voltak, majd a 10. sz.- 
tól a 20. sz.-ig (mintegy ezer évig) ellenőrizték Mekkát. Ekkor a 
szaúdik vették át a hatalmat. A hasemiták ma a jordániai királyi 
családban élnek tovább. 


Haszan (624-670) Haszan ibn Ali. Mohamed próféta unokája, 
Ali idősebbik fia, a második síita imám. Apja halála után visszavonul. 
A síiták felfogása szerint ez kényszer hatására történt, és színlelés 
volt. / Férfinév. Jelentése , szép, jó". 

Haszan al-Baszri (642-728) Baszrai aszkéta, akit a szúfik is 
előfutáruknak tekintettek. Nevéhez fűződik az egyik legrégebbi 
Korán-kommentár. A mutazilita tanítások egyik előfutára. 

Haszan-e Szabbáh (1050-1124) A nizári hétimámos síita 
irányzat megalapítója, a legendás iráni asszaszin állam első 
nagymestere. 

Haszan, IL (1929-1999) V. Mohamed halála után Marokkó 
királya (1961-1999), felvette ,a hívők vezetője" címet. A muszlim 
, Jeruzsálem Bizottság" elnöke is volt. Utóda fia, VI. Mohamed lett. 

Hasszán Férfinév. 

hátiba Házasságközvetítő nő, főleg vidéken. 

hatnapos háború (1967. június 5-10.) Nasszer egyiptomi elnök 
- szovjet jelentések alapján - készültségbe helyezi a hadsereget, és 
blokád alá vonja a Tirán-szorost. Az izraeli hadsereg preventív 
csapása a földön megsemmisíti az egyiptomi, a jordániai és a szíriai 
légierőt. Izrael elfoglalja Kelet-Jeruzsálemet, Ciszjordániát, a Sínai- 
félszigetet és a Golán-fennsíkot. Nasszer vezető szerepe csökken, 
felerősödik a palesztin nacionalizmus, és a későbbiekben az 
, iszlámista" útkeresés. 

Hazrat (perzsa) A szentek és egyéb tiszteletre méltó ősök címe. 
Az ázsiai iszlámban használatos. 

Hebron Arab nevén: AI-Halíl: ,A Barát". Ábrahám / Ibrahim: 
, Isten / Allah barátja". Mintegy 80 000 lakójával Ciszjordánia egyik 
jelentős városa. A Kr. e. 2. évezredben hettita település volt, így a 
világ egyik legrégebbi városának számít. Már Heródes idejében 
elkülönült mint , szent hely". A városban található Ábrahám, Izsák, 
Jákob és feleségeik - Sára, Lea, Rebekka - sírja. A hely zsidók és 
muszlimok számára egyaránt fontos. A várost 1267-ben a mamlukok 
foglalták el, és megtiltották a ,nem muszlimoknak? a , szent hely" 
látogatását. 1967-ben az izraeli hadsereg foglalta el a területet. A 
radikális zsidók számára lehetőség nyílt a letelepedésre. 


henna A növény leveleiből vérnarancs színű, indigó 
hozzáadásával fekete színű festék állítható elő. Ünnepi alkalmakkor a 
nők kéz- és lábfestésre, a férfiak hajuk és szakálluk festésére 
használják, Mohamed próféta után, aki a szakállát festette vele. A 
népi iszlám hiedelemvilágában a szemmelverés ellen véd. 

Hezbollah Hizb Allah, (arab-perzsa) Isten Pártja. Iránban 
alapították önszerveződő síita csoportosulásokból. Egykori jelszavuk: 
, Egy párt, Isten Pártja. Egyetlen vezető, Rúholláh", azaz Homeini 
ajatollah (Isten Lelke). Városi szegényekből, bazárikból és a 
középosztály tagjaiból toborozta követőit. Abolhaszan Báni Szadr 
elnök leváltását szorgalmazták.  Egyetemeket  zárattak be, 
és kötelezővé tették a csador viselését. A Hezbollah tagjai közül sokan 
harcoltak az Irak elleni háborúban. Támogatták a libanoni , Hizb 
Allah-ot", amely 1985-ben dzsi-hádot hirdetett Izrael ellen. 
Libanonban a Bekaa-völgy síita nagycsaládjaiból, menekültekből és a 
városi síita szegények köreiből toborozta híveit. A 2006-os 
izraeli megtorló hadjárat idején jelentős ellenállást fejtett ki. K 5:56 

hidád A muszlim nőknek három napig szabad gyászolniuk a 
rokont, amennyiben a férjük ezt nem tiltja meg. Ennél hosszabb ideig 
nem gyászolhatnak, kivéve, ha férjük a halott. Akkor négy hónapig és 
tíz napig kell gyászolni. Addig nem mehetnek újra férjhez, 
nem viselhetnek díszes és színes ruhát, nem illatosíthatják és nem 
szépíthetik magukat. Ez az időtartam megegyezik az ,idda" (a válás 
utáni kivárás) időpontjával. A nőknek egyik esetben sem lehetséges 
ezeknek az időpontoknak a letelte előtt újra házasodniuk, mert 
ennyi időre van szükség arra, hogy egyértelműen kiderüljön, hogy 
várandósok-e, és így az is, hogy kié lehet a születendő gyerek. 

hidzsáb A muszlim nő haját és nyakát vagy akár egész arcát 
eltakaró kendő. 

Hidzsáz Hedzsáz. A Vörös-tengerrel párhuzamosan futó 
hegylánc. Völgyeiben található az iszlám két legfőbb szent helye: 
Mekka és Medina. 

hidzsra Kivándorlás. A törzs vagy a nemzetség elhagyása. A 
,hidzsra?" jelentése történelmi dimenzióban: Mohamed próféta 
távozása Mekkából Medinába (622). Ez az évszám a muszlim 
holdéven alapuló időszámítás kezdete. 


hilál Holdsarló. Üjhold. Többnyire félholdnak fordítják. Az 
iszlám naptár szerint az ünnepek időpontját ehhez a jelenséghez 
igazítják. 

Hirá Hegy neve Mekka közelében. Mohamed próféta itt kapta 
meg az első isteni kinyilatkoztatást. 

hittagadás Az iszlám tagadása, hitehagyás. Istenkáromlásért, 
Mohamed próféta szidalmazásáért, a vallási előírások tagadásáért 
halálbüntetés járhat. A  vallástudósok általában háromnapi 
gondolkodási időt adtak a kivégzés előtt. 

hívők vezére Amír al-múminín. A címet először Omar kalifa 
vette fel. Ettől kezdve a kalifák világi elnevezése. A kalifa szót később 
csak vallási értelemben használták mint a muszlim közösség 
vezetőjének a címét. 

hoddzsat ol-eszlám (Hodzsat ol-Eszlám) Magas rangú iráni 
síita vallási vezetők címe. 

Homeini, Rúhollah ajatollah (1902-1989) 1979-től haláláig az 
Iráni Iszlám Forradalom vezetője és Irán Legfelsőbb Fakíhja. 
Törökországban, az iraki Nedzsefben és Párizsban hosszú éveket élt 
emigrációban. Politikai írásaiban az iszlám és a társadalom egymásra 
hatásának kérdéseivel foglalkozott. Harcot hirdetett a sah 
kizsákmányoló rendszere ellen, és elítélte az Egyesült 
Államok, valamint Izrael politikáját. Baloldali erőkkel is 
szorosan együttműködött az iráni monarchista rendszer megbuk- 

tatásában. A Korán és ,a síita társadalmi igazságosság" 
szellemében munkálkodott az Iráni Iszlám Köztársaság létrehozásán. 
A velaját-e fákíh, a ,vallásjogász hatalma" alapelv kidolgozója. A 
hatalomátvétel után fellépett a baháikkal szemben, és háborút viselt 
Irak ellen. Szorgalmazta az iszlám forradalom nemzetközi 
terjesztését. 

hudúd (hadd e. sz.) Határ, ill. tiltás az iszlám jogban. Főbűnök, 
azaz Isten határainak (joghatárainak) átlépése, ill. megsértése: 
gyilkosság, istentagadás, rablás (útonállás), tiltott nemi kapcsolat 
vagy ennek hamis tanúsítása, alkoholfogyasztás. Ezekért mind 
halálbüntetés jár, de járhat száz bot- vagy korbácsütés is. Sza-úd- 
Arábiában a mai napig alkalmazzák, bár a legritkább esetben, hisz a 


bizonyítottságot (négy szemtanú terhelő vallomását) szigorúan 
veszik. 

humsz Ötöd. A síiták fizetik a vallási vezetőjüknek az 
alamizsnán, a ,zakáton" felül. 

Hunajn, ibn Iszhák al-Ibádi (808-877) Johanitius. Szír 
származású természettudós, a Bagdadban működött ab-bászida 
fordítási központ vezetője. Nesztoriánus keresztényként görög 
könyveket szírre, majd arabra fordított, saját orvostudományi művei 
is ismertek. 

húri A muszlim hívő férfi nagy, fekete szemű felesége a 
Paradicsomban, aki szépségéről és erényességéről híres. 

Huszajn, Táhá C(1889-1973) Taha Húszéin. Egyiptomi író, 
irodalomtudós, politikus. A 20. sz. egyiptomi és arab 
prózairodalmának nagy alakja. Vak volt, és hatalmas erőfeszítésekkel 
végezte el tanulmányait Kairóban és Párizsban. A vallás és az állam 
különválasztását szorgalmazta. Önéletrajzi regényének első két 
kötete , Napok" címen magyarul is megjelent. 1929-ben eltávo- 

lították az Azhar Egyetemről, mert megkérdőjelezte a pogány kori 
költészet hitelességét, amely viszont a Korán nyelvi magyarázatának 
legfontosabb forrása. A királyság utolsó éveiben oktatásügyi 
miniszter volt. 

Húszéin (626-680) Huszajn ibn Ali 680-ban, Muharram 10. 
napján esett el az I. Jazíd kalifa csapatai elleni harcban. Huszajnt, Ali 
második fiát az omajjádok Kerbelá-nál tőrbe csalták és megölték. A 
síita iszlám a mártírjának tartja. Halálának emlékét az Ásúrá őrzi, 
amelyet minden évben a holdév első tíz napján tartanak meg. Mivel 
Huszajn a halála előtt a sivatagban szomjazott, fekete lepellel borított 
víztartályokat helyeznek el a síita városok utcáin. A kerbelai temető, 
ahol Huszajn nyugszik, szent helynek számít. 

hutba Egy imám prédikációja a pénteki istentiszteleten. Sok 
esetben társadalompolitikai színezetet vesz, mert az iszlám világ 
,hatalmi rendszereiben" legtöbbször ez az egyetlen lehetőség az 
igazságtalanságok kritikus megközelítésére. Fontosak a délutáni, a 
pénteki, valamint a két nagy iszlám ünnepen elmondott prédikációk. 
A hutba szerves része - a középkortól a legújabb időkig - 
az uralkodóra való áldáskérés. 


I i/U 

ibaditák A háridzsitákról levált irányvonal. Hívei a tanulás 
mellett egymás segítését szorgalmazzák. Az imámot választás útján 
találják meg, és elnyomás esetén titokban működnek. Követői ma is 
megtalálhatók Ománban, ahol államvallás, és az irányzat vezetője a 
szultán, 

Iblísz Sátán. A ,fő sátán". Ördög. A muszlim hagyomány szerint 
Isten tűzből teremtette, mert megtagadta, hogy letérdeljen Ádám 
előtt. Isten kiűzte a Paradicsomból, de meghagyta neki a hatalmat, 
hogy eltérítse az embereket a , helyes útról". A muszlimok a Korán 
felolvasása előtt menedéket kérnek Iblísz elől. 

ibn A , fia valakinek". Arab és muszlim névösszetételekben fordul 
elő. 

Ibn Abd al-Vahháb (1703-1792) A vallásjog tudósa. Fellépett az 
újításokkal szemben. Az Oszmán Birodalom ellen fordult, mert 
benne látta a ,züllöttség" megtestesülését. Abd al-Vahháb politikai 
szövetséget kötött Mohamed ibn Szaúddal, aki a vahhábista ideológia 
segítségével alapozta meg a hatalmát Arábiában - a későbbi Szaúd- 
Arábia területén. 

Ibn al-Arabíi (1165-1240) A mai napig a legismertebb arab 
misztikus, az iszlám világon kívül is. Andalúziában született, de 
beutazta az arab világot. 1200 után Mekkában és Szíriában élt. 
Főműve a , Mekkái látomások", ami ötszázhatvan fejezetből áll. 

Ibn al-Mukaffaa (720-756) Al-Mugaffaa. Iráni zoroaszt-riánus, 
aki áttért az iszlámra. írnok volt abbászida kalifák udvarában. Az 
arab nyelvű próza úttörője. Fő művei a Kalila és Dimna című, indiai 
eredetű mesegyűjtemény fordítása és az ,Al-Adab al-kabír? című 
királytükör. 

Ibn Battúta (1304-1377) Tangerban született, és itt van 
eltemetve. Hagyományosan iskolázott kádi volt. Bejárta korának 
iszlám világát. Eljutott Fekete-Afrikába, Indiába és Kínába is. Művei 
magyarul is megjelentek  Prilesz-ky Csilla és  Boga István 
fordításában. Marco Pólóhoz hasonlítják. 

Ibn Haldún (1332-1406) Abd ar-Rahmán ibn Haldún, 
Tuniszban született arab  történelemfilozófus.  Főműve  ,Al- 


Mukaddima", Bevezetés a történelembe, amivel évszázadokkal 
megelőzte az európai társadalomtudósok rendszerező elméleteit. 

Ibn Hanbal, Ahmad (780-855) Ahanbalita ortodox szunnita 
mazhab alapítója. Iraki hagyomány tudós. 

Ibn Hisám (7-827) Mohamed próféta életrajzának (,Szí-ra") 
szerzője, ill. szerkesztője. Az iszlám világban a legelfogadottabb 
műnek tartják ebben a témában. 

Ibn Iszhák (704-767) Mohamed próféta első életrajzírója. Műve 
Ibn Hisám átdolgozásában maradt fenn. 

Ibn Tajmíjja (1262-1328) Taki ad-Dín Ahmad ibn Tajmíj-ja. 
Hanbalita jogtudós. A felfogására épül a vahhábiz-mus. 

Ibn Tufajl (1105-1185) Andalúziái és magrebi államférfi, ill. 
gondolkodó. ,A természetes ember" c. regényében egy lakatlan 
szigetre került ember lelki fejlődését írja 

le. A középkorban híres művet latinra is lefordították. A regényíró 
Defoe Robinson Crusoe története kapcsán merített belőle. 

íd íd al-Kabír: ,a Nagy Ünnep" és íd al-Adhá ,az Áldozat 
Ünnepe". A zarándoklat végén van, és arra emlékeztet, hogy 
Ábrahám engedélyt kapott Istentől, hogy ne áldozza fel a fiát. A 
különböző muszlim területeken és nemzeti nyelveken másként 
hívják: Büyük Bayram, Kurban Bayram (török) és Hari Raya Kurban 
(indonéz). Az íd al-Fitr: ,a Böjttörés Ünnepe", a böjtölés végi ünnep, 
más nevén íd asz-Szagír: ,a Kis Ünnep". Ilyenkor a hívő 
muszlimok kölcsönös jókívánságokat mondanak egymásnak, és 
a gyerekek ajándékokat kapnak. 

idzsáz A Korán , utánozhatatlansága". A muszlimok számára a 
, Könyv" isteni sugallatának bizonyítéka. A hívő muszlim szerint 
ugyanis a Korán formai és tartalmi tekintetben is utánozhatatlan. 

idzsmá  Közmegegyezés, egyetértés. A muszlim jog- és 
gondolatrendszer egyik legfontosabb tényezője. A harmadik 
jogforrás. Különösen a málikita irányzat helyez rá hangsúlyt. 

idzstihád Önálló véleményalkotás, források nélkül. A szunniták 
felfogása szerint a 14. sz.-ban vége lett. A síita vallásjogban máig 
használatos. 

ifrít Szellem. A Koránban és a hadíszokban is megtalálható. A 
nyugati irodalomban az , Ezeregyéjszaka meséi" tették ismertté. 


iftár Étkezés a ramadán idején, közvetlenül naplemente után. A 
böjt megtörése. 

ihrám Rituális tisztaság a zarándoklat idején, de a két fehér 
ruhadarabot is jelöli, amit a zarándokok viselnek. 

ihván Testvériség. Történelmi fogalom az iszlám világban. 

ilm Tudás. A vallással, majd az oktatással kapcsolatos tudás, 
vagyis tudomány. 

ilm al-fikh Figh. Az iszlám vallásjog tudománya. Jogtudomány. 
A saríával foglalkozik. 

imám Általánosságban muszlim szellemi vezető, és általában 
véve az előimádkozó a mecsetekben. A tekintélyes vallástudósokat is 
ezzel a névvel illetik. A síiták és a háridzsiták a muszlim közösség 
vezetőjét nevezik így. A síiták szerint Alin és Fátimán keresztül 
Mohamed próféta leszármazottai a jogos imámok. Az egyes 
síita irányzatok öt, hét, ill. tizenkét imámot ismernek el. Az imám a 
síita iszlámban a kalifa feladatai mellett az iszlám jog magyarázatára 
és a szellemi vezetésre is jogosult. 

imámiták Tizenkettes sía. Követői tizenkét imámot ismernek el. 
Elképzelésük szerint az utolsó imám ,rej-tőzködik", és a világvégén 
fog visszatérni mint  mahdi. Tagjai hisznek az  imámok 
feddhetetlenségében,  tévedhetetlenségében és titkos, isteni 
tudásában. 

India A muszlimok és a hindu többség közt olykor erős 
ellenhatások észlelhetők. India 1947-ben nyerte el függetlenségét a 
brit gyarmati uralom alól. A muszlim többségű területek - Pakisztán 
néven - leváltak róla. Indiában a muszlimok aránya 1096, társadalmi 
szerepük mégis jelentős. A 20. és 21. sz. viharos gazdasági fejlődése 
inkább a hindu többségnek kedvezett. 

Indonézia A holland gyarmati uralom alól felszabadult 
legnépesebb muszlim országban az állami ideológia, a Pancsaszila 
(vallási tolerancia és humanizmus) a mértékadó. A misztikus iszlám 
jelenléte mellett erősödik az iszlámizmus, aminek az impulzusai az 
, arab világból" jönnek, de valós okai a kilátástalanság és a 
szegénység. 

insallah In sáa Allah: ,Ha Isten is úgy akarja". A musz-limok 
szándéknyilatkozataik és a jövőre utaló kijelentéseik előtt 


mondhatják. K 18:24 

intifáda Megrázkódás, lerázás. Az 1987-es palesztin felkelés 
elnevezése. Az izraeli megszállás ellen, polgári kezdeményezésként - 
nem fegyveres felkelésnek - indult. A Második Intifáda (,az al-Akszá 
intifáda") 2000-ben kezdődött. 

Igbal, Muhammad Sir C(1877-1938) Üjramagyarázta az 
iszlámot a szúfizmus és a nyugati eszmék tükrében. Pakisztán 
jelentős gondolkodója volt, elismert költő, perzsa és urdu nyelven 
alkotott. 

Irak A Tigris és az Eufrátesz közti területeket az arabok 637-től 
hódították el az  Üjperzsa Birodalomtól. Az Abbászidák 
megalapították Bagdadot (762), és itt volt a kalifátus központja. A 
mongolok pusztításai után (1258) a terület a 16. sz.-i oszmán 
hódításig perzsiai birodalmak részévé vált. A modern államot három 
oszmán tartományból hozták létre: a moszuliból, a bagdadiból és a 
baszraiból. A Hásimiták irányította Iraki Királyság (1920-1958) brit 
gyámság alatt állt és nyugatbarát politikát folytatott. A királyságot 
Irakban nacionalista tisztek buktatták meg, akik kikiáltották 
a köztáraságot. 1968-ban a Baasz Párt kerül hatalomra. A hetvenes 
években erőteljes modernizáció zajlott Irakban. Szaddám Húszéin 
lerohanta Kuvaitot. Az USA és 

szövetségesei kiverték az iraki hadsereget (1991). 2003-tól 2011-ig 
a , nemzetközi békefenntatók" megszállják Irakot. Az országban 
jelentős síita zarándokhelyek (Ne-dzsef, Kerbala) és oktatási 
központok (Bagdad, Baszra) vannak. A lakosság többsége síita, akik 
2003-ig kiszorultak a hatalomból. A lakosság mintegy 1096-a kurd. 

Irán Perzsia az emberiség több magaskultúrájának színhelye. Ma 
az ország lakosságának 9896-a síita muszlim. A soknemzetiségű 
ország lakossága: perzsa, azeri török, kurd, arab és kisebb 
népcsoportok. Az arab musz-limok a 640-es években hódítják meg a 
területet, és a 9. sz.-tól jelennek meg önálló tartományúri 
dinasztiák. A 10. sz. végén éled újjá a perzsa nyelvű kultúra, amely a 
13. sz.-i mongol hódítások után végérvényesen a vallás és a 
tudomány területére szorította vissza az arab nyelvet. Iránban az 
1500-as évek elejétől a tizenkettes síita iszlám az államvallás. A 19. 
sz.-ban megrendült a központi hatalom, és Irán brit, ill. orosz 


befolyás alá kerül. A 20. sz.-ban a Pahlavik alatt jelentős 
modernizáció ment végbe. A nyugatbarát - és az iszlám előtti 
hagyományokat hangsúlyozó - ugyanakkor korrupt és elnyomó 
rendszert 1978-ban a népharag megdöntötte. 1979-ben kikiáltották 
az Iráni Iszlám Köztársaságot, és a forradalom lendületét a Homeini 
ajatollah irányítása alatt álló síita vallástudósok vették át. A rendszer 
az ellenzéket likvidálta. 

Isten Allah, Alláh. Az arab nyelvű keresztények is ezt a szót 
használják Isten megnevezésére, a , rabb" mellett. 

iszlám , Teljes alávetettség az egy Isten akaratának." Életvitel, 
amely átszövi a hívő muszlim mindennapjait. A legfiatalabb 
monoteista világvallás, amit Mohamed próféta alapított a 610-es 
években. Politikai filozófiaként is megfogalmazódik, lásd , az iszlám: 
vallás és államha- 

talom" (din va daula). Ennek ellensúlyozásának tekinthető a Táhá 
Huszajn-féle liberális felfogás vagy az ún. , arab szocializmus". 

Iszlám Dzsihád Radikális iszlámista szervezetek nevében 
fordulhat elő. 

iszlámellenesség Az idegengyűlölet egyik formája. Az 
iszlámmal szemben táplált előítéletek. 

iszlámizmus A fogalom , nyugati találmány". Az iszlám világban 
iszlám  mozgalmakról vagy csoportosulásokról beszélnek. Az 
iszlámisták célja a társadalom reiszlamizálása, azaz politikai és 
gazdasági visszatérés az általuk igaznak tartott iszlám rendhez. Az 
iszlámisták nem tartják követendő példának a Nyugatot, a 
környezetrombolást, az elidegenedést, más nemzetek 
kizsákmányolását, ugyanakkor támadják a helyi 
elnyomó rendszereket is. 

IszZám Konferencia Szervezete 1969-ben döntenek a 
megalapításáról Rab atban, mintegy válaszként az al-Akszá 
mecsetben elkövetett cionista merényletre. Társadalmi és kulturális 
tevékenységet fejt ki, aminek hatékonysága kérdéses. Ötvennégy 
tagállama van, ami változhat. Néhány ország és szervezet megfigyelői 
státusszal rendelkezik. 

iszlám naptár Holdnaptár, ami tizenkét 29 vagy 30 napos 
hónapból áll, így a napok száma egy évben 354. A15. sz. az iszlám 


naptár szerint 1979-ben kezdődött. 

iszlám öt pillére Árkán al-iszlám: tanúságtétel (sahá-da), ima 
(szálát), közösségi adó, adomány, alamizsna (zakát), böjt (szaum), 
zarándoklat (haddzs). 

Iszlám Világliga 1962-ben alapítják. A szervezet hatékonysága 
kérdéses. 

Iszmáíl Ábrahám legidősebb fia, akit Isten, anyjával, Hágárral 
együtt, a pusztába küld. Az iszlám szerint mindketten Mekkában 
éltek, és Ábrahám meglátogatta őket, majd közösen újjáépítették a 
Kábát. 

iszmáíliták A sía 6. imámjának, Dzsaafar asz-Szádik-nak 
Iszmáil nevű fia után kapja a nevét. Síita közösség, amely hét imámot 
ismer el. Elképzelésük szerint a ,kül-sőség" (záhir) mögött nyugvó 
,belső lényeget" (bátin) kell megismerni, a szellemnek kell 
győzedelmeskednie a betű felett, és az igazságosságnak a törvény 
felett. Az iszmáílita imámot az elődje jelöli ki, és nem közösség dönt a 
személyéről választás útján. Az irányzatnak mintegy hétmillió hívője 
van. 

isznád A hadi szók átadóinak láncolata. 

Isztambul Konstantinápoly török neve. Bizánc. 330-tól 1453-ig 
a Bizánci Birodalom fővárosa. Az évszázadok alatt számos ostromot 
állt ki, végül II. Mehmet elfoglalta. Az Oszmán Birodalom fővárosa 
volt 1923-ig. Ma Törökország legnagyobb városa, kulturális és 
gazdasági központja. 

Isztiklál Párt Függetlenség Párt. Marokkóban alapították 1944- 
ben, a nemzeti mozgalom utódpártjaként. Később a hazai nagytőke 
szócsövévé vált. Törökországban is hasonló név alatt működik. 

Izrael A történelmi Palesztinában található a három monoteista 
világvallás, valamint a baháíi hit szent helyeinek jelentős része. A Kr. 
u. 1-2. sz.-ban a zsidóság elhagyta a területet. A visszavándorlás a 19. 
SZ.- 

ban kezdődött el, a politikai cionizmus térnyerésével. A 
konfliktusok a palesztin-arab lakossággal a Zsidó Állam kikiáltásával 
(1948) felerősödtek. 

Izz ad-Dín al-Kasszám A Hamász fegyveres csoportja. Egy 
szíriai palesztin ellenállótól kölcsönözte a nevét, aki a cionisták és a 


brit fennhatóság ellen harcolt. 


Jahjá Keresztelő János. A Korán szerint próféta és Isten 
ajándéka Zakariásnak és meddő feleségének, miután az Ür 
meghallgatta imáikat. Az iszlám szerint Jézus előfutára. 

janicsár Az , új csapatok" tagja az Oszmán-Török Birodalomban. 
Az alakulatot 1383-ban hozták létre, és tagjai kemény katonai 
képzésben részesültek, ill. hangsúlyozottan ,az iszlámra" nevelték 
őket. Vallási életükben a bektási dervis rend kiemelt szerepet 
játszott. Hagyományosan a polgári lakosságtól elszigetelten éltek, 
nem házasodhattak, és nem végezhettek gazdasági tevékenységet. Az 
isztambuli iparos- és kereskedőrétegekkel összefonódó janicsárok 
minden modernizációs kísérletnek ellenálltak, ami okot adott II. 
Mahmúd szultánnak, hogy 1826-ban, az ún. , szerencsés események" 
során tőrbe csalja és lemészároltassa őket. 

Jászín, Ahmad sejk (1936-2004) A Muszlim Kongresz-szus 
alapítója, ami a Hamász előfutára. A családja egy - az izraeliek által 
lerombolt -, a mai Askelon mellett található faluból menekült 
Gázába. Kairóban végezte egyetemi tanulmányait, majd visszatért a 
Gázai övezetbe. Karizmatikus vallási és —— társadalmi 
vezetőként kritikával illette az Arafat vezette Fatahot. Az 
izraeliek célzottan likvidálták: a házat, ahol lakott, a benne 
lévő felnőttekkel és gyerekekkel együtt lebombázták. 

Jazíd, I" (645-683) Jazid ibn Muávija, a második omajjád kalifa. 
Huszajn gyilkosaként a muszlim és különöskép- 

pen a síita történetírásban nem tarthat számot kedvező 
megítélésre. Életében kezdődött a második fitna (,polgárháború"), 
amikor Abdalláh ibn az-Zubajr ellenkali-fátust alapított Medinában. 

jaziditák Dualista vallási elemeket ötvöző hitrendszer képviselői, 
akikre főként az iráni zoroasztrizmus és az iszlám szúfi irányzatai 
hatottak. Gyakran ördögimádóknak hívják őket. A Moszul környéki 
kurdoknál terjedt el az irányzatuk. Kisebb közösségeik a 
szomszédos országokban is megtalálhatók. 


Jemen A római földrajztudósok , Arabia Felix"-nek hívták, a 
,jJamana" (boldognak lenni) szótőből. Az Arabfélsziget déli részén 
terül el. A térség kereskedelmi kapcsolatban állt Indiával és a 
Termékeny Félholddal, fő exportterméke a tömjén volt. A lakosság 
Kr. u. 628-ban tért át az iszlámra, de az iszlám világon belül mindig 
is elszigetelt maradt. 800 körül a zajdita síiták telepedtek le itt. 
Imámátusuk 1962-ig maradt fenn. A britek 1838-ban vonták 
fennhatóságuk alá Aden kikötőjét, és később az egész partvidékre 
kiterjesztették befolyásukat. A 20. sz.-ban a zajdita imámátus 
királysággá alakult. A monarchiát 1962-ben a nasszeristák 
megdöntötték. A brit fennhatóság alatt álló területek Dél-Jemen 
néven 1967-ben függetlenné váltak. Az országban felerősödött a 
kommunista befolyás. A két jemeni állam 1990-ben egyesült. 
Jemennek nincsenek jelentős földgáz- és  kő-olajkészletei. A 
rohamosan növekvő népesség vízellátása egyre nagyobb 
nehézségekbe ütközik. 

Jeruzsálem Al-Kudsz. A muszlimok 637-ben veszik be a várost. 
Mohamed próféta éjszakai utazása miatt kitüntetett szerepet tölt be 
az iszlámban, ennek állít emléket az al-Akszá mecset. Másik jelentős 
vallási és építészeti emléke a 7. sz.-ban épült Sziklamecset. 
Jeruzsálem a ka- 

lifátus felbomlása után egyiptomi irányítás alatt állt. A keresztes 
háborúk idején (1099-1187) a keresztény Jeru-zsálemi Királyság 
székhelye. Az ezt követő muszlim hódítás után stratégiai jelentőségét 
elveszíti. 

Jézus Iszá. A Koránban megjelenik. Az iszlám prófétának tekinti. 
A muszlimok elismerik bűntelenségét, viszont tagadják, hogy Isten 
fia lenne. Ügy tartják, hogy nem halt meg a kereszten, hanem Isten 
magához vette. 

Jordánia A Transzjordániai Emírséget az I. világháborút 
követően a szaúdi terjeszkedés elleni ütközőzónaként, részben a 
palesztin és iraki brit érdekeltségek közti összekötő területként 
hozták létre. 1946-ban vált függetlenné. Az 1948-as arab-izraeli 
háború után megszerzi Kelet-Jeruzsálemet és Ciszjordániát, és 
felveszi a Jordán Hásimita Királyság nevet. I. Abdallah király 
meggyilkolása után fia, Huszajn lesz az uralkodó. 1967-ben 


Izrael megszállja Jeruzsálemet és Ciszjordániát. 1970-ben Huszajn 
király leszámol a palesztin menekültek fegyvereseivel. Az események 
Fekete Szeptemberként ismertek. Huszajn 1988-ban lemond a 
palesztin területekről, és 1994-ben békét köt Izraellel. A jelenlegi 
király, II. Abdallah (1962-) mérsékelt politikát folytat. Az ország 
természeti erőforrásokban szegény, nemzetgazdaságában kiemelt 
szerep jut a turizmusnak és a tranzitforgalomnak. 


Kába Allah / Isten háza. Az iszlám elsődleges szent helye. 
Négyszögletes építmény, egy díszes fekete lepellel (kiszva) letakarva. 
A mekkai Nagymecset közepén áll, és a zarándoklat (haddzs) 
legfontosabb helye. A Kába falában található a Fekete Kő, amit a 
zarándokok megcsókolnak vagy megérintenek. A Kába az iszlám 
előtti korban is búcsújáró hely volt, és számos bálványnak 
adott otthont. Az iszlám hagyomány Ábrahámhoz és Iszmáíl nevű 
fiához köti a Kába alapítását. 

kabilok Ősi berber szokásokat megtartó közösség. Nyelvileg és 
kulturálisan különálló. Többnyire Algéria északi hegyes vidékein 
élnek. 

Kadhafi, Moamer (1942-2011) (Muammar  al-Oaddzáfi) 
Ezredes. Líbia diktátora (1969-2011). Egyiptomi mintára létrehozta a 
,szabad tisztek" monarchiaellenes mozgalmát. 1969-ben - Idrísz 
király távollétében - átvette a hatalmat. 1977-ig a Líbiai Arab 
Köztársaság Forradalmi Parancsnoki Tanácsának elnökeként 
irányította az országot. Ekkor kikiáltott egy általa kitalált új 
államformát (dzsamáhírijja). Nacionalista, szocialista és iszlámista 
gondolatainak  ötvözetét a ,Zöld Könyvben?" foglalta össze. 
Terrorszervezetek támogatása miatt a nyugati hatalmak diplomáciai 
és gazdasági szankciókkal sújtották Líbiát. Az 1990-es évektől 
Kadhafi - a növekvő olajbevételek segítségével - modernizálta az 
országot, amit  — jelentős korrupció kísért. 2011-ben 
lázadók megdöntötték a rendszert, Kadhafit pedig 
tisztázatlan körülmények közt megölték. 


kádi Oadi. Bírói feladatot lát el. Vallási és jogi okmányokat és 
szerződéseket készít el. ítélőbíró házassági szerződések, válóperek, 
örökösödési és birtokviszonyokat érintő jogvitákban. 

kádiríjja Oádirijja. A 13. sz.-ban alapította Abd al-Ká-dir 
Dzsiláni. Ez a szúfi rend a a történelem folyamán az egyik 
legelterjedtebb irányzat lett. 

kadr Oadr. Isteni elrendeltetés. 

káfir Hitetlen. A szélsőséges iszlámisták azokra a musz-limokra 
is vonatkoztatják, akik - véleményük szerint -nem élnek a Korán 
előírásainak megfelelő módon. 

kaftán Hagyományos török köntös. 

káida Oáida. Az alap, a rendszer. Mekka szinonimája, a , biztos 
alap"  (al-káida  asz-szulba). A nemzetközi  dzsihá-dizmus 
ideológusainak elvárásaiban szerepelhet mint egy olyan hely, ahol a 
fiatalok az ,igaz iszlám elvárásainak" megfelelő képzésben 
részesülnek (Afganisztán), és amelynek ,szellemi műhelyeiben" 
felmerülhet akár Andalúzia visszahódításának igénye is. 

Kairó AI-Oáhira. ,A Győzedelmes." Al-Fusztát (Ó-Kai-ró) mellé 
épült a Fátimida-dinasztia idejében (969). Ma Egyiptom fővárosa, és 
egyben Afrika legnagyobb városa. Az 1932-ben alapított Arab Nyelv 
Akadémiájának székhelye. A 13. sz. óta a muszlim és az arab világ 
jelentős kulturális, gazdasági központja. 

Kajraván Történelmi város Tunéziában. A 909-es fáti-mida 
hatalomátvételig a térség helytartóinak és emírjei-nek székhelye. Itt 
található az első afrikai mecsetként 

ismert Szidi Okba mecset. A várost ezért Mekka, Medina és 
Jeruzsálem (al-Kudsz) után szent helynek tartják. 

kalám Eszmecsere, vita dogmatikus kérdésekben, a muszlim 
teológiai hagyomány és a Korán, valamint a tafszír kapcsán. A 
racionális teológia megnevezése is egyben. 

kalifa Utód, helytartó. Mohamed próféta halála után a muszlim 
közösség vezetője. A katonai és politikai küldetés folytatója, aki 
őrködik az iszlám törvényének (sa-ría) betartása felett. Az első négy 
, gaz úton járó" kalifa: Abú Bakr, Omár, Oszmán és Ali. Ezután a 


, választás" helyett a , dinasztikus elv" kerül előtérbe. A kalifa szerepét 


és a kalifátus intézményét az iszlám történetében sokszor 
félremagyarázták a napi politika eszközeként. 

Kalila va Dimna Indiai eredetű tanmesék gyűjteménye. 

kalligráfia írásművészet. Mivel az iszlám a képi megjelenítést 
nem tartja megengedettnek, a kalligráfiát igen nagyra értékeli, és az 
építészet mögé rangsorolja. A naszhíi a legismertebb írásforma, amit 
a nyomtatott sajtóban használnak, míg a modern arab kézírásban 
a rukaa (ruká) használatos. Régebben több szultán írta le saját 
kezével a Koránt. 

kamattilalom Az uzsorakamat elvetése. 

kanísza A keresztény templom arab megnevezése. 

kánún Oánún. Az iszlám világ nyelveiben elterjedt fogalom. A 
világi közjogot jelöli, a saríával (, isteni jog") ellentétben. Először az 
Ottomán Birodalomban, később az európai jogrendszerek 
adaptálásával válik napi gyakorlattá. 

karáma Kerama. Csoda vagy csodatevő képesség mint Allahtól / 
Istentől kapott kegy. Egy csodatévő szent vagy egy híres előd sírja, 
amihez a hívők gyógyulásért és vágyaik beteljesüléséért járulnak. 

karaván A sivatagi nomádok személy- és áruszállítási formája, 
aminek fő eszköze az egypúpú teve Észak-Afri-kában és a Termékeny 
Félhold területén, ill. akétpúpú teve Iránban és Közép-Ázsiában. 

karavánszeráj Fogadó, étterem, raktár, üzlethelyiség és 
imahely funkcióját betöltő létesítmény. A középkori iszlám 
építészetben jelentős szerepet kapott. 

kári Aki felolvassa a Koránt. Kántor. 

Karmat Hamdán A karmati mozgalom alapítója. A közösség 
tagjai a társadalmi és gazdasági egyenlőséget hirdették. A mai Szíria 
és Irak területén működtek. 899-ben független államot alapítottak 
Bahreinon. Abú Szaíd al-Haszan al-Dzsannábi vezetésével 930-ban 
Mekkából elrabolták a Fekete Követ, ami húsz évig a 
birtokukban maradt. 

Kasimirski, Albert de Biberstein (1808-1887) Magyar nemesi 
származású Írancia állami tolmács (dragomán). Franciára fordította 
a Koránt. A szöveg nem követi szorosan az arab eredetit, ennek 
ellenére a mai napig új kiadásokat ér meg. Archaizáló nyelvezete 
miatt kedvelik. 


Kasmír India Dzsammu és Kasmír államaihoz tartozik, de egyes 
területeit Pakisztán és Kína ellenőrzi. A zömmel muszlimok lakta 
tartomány hovatartozása állandó konfliktusforrás Pakisztán és India 
között. 

kaszbah Várnegyed. 

kaszída Három állandó, meghatározott témájú részből álló 
célköltemény. Korábban csak arab nyelvterületen volt elterjedt. 
Valamely uralkodó kegyeinek elnyerésére írt vers, ami a 
végkifejletben dicsőítésbe csap át. A klasz-szikus arab költészet 
legáltalánosabb versformája. Magyarra régebben ódának fordították. 

kaum Oaum. Nép, emberek. A modern (arab) terminológiában: 
,hemzet". A szó értelmezhetőségének határai elmosódnak, de 
kapcsolatba hozható vagy ellentétes lehet a ,nép" (saab), ill. a 
, hemzet, haza" (vatan) fogalmakkal. 

Kazahsztán A lakosság mintegy 4796-a muszlim. A Szovjetunió 
összeomlása után Szaúd-Arábia anyagi támogatásával mecsetek 
épültek. Területén számos nemzeti kisebbség él: oroszok, ukránok, 
németek és mások. Az ország 1991-ben vált függetlenné. Azóta 
Nurszultan Nazarbajev, a Kazah Kommunista Párt egykori 
főtitkára tölti be az államelnöki posztot. Az ország jelentős olaj- 
exportőr, és viharos modernizáción megy keresztül. 

kedive Az alkirályok perzsa eredetű címe volt Egyiptomban 
1914-ig. 

Kégl Sándor (1862-1920) A Magyar Tudományos Akadémia 
levelező tagja, a Budapesti Tudományegyetemen a perzsa nyelv és 
irodalom első tanára, Goldziher Ignác és Vámbéry Ármin tanítványa 
volt. A tudós-földbirtokos készítette a keleti kéziratok első, máig 
használatos katalógusát. 11 000 kötetes könyvtára halála után 
fivére, Kégl János adományaként került az MTA birtokába. 

Kemal, Musztafa (18831-1938) A modern török világi állam 
megteremtője, Törökország első elnöke. Az első világháborúban 
sikeresen védte Gallipolit, majd - a füg- 

getlenségi harcokban - kiűzte a görög megszállókat. Megdöntötte 
VI. Mehmed szultán uralmát, és eltörölte a szultánátust (1922), majd 
a kalifátust is (1924). Kikiáltotta a Török Köztársaságot, bevezette a 
latin betűs írást, és megszüntette a dervis rendeket. Betiltotta a 

hagyományos öltözködést és előírta a vezetéknév kötelező 
használatát. Politikáját az ún. , hat nyíl" politikája határozta meg: 
republikanizmus, szekularizmus,  reformizmus, nacionalizmus, 
popularizmus és etatista gazdaságirányítás. A külpolitikában 
semlegességre törekedett. 

képi megjelenítés Az iszlám a szentség képi megjelenítését, 
(személyek és állatok) tárgyiasítását elutasítja, de ez a vizuális 
művészetekben árnyaltabban jelenik meg. A Koránban kifejezésre 
jutó gondolat a többisten-hit és a bálványimádás kapcsán 
hangsúlyozza a tiltást. Ugyanakkor a geometriai formák mint 
díszítőelemek megengedettek. Az indiai, iráni és török iszlám 
kultúrában a 13. századi mongol hódítások óta gyakoriak 
a falfestmények és az illusztrált könyvek. A 
,képtilalom"  ellentmondásainak egyike például a  ,karagöz" 
(török báb-, ill. árnyjáték) engedélyezése egy fatvában, már a 16. sz.- 
ban. Még meglepőbb a jávai vajang (wayang) - a Ramajána hindu 
eposz alapján ma is előadott - báb-, ill. árnyjáték engedélyezése, 
amelyben bizonyos figurák valós képi megjelenítése az iszlám öt 
pillérét jelképezi. 

Kerbala A síiták szent városa Irakban. Zarándokhely a mártír 
Huszajn emlékére, és a társadalmi igazságosságért folytatott harc 
jelképe a síiták számára. Homeini ajatollah itt is élt száműzetésben. 

kereszténység és iszlám Mohamed próféta életében az Arab- 
félszigeten elterjedt volt a kereszténység. Az iszlám elismeri a 
kereszténységet mint Isten által kinyilatkoztatott vallást. A 
középkortól a keresztény kisebbségek, 

cserében egy magasabb adóért, védettséget élveztek. Személyük 
és vagyonuk sérthetetlen volt, a vallásukat szabadon gyakorolhatták. 

keresztesek II. Orbán pápa a clermonti zsinaton felhívott a 
Szentföld felszabadítására (1095). A keresztesek 1099-ben elfoglalták 
Jeruzsálemet. A keresztes hadjáratok jelentős gazdasági előnyöket 
hoztak az itáliai kereskedővárosoknak. Az ekkoriban megjelenő 
lovagrendek szerepet kaptak a későbbi Európában. 

kiai (indonéz) Az ország reiszlamizációjában jelentős szerepet 
játszó személy, aki vallástudós és közösségi vallási vezető volt egy 
személyben. 


kibla Imairány. Mekka, pontosabban a Kába iránya, amit a 
mecset falába helyezett mihráb mutat. 

koptok Egyiptomban és Szudánban élő keresztények. 
Elképzelésük szerint Jézusnak csak , isteni természete van". Etnikai 
különállásuk megszűnt. A kopt ma már csupán liturgikus nyelv. 

Korán A Korán. AIl-Ourán. Olvasat,  recitálás. Isten 
kinyilatkoztatása arab nyelven és üzenete, az , egyisten-hit". A Korán 
száztizennégy hosszabb és rövidebb szúrá-ból és az ezeket alkotó 
versekből (ája) áll. A jelek száma  szúránként háromtól 
kétszáznyolcvanhétig terjed. A Koránt a közösségi felolvasásokhoz 
harminc részre osztották. A Korán első francia fordítása 1647-ben 
jelent meg, és franciául mintegy 120 fordítás látott napvilágot 
napjainkig. Az érdemi fordítások száma angolban is legalább fél 
tucatra tehető. Említésre méltó munka Theodor A. Khoury német 
fordítása. Az interneten található különféle vallásos indíttatású 
fordítások minősége kétséges, és jórészt állami támogatással 
valósultak meg. 

Serdián Miklós György közérthető szövegfordítása 2010-ben 
jelent meg. Teljes magyar-arab eredetiből készült Korán-fordítások: 
Simon Róbert (tudományos) és Mi-hálffy Balázs (vallásos) fordítása, 
kétnyelvű kiadásban. 

korejsiták Kurejsiták. Ourays. Mohamed próféta törzsének 
tagjai. Az iszlám előtt Mekka kizárólagos urai, gazdag kereskedők. 

Koszovó A lakosság többsége albán nemzetiségű musz-lim. A 
középkori szerb állami és a nemzeti gondolkodás számára kiemelt 
fontosságú területei a 20. sz.-ra váltak muszlim többségűvé. A 
koszovói albánok 1998-1999 között - NATO-segítséggel - elszakadtak 
Jugoszláviától, . majd  — 2008-ban kikiáltották az ország 
függetlenségét, amit Szerbia és jó néhány ország nem ismert el. 

Könyv népe Az iszlám az Istentől kinyilatkoztatott írással 
rendelkező vallások hívőit - a zsidókat és a keresztényeket - érti ez 
alatt a gyűjtőfogalom alatt, de ide tartozhatnak hagyományosan a 
szábeusok és a mágushitűek, vagy újabban a hinduk is. 

körülmetélés A Korán nem említi, de a hadi szók utalnak rá , a 
férfi személyiségvonásaiként (fitra). Egyes nézetek szerint kötelező, 


míg mások szerint nem az. Csak a férfiaknál kell elvégezni. Tisztán 
pogány kori hagyomány, amit az iszlám átvett. 

kubba Oubba. Kupola. Sírhely, amire mecsetet építenek. 

kútfíjja Férfi fejkendő. Legelterjedtebb színei: fehér alapon piros 
vagy fehér alapon fekete mintázat. 

kunja Megtisztelő név, amit az apa kap a fiúgyermeke után vagy 
, hőm de guerre": Abu Ammár (Jasszer Arafat). 

kurszí Olvasópult a mecsetben. 

kutb Outb. Sarokpont, tökéletes ember. 

Kutb, Szajjid (1906-1966) Sayyid Outb. A Muszlim Testvérek 
vezető ideológusa volt. Számos alapvető könyvet írt iszlámista 
nézőpontból. 1966-ban Nasszer felakasztatta. 

kuttáb Korán-iskola. 

kutya Az iszlám történelmi hagyománya szerint tisztátalan állat. 


L.1 


Lahore Város Pakisztánban. A il. sz. óta áll muszlim uralom 
alatt. Fénykorát a Mogul Birodalom idején (1526-1757) élte. Jelentős 
kulturális központ, számos híres épülettel. 

Lajla va Madzsnún Lajla és Őrült. A hagyomány szerint a 7. sz. 
végén élt Kajsz ibn Mulavvah - Lajla iránti -be nem teljesült szerelme 
miatt vált őrültté (madzsnún). Az arab eredetű szerelmi történetet 
más muszlim irodalmakban is feldolgozták. 

lajlat al-kadr Az , elrendelés" éjszakája. Ramadán hónap utolsó 
tíz napjának valamelyik páratlan éjszakája, legvalószínűbben a 27. 
nap. Ekkor szállt alá a Korán a , hetedik égből az első égbe", ahonnan 
Mohamed próféta a rákövetkező — huszonhárom évben 
kinyilatkoztatásként megkapta. K 97 

lajlat al-mirádzs A ,mennyei utazás" éjszakája. Annak az 
eseménynek a megünneplése, hogy Mohamed prófétát a muszlim 
időszámítás, a hidzsra 10. évében Gábriel arkangyal felvitte a 
mennyországba. Az utazás két részből áll: az első rész az , éjszakai 
utazás" a , szent imahelyről" a , legtávolabbi imahelyre", a második 
rész pedig a mennyei utazás során a ,mirádzs" (utak a meny-nyei 
felemelkedéshez), amikor Mohamed próféta felment Isten 
közelségébe - Gábriel arkangyal segítségével - egy Burák nevű 
csodálatos, lószerű lény hátán. Ez utóbbira csak a hagyományok 
(hadíszok) utalnak, amelyeket nem minden vallástudós fogad el. 

lakab Ragadványnév. Gúnynév: al-Dzsáhiz (,a dülledt-szemű"), 
al-Halládzs (,a gyapjúkártoló") vagy becenév: Abú Nuvász (a , fürtös" 
hajú). 

laskar Hadsereg. A modern szóhasználatban: gerilla. Az ázsiai 
iszlám világ nyelveiben - urdu, perzsa, pastu - ,lasker-e iszlám", 
egyenlő a mudzsáhid fogalmával. A szociális munkától a szélsőséges 
iszlámizmusig kiterjed ezeknek a csoportosulásoknak a működési 
területe. 

Lát Al-Lát. A dzsáhilíjja nő istene, akit Uzzával együtt Kábánál 
imádtak. Szobrát Mohamed próféta idején ösz-szetörték. Az ún. 
, sátáni versekben" (a Sátán sugallta Korán-versekben) Mohamed 

próféta utal ugyan rájuk mint Isten / Allah lányaira, de később 
visszavonja az említett sorokat, mert úgymond rádöbben, hogy 
mindez a Sátán ihletése volt, nem Isten sugallata. 

A Legszebb Nevek Allah/Isten Legszebb Nevei: , Al-asz-má al- 
huszná". A Korán és a hadíszok alapján Isten kilencvenkilenc neve, 
ill. attribútuma (jelzője, tulajdonsága). Az iszlám misztikában és a 
hívők imáiban jelentős szerepet játszik. 

Levante Kelet (olasz). Régies szóhasználat. Nagyjából egybeesik 
azzal a térséggel, amit az arabok a 20. sz. előtt , Nagy-Szíriának" 
(Szúrijá al-Kubrá) neveztek. Az említett területen élő arabok 
néphagyományai, zenei stílusa, ételei és nyelvjárásai hasonlóak. 

Libanon Az ókori Fönícia területén fekszik. A szárazföld felől a 
Libanoni-hegység zárja el, ezért hagyományosan a tenger felé 
orientálódik. A középkorban is már a kikötőiről volt nevezetes: 
Tripoli (Tarábulusz), Türosz (Szúr) és Szidón (Szajdá). A modern 
Libanon történelmi gyökerei a 16. sz.-ra nyúlnak vissza. A 19. sz.-ra a 
ma- 

ronita keresztények jó kapcsolatokat építenek ki Franciaországgal 
és a pápasággal, és meghatározó szerepre tesznek szert. Ez fegyveres 
konfliktusokhoz vezet, főleg a drúzokkal. Libanon 1861-ben - nyugati 
nyomásra  -,különleges státuszt" kap. 1918 után francia 
megszállás alá kerül, függetlenségét 1946-ban nyeri el. Az arab- 
izraeli konfliktusok , eredményeként" nagyszámú palesztin menekült 
él az országban. A muszlimok a lakosság mintegy kétharmadát teszik 
ki. A szunniták a politikai és gazdasági hatalmat birtokolják, míg 
a,tizenkettes síiták" mára a legnagyobb lélekszámú és 
legszegényebb közösséggé váltak. Az ország északkeleti részében élő, 
a lakosság mintegy 796-át adó drúz kisebbség komoly belpolitikai erőt 
képvisel. Az alaviták, elenyésző számuk ellenére - Szíria befolyása 
miatt - szintén jelentőséggel bírnak. A közmegegyezésen nyugvó, 
felekezeti alapon kialakított hatalmi egyensúly még ma is (!) az 1936- 
os állapotokat veszi figyelembe. Akkoriban a maronita keresztények 
voltak túlsúlyban, és a szunniták képezték a legnagyobb muszlim 
közösséget. Ezért a köztársasági elnök és a hadsereg főparancsnoka 
maronita keresztény, a miniszterelnök szunnita, a parlament elnöke 
pedig síita. 


libanoni polgárháború (1975-1990) Előzményeinek egyike, 
hogy a PFSZ Jordániából áthelyezi a központját Libanonba, így 
jelentős politikai tényezővé válik. Libanoni területről izraeli 
célpontokat támad, ami a maronita vezetők jogos ellenérzését váltja 
ki. A maronita keresztények minden gazdasági és társadalmi baj 
forrásának a palesztin menekültek jelenlétét tartják. 1976- 
ban Frandzsié elnök behívja az országba a szíriai csapatokat, hogy 
állítsák vissza a hagyományos hatalmi egyensúlyt. A Zsidó Állam 
hadserege 1978-ban (,Litáni hadművelet"), majd 1982-ben (, Békét 
Galileának hadművelet") 

bevonul Dél-Libanonba. A libanoni központi hatalom elveszti 
befolyását, számos vezetője politikai merénylet áldozata lesz, Szaad 
Haddád tábornok pedig kikiáltja saját bábállamát. 1982-ben a PFSZ 
kivonul Bejrútból, és Tuniszba helyezi át székhelyét. 1983-ban az 
Iszlám Dzsi-hád öngyilkos merényleteket hajt végre az USA 
bejrúti nagykövetsége és a nemzetközi haderők támaszpontja ellen. 
Az izraeli hadsereg 2000-ben elhagyja az országot, különösen a síita 
Hezbollah erős ellenállásának köszönhetően. 2005-ben a szír 
hadsereg is elhagyja Libanont. 

Libéria Az országot 1822-ben felvilágosult észak-amerikaiak 
alapítják meg felszabadított rabszolgáik számára. Libéria (ezért is) 
etnikailag rendkívül vegyes képet mutat. A betelepített észak- 
amerikai feketék gyarmatosítóként viselkednek a helyi őshonos 
fekete-afrikaiakkal. 1989-2003 között polgárháborúk zajlanak. A 
helyi musz-lim kisebbség hitélete aktív. 

Líbia Lakossága szinte 10096-ban muszlim. Az ország természeti 
adottságai miatt nomád berberek és arabok lakták. A 640-es években 
került arab uralom alá. Később a terület keleti részét olykor 
Egyiptomból, nyugati területeit pedig a mai Tunéziából irányították. 
A térséget az Oszmán Birodalom egyesítette a 16. sz.-ban. 1912- 
ben az olasz gyarmatosítók élesztették újjá az ókori eredetű Líbia 
elnevezést, megkezdték az úthálózat kiépítését. A megszállók elleni 
harc vezető alakja Omar al-Muhtár. Líbia a II. vh. végéig olasz 
megszállás alatt állt, majd angol védnökség alá került. 1951-ben 
(független) királyság lett. Idrísz asz-Szanúszi, a legnagyobb líbiai 
szúfi rend alapítójának leszármazottja lett a király. 1969-ben 


Moamer Kadhafi (Muammar  al-Oaddzáfi) vette át a hatalmat, 
aki politikai ideológiájában számos elemet megőrzött a sza-núszijja 
rend tanításaiból. A rend hatalma megszűnt. 

lója dzsirga Hagyományos törzsi tanácsok Afganisztánban, 
amelyekben az iszlámnak meghatározó szerepe van. A pastu törzsek 
befolyásos tagjainak tanácskozása, mára az összes afgán etnikum 
vezetői részt vehetnek rajta. A18. sz. óta hívják össze. 

Lukmán Lugman. Az iszlám megjelenése előtt élt bölcs. A 
Koránban Mózest vezeti a sivatagban. K 31:16 

al-Maamún (813-833 ur.) A Megbízható. Abbászida kalifa, 
Hárún ar-Rasíd fia. Bagdadban megalapította a Bölcsesség Házát 
(Bajt al-Hikma), továbbá állami irányzattá tette a mutazilita tanokat. 

maarifa Ismeret. A szúfiknál a misztikus megismerés, szemben a 
vallástudományokkal (ilm). 

al-Maarrí (979-1058) Abú al-Alá al-Maarri arab költő. Elítélte 
az igazságtalanságot és a képmutatást. Csakis az őszinte 
vallásosságot tekintette elfogadhatónak, ami akkor hiteles, ha segít 
másokon. Vak emberként, szülőfalujában, a szíriai Maarrat an- 
Numánban élte le életét teljes visszavonultságban. Feltevések szerint 
buddhista hatások is érték. Költészetére kifinomult formaművé-szet 
jellemző. Főműve a , Levelek a megbocsátásról" (Ri-szálat al-gufrán), 
ami egy vitapartnere utazását írja le a pokolba és a mennybe. 

Ma Ba Diakhou (1809-1867) Szenegáli muszlim vallási vezető. 
Sírja zarándokhely. 

madrasza Medresze. Iskola. A szunnita iszlámban a vallási 
tudományok tanulmányi központja. A11. sz.-ban Bagdadban Nizám 
al-Mulk idején alapították az első medreszéket. Mai szóhasználatban: 
iskola. Nagy múltú, máig fennálló mecsetiskolák: al-Azhar (Kairó), 
Zajtúna (Tunisz), Karavijjín (Fez). Mecsetiskolaként 
iszlámista ideológiák népszerűsítésére is szolgál. 

madzslisz Törzsi gyűlés. Később a kalifa, ill. más magas rangú 
személy által összehívott politikai, tudományos vagy irodalmi 


összejövetel. Ma bármely tanács, amelyet közügyek intézésére 
hoznak létre. 

Madzsliszí (1627-1698) Muhammad Bákir al-Madzsli-szí. 
Szafavida kori iráni vallástudós, aki államvallássá tette a tizenkettes 
síát, és üldözte a szúfizmust. 

Magreb Maghreb. Nyugat. Ahol a nap lenyugszik. Az 
Egyiptomtól nyugatra fekvő észak-afrikai területek gyűjtőneve: 
Algéria, Líbia, Marokkó, Mauritánia, Nyu-gat-Szahara, Tunézia, és 
bizonyos muszlim vélemények szerint a Kanári-szigetek. A 
középkorban Andalúziát is beleértették. A15. sz. óta Marokkó 
megnevezése is. 

Magyarország Az iszlám már a történelmi Magyarországon 
jelen volt. A középkorban az iszlámot az ún. izmaeliták és 
böszörmények képviselték, akik a gazdasági életben fontos szerepet 
játszottak. Az 1541-ben kezdődő török uralmat nem kísérte 
jelentősebb térítés, de a megszálló katonaság és adminisztráció 
igényeit kielégítve több vallási jellegű épületet emeltek: mecseteket, 
dzsámikat, türbéket és fürdőket. Napjainkban az Európai Unióba 
történő bevándorlással a muszlimok jelenléte erősödik. A török- 
iszlám emlékhelyek megőrzése a magyar állam védnöksége alatt 
valósul meg. A magyar muszlimok száma harmincezerre tehető. 

Magyarországi Muszlimok Egyháza Magyarországon élő 
muszlimok alapították 2000. szeptember 22-én azzal a céllal, hogy 
vallásukat, az iszlámot, amelyet a , Mindenható és Egyedüli Isten 
kinyilatkoztatott szavának" tartanak, a Korán és Mohamed próféta 
tanításai szerint gyakorolják. A Magyarországi  Muszlimok 
Egyházának 

céljai a következők: a hittételeknek megfelelő életvezetés 
elősegítése, a vallások közötti párbeszéd előmozdítása. 

mahdi , Isten által az igaz úton vezérelt." Muszlim messiás, aki az 
idők végezetével, a béke és igazságosság korában fog visszatérni a 
Földre. Visszahozza az igaz iszlámot az igazságtalan uralkodók és a 
hibás tanokat terjesztő vallástudósok ellenében, és megbünteti az 
iszlám ellenségeit. A síita felfogás központi eleme. 

Mahdi (1844-1885) Mohamed ibn Abdallah al-Mahdi, szudáni 
szabadságharcos. A19. sz. utolsó évtizedeiben sikeresen küzdött az 


egyiptomi és brit megszállók ellen. A mahdisták hosszabb időre 
fennhatóságuk alá vonják Szudánt. Al-Mahdi leszármazottai 
alapították meg az Umma Pártot, ami mind a mai napig vezető 
politikai párt az országban. 

Mahfúz, Nagíb (1911-2006) Nadzsíb Mahfúz. Egyiptomi 
regényíró, irodalmi Nobel-díjat kapott (1988). Elsősorban kairói 
trilógiájával vált híressé. Magyarul a , Kezdet és vég" c. regénye jelent 
meg. 

mahkama Bíróság. Hagyományosan a vallásjogi bíráskodás 
színhelye. Később az európai jogrendszerekből átvett elemekkel 
bővített állami törvények (kánún) alkalmazásának színhelye lett. 

Ma Hua Lung (7-1871) Kínai szúfi vezető. Felkelést szervezett az 
ország északnyugati részén a muszlim autonómia elnyerésére, 
aminek a kínai birodalmi gondolkodásmód nem kedvezett. 

Majmonidész (1137-1204) Múszá ibn Majmún Abdallah al- 
Kurtubíi al-Iszráíli. Mose ben Majmún rabbi, RáMBáM 

(héber röv.) Zsidó rabbi, filozófus és orvos, aki főleg Córdo-bában 
élt. 

makáma Klasszikus arab rímes próza. A ,tanmesék" állandó 
főszereplője egy eszes kalandor, aki történeteket mesél el az 
elbeszélőnek (a szerzőnek) találkozásaik során. A közönséget is 
ámulatba ejti elkápráztató ékesszólásával, és gyakran kicsalja a 
pénzüket. A két legnagyobb makámaszerző a n. sz.-i Hamadáni és a 
12. sz.-i Haríri. Magyarul , A szűz és az asszony" címmel jelent meg 
válogatás. Arany János is írt mintájukra makámát ,A poloska" 
címmel. 

maláika (t. sz.) Angyalok. A Koránban Gábriel (Dzsibríl) és 
Mihály (Mikáíl szerepel. A hadíszokban név szerint előforduló 
további angyalok: Munkár és Nakír, a rossz hírt hozó angyalok, míg 
Mubásar és Basír a jó hírt hozó angyalok. Malik a Poklot vigyázó 
tizenkilenc angyal vezetője. 

Maláj Iszlám Ifjúsági Mozgalom Angkatan Belia Islam 
Malayzia (ABIM maláj röv.), 1972-ben alapították. Célkitűzése az 
iszlám életvitel népszerűsítése volt. Kritikusan viszonyult a 
kormányzati korrupcióhoz. Tagjai számos társadalmi szervezetben 
döntéshozó szerepre tettek szert. 


Malajzia Az iszlám a 16. sz.-ban - kereskedők közvetítésével - 
érkezett meg a térségbe. Ma a lakosság mintegy 5396-a muszlim. Az 
iszlám a helyi vallásokból is befogadott elemeket. Mivel a 
gyarmatosítók az őshonos malájokat mind a gazdasági, mind a 
politikai hatalomból kirekesztették, a 20. sz.-ban az iszlám 
üzeneteire hivatkozva kezdődtek meg a  reformmozgalmak. 
Mahászir , Mohamed elnöki idején példátlan gazdasági 
fejlődésnek indul az ország. Kuala Lumpurban megépült a világ 
legmagasabb épülete. Megalapították a Nemzetközi Iszlám 

Egyetemet, az Iszlám Bankot, az Iszlám Gondolkodás és 
Civilizáció Intézetét és az Iszlám Múzeumot. 

Malcolm X (1925-1965) Amerikai polgárjogi harcos, aki az 
afroamerikai , Nation of Islam" karizmatikus vezetője is volt. Politikai 
ellenfelei gyilkoltatták meg. 

Mali Az iszlám viszonylag korán megérkezett a térségbe, és a 
sivatagi kereskedelmi utak mentén jelentős gazdasági-politikai 
központok jöttek létre: Timbuktu, Gao. Ma a lakosság 9096-a 
muszlim. A francia gyarmatosítók távozása után az első független 
kormány államszocialista nézeteket hirdetett. Moussa Traoré elnök 
később türelmesnek mutatkozott az iszlám hitélettel szemben. Az 
északi területeken élő tuaregek - akik a központi hatalmat 
megkérdőjelezik (2011) - erős iszlámista befolyás alatt állnak. 

Málik ibn Anasz (715-795) A málikita jogi iskola alapítója, az 
első  ,hagyománytudós". A ,Muvatta?" c.  hadísz-gyűjtemény 
megalkotója, ami egyben jogi kézikönyv is. A Mohamed próféta által 
fővárosul választott Medina hagyományait és jogszokásait adja közre. 
Málik ibn Anasz Medinában élte le egész életét, és a várost csak 
a mekkai zarándoklat (haddzs) idejére hagyta el. 

málikita A Málik ibn Anasz alapította ortodox szunnita 
vallásjogi irányzat. Hangsúlyt helyez a hagyományokra és a 
közmegegyezésre (idzsmá). A Magreb-országokban, Szudánban és 
Felső-Egyiptomban elterjedt. 

máltai nyelv Erősen romanizált helyi arab nyelv, amit latin 
betűkkel írnak. 

mamlúk Rabszolga. Mameluk (magyarosított formában). A 
katonaként használt rabszolgák neve. A közép-ázsiai 


és kelet-európai törökök, később a kaukázusi népek közül 
toborozták őket, de afrikai feketék és egyéb etnikumok is 
képviseltették magukat köztük. A mamlúkok kemény katonai 
képzésben részesültek, és az iszlámra térítették őket. A tehetséges 
mamlúkok magas katonai és állami állásokat is betölthettek. A 
bagdadi kalifák a 9. sz.-ban fiatal rabszolgákat vásároltak, akikből 
személyükhöz hű hadsereget hoztak létre. A módszer később az egész 
arab világban elterjedt. A mamlúk parancsnokok olykor átvették a 
hatalmat, és önálló szultánságokat alapítottak: Delhiben (1206-1290) 
és Egyiptomban (1250-1517). Az oszmán janicsárság lényegében a 
mamlúkrend-szer egy sajátos változata. A  mamlúkság  - 
Egyiptomban és Irakban - a 19. sz. elejéig fennmaradt. Az 
egyiptomi mamlúkokkal véres leszámolásban végeztek (1811). 

al-Manszúr (754-775 ur.) A 2. abbászida kalifa nevéhez fűződik 
a dinasztia hatalmának stabilizálása. Megalapította Bagdadot, a 
,kerek várost", amit megtett a kali-fátus székvárosának. Üldözte a 
síitákat, de ,hitbuzgóbb" híveivel is leszámolt. 

marabu A , rendházban lakó". Szúfi szent Észak- és Ny ugat- 
Afrikában. A , ribát" (rendház) az utazó szent emberek és zarándokok 
számára volt ideiglenes szállás vagy állandó rendház. Esetenként 
erődként működött. 

Marakes Marrákes. 1062-ben az Almorávidák alapították. A 13. 
sz. közepéig főváros maradt. A 16.-19. sz. között ismét a szultánok 
fővárosa volt. Jelentős kulturális, vallási és kereskedelmi központnak 
számított. Az óváros középpontja a híres ,Zsma al-Faná" (marokkói 
arab), a ,Holtak tere". A fÍranciák által kiépített modern 
város csatlakozik hozzá. 

mardzsá-e taklíd (perzsa) A tizenkettes sía követői számára a 
legfőbb vallási és jogi szaktekintély, akinek a döntéseit (fatva) a hívek 
követhetik. Ez volt Homeini ajatollah címe is. Egyszerre többen is 
viselik ezt a címet. 

Marokkó Marokkói Királyság. A lakosság 9996-a musz-lim, de 
3096-a berber, míg 7096-a arab anyanyelvű. Európai elnevezését az 
egykori fővárosról, Marakesről kapta. A marokkói állam gyökerei a 
13. sz. közepéig nyúlnak vissza. A francia gyarmati uralom alól 1956- 
ban szabadult fel. Az uralkodó ekkor vette fel - a szultán helyett -a 


király címet. Ma az iszlámista csoportok érezhető erősödése ellenére 
kiegyensúlyozott hatalmi viszonyok jellemzik. 

maronita A Libanoni-hegységben és Szíriában élő keleti 
keresztény felekezet. A 17. sz.-ban elismerték a római pápa 
fennhatóságát, de megtartották rituális sajátosságaikat. A közösségre 
erős a francia kultúra hatása. 

marszíja Elégia. Régen valakinek a halálára írt költemény, de 
később a nemzet vagy más téma dicsőítésére is szolgált. 

masallah Má sáa Allah. Amit Isten akar. A Koránban 
megtalálható. A közbeszédben gyakran előfordul. Jelentése: , Isten 
akaratának megfelelő tett". 

Maudúdíi (1903-1979) Abú al-Alá al-Maudúdi. A Dzsa-maati 
Iszlámi alapítója (1941). Pakisztáni gondolkodó. A modern iszlám 
államelmélet egyik megalkotója. Szaj-jid Kutb és ajatollah Homeini 
mellett említik. 

maulá (maváli t. sz.) Védő, mester, szent. A korai iszlámban a 
,hem arab áttértek" elnevezése, akiknek egy arab törzs védelme alá 
kellett helyezniük magukat. Az 

Omajjád korban adózás szempontjából megkülönböztetésben volt 
részük. A perzsában móllá lett. A marokkói arabban: muláj 
( moulay" nemzetközi átírásban). Marokkóban az uralkodócsalád 
tagjainak címe, akik Mohamed próféta leszármazottainak tekintik 
magukat. 

maulid an-nabí Mohamed próféta születésnapja, amelyet , rábí 
al-avvaF 12. napján ünnepelnek meg. Az iszlám vallásjog nem tekinti 
hivatalos ünnepnek, deai2. sz. óta az iszlám világban mindenütt 
megtartják. 

Mauritánia Az iszlám a 8. sz.-ban jelenik meg. Ma a mintegy 
kétmilliós lakosság szinte 10096-ig muszlim, és jobbára arab 
anyanyelvű, bár etnikailag többségében fekete-afrikai. Az ország 
1958-ban szabadult fel a francia gyarmati uralom alól. 

maválí (maulá e. sz.) Nem arab muszlimok. Azok, akik áttértek 
az iszlámra, és ezután egy arab törzs védelmét élvezték. Széles réteget 
alkottak, és részt vettek az , ab-bászida forradalomban" (750). 

mazhab Vallásjogi iskola. A négy szunnita jogi iskola: hanafita, 
hanbalita, málikita és sáfiita. Az egyes iskolák közti különbözőségek a 


jogforrások  hozzáférhetőségétől, alkalmazási  sorrendjétől és 
hangsúlyozásától függtek. 

mecset Maszdzsid. A leborulás helye. Muszlim imahely. Az 
imákon kívül a mindennapi társas érintkezés, a Korán-olvasás, a 
Korán-magyarázat, valamint a jogi kérdésekre történő válaszadás 
színtere. 

Medina Al-Madína. Az iszlám második szent városa. 622-632 
között itt élt Mohamed próféta. 656-ig a kalifá-tus fővárosa. A 
városban van Mohamed próféta sírja. 

Medinai Alkotmány Add al-Salah. A Mohamed próféta által a 
620-as években kialakított szabályok összessége. Nem egy 
dokumentum. A kivándorlók jogi helyzetének tisztázása és a helyi 
törzsek közötti társadalmi béke megalapozása volt a célja. 

Mehmed Mehemed (ítörökből magyarosított formában). 

Mehmed, IL (1451-1481 ur.) Török szultán. ,A Hódító" nevet 
kapta. 1453-ban elfoglalta Konstantinápolyi. 1456-ban sikertelen 
ostrom alá vette Nándorfehérvárt (Belg-rád), és meghódította a 
Krím-félsziget, Bosznia, Albánia és Anatólia jelentős részét. 

Mekka Mohamed próféta szülővárosa. A muszlimok legszentebb 
helye. A hívők mindennap ebbe az irányba fordulnak imáik 
elvégzésekor. A Koránban régi nevén - Bakka - fordul elő. K 3:96 

mellah zZsidónegyed Fezben. 

mihráb Az imairányt (kibla) jelző, díszes bemélyedés a mecset 
belső falában. 

millet (milla arab) A Török Birodalomban az elismert vallási 
kisebbségek neve. A Koránban a vallási közösséget jelöli. 

minaret A mecset tornya, ahonnan a müezzin imára szólít. 

minbar Szószék a mecsetben, ahonnan a prédikáció elhangzik. 
Szimbolikus jelentőségű emelvény. 

modernitás és iszlám A19. sz.-ban kibontakozó reform- 
mozgalmak azt hangsúlyozzák, hogy nem zárultak be 

az , önálló véleményalkotás" (idzstihád) kapui, hanem újra kell 
értelmezni az iszlámot, visszatérve az alapokhoz, Mohamed próféta 
és első követőinek közösségi iszlámfelfogásához. 

Modzsahedín-e . Halk Baloldali szervezet Iránban. 
Ideológiájában síita és marxista tanokat ötvözött. 


mogul Közép-ázsiai eredetű , mogul szultánok". 

Mohamed Muhammad. (Kr. u. 570/71-632 / hidzsra előtt 53 - 
hidzsra után 10) Az , áldott" vagy , hajnalcsillag?" (Ahmad), Mekkában 
született a Korajs törzs egyik ágában, Abdullah és Amina fiaként. Az 
iszlám prófétája (nabií), valamint ,Isten küldötte?" (raszúl Alláh), 
egyben a próféták pecsétje (hátim  al-anbijá), az iszlám 
felfogás szerint az utolsó próféta. Kisgyermekként árvaságra jutott, 
először a nagyapja, majd a nagybátyja és egyben Ali apja, Abú Tálib 
nevelte. Mohamed 25 évesen elvette feleségül Hadídzsát, egy 
kereskedő tekintélyes özvegyét, akitől Fátima született. Mohamed 
gyakran visszavonult Hira barlangjába, ahol - a muszlim hagyomány 
szerint - az első isteni kinyilatkoztatásokban volt része, amelyeket 
Gábriel arkangyal közvetítésével kapott. Amikor Mohamed próféta 
figyelmeztette a mekkai hitetleneket Isten / Allah ítéletnapjára, 
akkor a  Korajs törzs vezetői -vélhetően  előjogaik vélt 
megkérdőjelezése miatt - üldözni kezdték az iszlám követőit. Ezért 
622-ben, a hidzsra évében a közösség Mohamed próféta vezetésével 
, kivándorolt"  Medinába. Ezután számos harci cselekmény 
következett az iszlám hívei és a Korajs közt. A legfontosabb csaták 
Badr és Uhud mellett voltak. Miután a Korajs, ill. a mekkaiak a 
hudajbíjjai békét megszegték, Mohamed próféta és követői 
megtámadták Mekkát, amit Abú Szufján harc nélkül adott át. 
Mohamed próféta összezú-zatta Mekkában a bálványokat, és 
visszatért Medinába, 

ahol 632-ben elhunyt, itt is temették el. Halálakor szinte az egész 
Arab-félsziget a muszlimok kezében egyesült. Mivel nem 
rendelkezett az  utódlásáról, belső hívei helyettest (kalifa) 
választottak. Az első kalifa az egyik első híve, Abú Bakr lett. 
Mohamed próféta nevének említése után minden esetben ki kell írni 
a ,szállá Allahu alajhi va szallama?" mondatot, amelynek jelentése: 
, Isten áldja meg őt és adjon neki (örök) békét", rövidítve: ,béke 
legyen vele" (BLV). 

Mohamed Ali (1805-1849 ur.) Egyiptom (albán származású) 
török helytartója, a modern Egyiptom megteremtője. Tartományát a 
gyapotexportra építve modernizálta, flottát és sorozott hadsereget 
hozott létre. Jelentős közmunkákat végeztetett a mezőgazdaság 


felvirágoztatására. — Bevételei növelése érdekében megkezdte 
Szudán gyarmatosítását. Az első időkben a szultán hű alattvalójaként 
tevékenykedett, parancsára kiűzte a vahhábitá-kat Mekkából és 
Medinából, majd segélycsapatokat küldött a görög szabadságharc 
leverésére. Később - miután hálátlannak ítélte meg a szultánt - 
megtámadta és legyőzte az oszmánokat, majd meghódította Nagy- 
Szíriát és Kréta szigetét (1831-1832). Ezután megkísérelte átvenni a 
hatalmat Isztambulban (1839-1840), amit a nyugati hatalmak 
megakadályoztak. Utódai alkirályokként, ill. királyokként uralkodtak 
Egyiptomban az 1952-es Szabad Tisztek vezette forradalomig. 

móllá A vallási ranglétra alján lévő tanító Iránban és 
Törökországban. 

mongolok A szunnita arab történetírás erős kritika alá vonja a 
mongolokat a történelmük pusztító hadjáratai miatt. Más muszlim 
ideológusok - az általuk elképzelt helyes iszlám szempontjából - 
,képmutatóknak?" tartják őket, mert ,szabadon értelmezik" az 
iszlámot. Dzsin- 

gisz kán idején a mongolok Iránban pusztítottak. Két mongol 
utódállam is felvette az iszlámot: a kelet-európai Arany Horda 
államalakulata, ill. az Anatóliát és Iránt uraló ílhánidák állama. 

Moro Nemzeti Felszabadítási Front Muszlim ellenállási 
csoportosulás a Fülöp-szigeteken, főleg Mindanaón. A keresztény 
betelepülők ellen jött létre. A szervezetről később levált a 
szélsőségesebb Moro Iszlám Front. 

mórok A muszlimok elnevezése volt az Ibériai-félszigeten. Ma is 
használatos Spanyolországban pejoratív értelemben. A Fülöp- 
szigeteken és Srí Lankán a helyi muszlimok elnevezése. 

Mózes Múszá. Küldött és próféta, aki hallotta Isten szavát. A 
Koránban az isteni törvény, a Tóra hírhozója. 

muataziliták A 8. sz.-ban létrejött racionális teológiai, szellemi 
irányzat, amely a logikai alapú, vitatkozó vallási gondolkodást 
(,kalám") részesítette előnyben a , hagyományok" hangsúlyozásával 
szemben. 

Muávija, ibn Abí Szufján (661-680 ur.) Az első omajjád kalifa 
volt. Alit legyőzte a polgárháborúban. A kalifátus székhelyét 
Medinából áthelyezte Damaszkuszba. Fő célja Konstantinápoly 


meghódítása volt, de az ötéves ostrom nem járt sikerrel. Muávija 
kénytelen volt megbékélni Bizánccal, örökösének a fiát, Jazídot 
nevezte ki, ezzel megalapozva a , dinasztikus kalifátust". Uralkodását 
az abbászidák világi uralomnak (műik) nevezték. 

mudáraba Az iszlám finanszírozási alapelve, ami tiltja az 
uzsorát. 

mudzsáhid Aki erőfeszítést tesz, küzd Isten útján. Ma többnyire 
a politikai iszlámmal hozzák összefüggésbe. A szovjet megszállók 
elleni aígán harcosok elnevezése. 

mudzstahid Vallástudós, jogtudós. A síita iszlámban az önálló, 
források nélküli vélemény- és jogalkotást (idzstihád) gyakorolhatja. A 
szunnita iszlámban minden olyan vallástudós , mudzstahid", aki a 
jogforrások alapján önálló értelmezésre képes. 

mufti Az iszlám vallásjog szakértője. Döntéseket hozhat egyedi 
esetekben (fatva). A Török Birodalomban , hivatal", de a modern 
iszlám világban is megőrizte  ,vélt függetlenségét" az 
államhatalomtól. 

muhádzsirún Kivándorlók. Az első muszlim hívők, akik 
Mohamed pófétát elkísérték Mekkából Medinába. Hidzsra (622). 

Muhammadíjja Muhammadiyyah. — Muszlim  reformista 
mozgalom Jáván. Kiai Ahmad Dahlan alapította 1912-ben. 

mukri Muagri. A Koránt felolvasó, recitáló személy, aki magas 
felkészültségre és népszerűségre tehet szert. 

műik Világi uralom. Korszak, amelyben nem érvényesülnek az 
iszlám alapelvei. A Koránban a legfőbb hatalom, a , Királyság". 

murídíjja rend Murid (,akaró"): a szúfi tanítvány. Nevét - 
ellentétben más rendekkel - nem egy szúfi szent után kapta. A 
legismertebb szenegáli szúfi rend. 

murtadd Hitehagyott. Az iszlám jog szerint az egyik 
legsúlyosabb bűnt elkövető személy. 

műszállá Mushollah (indonéz, maláj). Imahely, ami zárt térben, 
tető alatt, de akár szabad ég alatt is lehet. 

muszlim Aki feltétel nélkül aláveti magát Isten akaratának, és 
elmondja a hitvallást (saháda): , Nincs isten Istenen kívül" (Iá iláh ilá 
Alláh), ,és Mohamed Isten Küldötte" (va Mohammad raszúl Alláh). 
Az egyedüli helyes kifejezés az iszlám híveire. 


Muszlim (7-875) Buhári kortársa és az egyik legelfogadottabb 
hadísz-gyűjtemény összeállítója, ami szintén a Szahíh (, helyes, ép") 
címet viseli. 

muszlim férfiruházat A beduin viseletek - a nők ruházatában 
is - meghatározó elemnek számítanak, és számot vetettek a sivatag 
időjárási tényezőivel. Rövid ujjú, lábfejig érő, hosszú ruha. A 
dzsallábíjja (gallábíjja egyiptomi arab) hagyományos egyiptomi 
férfiviselet; főképp vidéken, de a sivatagi arab országokban 
, öÖnmeghatározó népviseletként" hordják. A ruha ujjai különböző 
hosz-szúságúak lehetnek. Megfelelői: szaub, disdasa (Földközi- 
tenger országai), kandura (emírségek). 

muszlim naptár Holdnaptár, ami nem követi az évszakokat. A 
hónapok nevei: t. Muharram 2. Szafari. Rabía al-Av-val 4. Rabía 
asz-Szánís. Dzsumádá al-Auvuval 6. Dzsumádá asz-Szání 7. Radzsab 
8. Saabán 9. Ramadan to. Savval 11. Zu al-Kaada n. Zu al-Hiddzsa. 

muszlim női ruházat A muszlim női ruházatra érvényesíthető 
kitételek kizárólag közvetett és körülírt módon találhatók meg a 
Korán szövegében. Ez lehetőséget ad a különféle magyarázatokra, így 
valójában a vallástudósok és a hadíszok szerkesztői kezdtek el 
, előírásokat megalkotni". A Korán szövege ajánlásokat tartalmaz, és 
nem előírásokat. Az ,abája" hosszú női 

ruha, amely a nyakat fedetlenül hagyja. A ,burka" az egész testet, 
egyben a fejet, az arcot és a szemeket is elfedő női ruhadarab 
(Afganisztánban, Pakisztánban). A ,csador" fekete színű női 
ruhadarab, amely csak az arcot hagyja szabadon: Iránban és a síita 
közegben használatos. K 33:59 

muszlim nők A hagyományos , arab felfogás" szerint, amelyet az 
, iszlám jog" is alátámaszt, a nő a férfi és az egész család, nemzetség 
becsületének letéteményese, aki gyenge és védelemre szorul. Ennek 
az egyik jele a fátyol vagy fejkendő. Az első mozgalom a muszlim 
nők  felszabadításáért a 19. sz. — végén —— Egyiptomban 
indult. Célkitűzései közé tartozott a fátyol levetése, valamint 
a tanulásban és a munkában való részvétel, ami a 20. sz. második 
felére az arab világ nagy részén megvalósult. A fátyolt az 1979-es 
Iráni Iszlám Forradalom hatására újra használni kezdték. A 
családjogi kérdésekben kevés helyen történt változás, bár Tunéziában 


betiltották a többnejűséget, és kötelezővé tették a férfiaknak is, 
hogy bíróság előtt nyújtsák be a válókeresetet. 

Muszlim Testvériség Muszlim Testvérek. Fundamentalista 
muszlim szervezet, amelyet 1928-ban Haszan al-Banná alapított 
Egyiptomban. A szervezet a későbbiekben Jordániában, Szudánban, 
Eritreában, Tunéziában és Marokkóban is megvetette a lábát. Az 
államhatalom idővel a legtöbb országban betiltotta a 
tevékenységét. Jótékony szociális és oktatói tevékenységet is 
folytatott. Ma részesül a hatalomból. Politikailag vitatott. 

al-Mutanabbi (915-955) Abú at-Tajjib Ahmad ibn al-Hu-szajn 
írói neve. Nagy tehetségű, már életében széles körben ismert arab 
költő. Hírneve dicsverseinek köszönhető, melyekkel több fejedelmet 


, szolgált". 
muvassah Andalúziában a io. sz.-ban megjelenő arab költészeti 
forma. 


müezzin A minaretből imára hívó férfi. Ma többnyire - 
elektronikus úton felerősített - élő hang. 

Myanmar 1968-ig Burma néven volt ismert. A mintegy 1096-nyi 
muszlim lakosság egy része Bangladesbe települt át a katonai 


diktatúra elől. 
N, n 


nabi Próféta. Aki átadja az Isten üzenetét, figyelmezteti az 
embereket, s mindezt életvitelével is alátámasztja. A Korán számos 
prófétát említ. 

Nadzsaf Nedzsef. A várost Hárún ar-Rasíd kalifa alapította 
(791). Nadzsaf a hagyomány szerint Ali - az első síita imám 
évszázadokon át titokban tartott - sírja köré épült. Síita 
zarándokhely, az utóbbi évszázadokban a tizenkettes síita iszlám 
meghatározó vallási központja. 

Nadzsibullah, Mohamed (1947-1996) Afganisztán 
szovjetbarát elnöke (1987-1992), akit a tálibok - a megszállók 
távozása után - felakasztanak, majd holttestét megcsonkítva 
közszemlére teszik. 


Nadzsmuddín-e Kubra (1145-1220) A kubravíjja szúfi rend 
alapítója. 

nafsz Lélek. Amit Isten lehelt az emberbe. Filozófiaiteológiai 
fogalom az iszlámban, váltakozó jelentésszintekkel. 

nahda Újjászületés, megújhodás. A 19. sz. közepétől a 

20. sz. elejéig tartó korszak kulturális vonulatainak 
megnevezése. Az irodalomban új műfajok és formák jelennek meg, 
Libanonban az arabot - keresztény kezdeményezésre - hivatalos 
nyelvként ismerik el, Szíriában és Egyiptomban társadalompolitikai 
mozgalommá válik, a 

21.  sz.-ra politikai párt neve. 

Nahdatul Ulama Jáván alapított iszlám szociális szervezet 
(1926). Iskolákat, imaházakat alapít, foglalkozik a szegényekkel, az 
árvákkal, és , személyes beszélgetése-ket" szervez az érintettekkel. A 
szervezet akkori vezetője, Abdurrahman  Wahid az első 
demokratikusan megválasztott elnök lesz Indonéziában (1999). 

nahv , Út", nyelvtan. Az arab nyelvtan első rendszerezésének - 
mind a mai napig - Szíbavajh: , Kitáb fi an-nahv" c. könyvét tekintik. 

naszhií Elterjedt és könnyen olvasható arab (kalligrafikus) írás. A 
nyomtatott sajtóban és könyvekben használják. 

Nasszer, Gamal Abdel C(1918-1970) (egyiptomi arab) 
Egyiptom, majd az Egyesült Arab Köztársaság elnöke, a harmadik 
világ vezető politikusa. A Szabad Tisztek mozgalma élén megdönti a 
királyságot (1952), majd köztársasági elnök lesz. Államosítja a 
Szuezi-csatornát. Válaszul - a francia és angol háttértámogatást maga 
mögött , tudó  -Izrael elfoglalja — a  Sínai-félszigetet. A 
szuperhatalmak ekkor az agresszorok kivonulását követelik, így 
Nasz-szer erkölcsi győztesként került ki a konfliktusból, 
majd munkakapcsolatokat létesít az államszocialista táborral, szovjet 
fegyverekkel modernizálja a hadsereget, és szorgalmazza a 
, hasszerizmus?" (pánarab szocializmus) megvalósítását, ami a 
nagytőke ,játékterének" szűkítését, valamint a vallás és az állam 
különválasztását tűzi ki célul. Az arab egységre irányuló törekvéseit 
nem koronázza siker, utóda Anvar Szadat lesz. 

Nation of Islam 1930-ban Detroit fekete gettójában feltűnik egy 
ismeretlen afroamerikai, aki a ,kék szemű ördög" ellen beszél. Az 


iszlámot hirdeti a kereszténység 

ellen, iskolát és egyetemet alapít. A nyomtalanul eltűnő 
prédikátor szerepét Elijah Muhammad veszi át. 

Naurúz , Új nap." Az iráni - a hidzsrától induló, de szo-láris - 
naptár újévi ünnepsége, amely a Gergely-naptár szerint március 21- 
ére esik. Irán nemzeti ünnepe. Eredetét tekintve nem iszlám ünnep. 
Nagyjából két hétig tartó (vidám) ünnepségek sorozata: tűzugrással, 
maszkos felvonulásokkal és rokonlátogatásokkal. 

Nemzeti Felszabadítási Front Front de Libération National. 
Algériában szerveződik meg (1954), és fontos szerepet játszik a 
francia gyarmatosítók elleni harcban. A hatalom megszerzése után 
egypártrendszerben működik.  —— Később elveszíti politikai 
egyeduralmát (1991). 

nikáb Két szövetdarabból álló női ruhadarab. Az egyik a hajat, a 
másik az arcot és esetleg a szemeket takarja el. Gyakran a dzsilbáb 
mellé hordják. 

Nizám-e Műik (1018-1092 k.) A szeldzsukok nagyvezíre, 
birodalomépítő, a közigazgatás szervezője. Alp Arszlán és Maliksáh 
vezíre. Nevéhez fűződik a szunnita iszlámot megerősítő medreszék 
rendszerének kiépítése. Híres -perzsa nyelvű - ,királytükre" a 
, Szijászatnáme" . 

nizári iszmáíliták Al-Musztanszir (a nyolcadik fátimi-da kalifa) 
idősebb fiának, Nizárnak a követői, akik ma Aga Khan (az ,aga kán" 
vezetése alatt élnek tovább. 

O, 0 / Ó, ó 

Októberi háború (1973. október 6-24.) A , negyedik arabizraeli 
háború". A hatnapos háborúban elszenvedett vereség után Szíria és 
Egyiptom összehangoltan megtámadja Izraelt. A zsidó állam 
meglepett hadseregének egy hétre van szüksége, hogy válaszcsapást 
adjon. A háború Izrael katonai győzelmével végződik. Az araboknak 
azonban sikerül megkérdőjelezniük egy mítoszt: Izrael Állam 
védelmi erejének legyőzhetetlenségét. Az OPEC (Olajexportáló 
Országok Szervezete) arab tagállamai bevetik az ,olajfegyvert", és 
Szadat tárgyalóasztalhoz kényszeríti az izraeli vezetőket. A Camp 
David-i egyezménnyel , visszaszerzi" a Sínai-félszigetet (1978). 


Omajjád mecset Mecset Damaszkuszban. A Kr. e. 2. évezred 
óta vallási célokra használt épület: az ókorban Hadad, a viharisten, a 
hellenisztikus időkben Zeusz, a római hódítást követően pedig 
Jupiter temploma volt. A4, sz. végén keresztény templommá 
alakították át, és Keresztelő Jánosnak szentelték, akinek az épületben 
van a síremléke. A templomot egy omajjád kalifa vásárolta meg a 
keresztényektől (708), aki - szíriai és bizánci építőmesterek 
segítségével - mecsetté alakította át. 

Omajjádok (661-750) Az iszlám első uralkodói dinasztiája, 
amely 14 kalifát állított. Eredetileg gazdag mekkai kereskedőklán 
volt, melynek vezetői sokáig a Mohamed elleni harc élén álltak, de 
Mohamed próféta mekkai bevonulása előtt - Abú Szufján vezetésével 
- felvették az iszlámot. A harmadik kalifa, Oszmán (644-656 ur.) is 
a családhoz tartozott. Az Omajjádok Damaszkuszi tették 

meg fővárosnak. Uralkodásuk alatt a muszlimok elfoglalták 
Észak-Afrikát és az Ibériai-félsziget nagy részét, de terjeszkedési 
kísérleteik - Bizánc ellen - kudarcot vallottak. A család igyekezett 
kiemelt szerepet biztosítani az arabságnak, ezért nem támogatta az 
iszlám terjedését. Az Abbászidák 750-ben a család csaknem 
minden tagját megölték. Egyedül Abd ar-Rahmán menekült el Észak- 
Afrikán át Andalúziába, ahol Córdobában megalapította ,a nyugati 
omajjád birodalmat" (756-1031), amelynek Andalúzián kívül 
időnként befolyása volt a mai Marokkó és Algéria egyes területeire is. 

Omán Ománi Szultánság. A belső területek lakossága már 
Mohamed korában felvette az iszlámot. A 8. sz. során erre a területre 
menekültek az ibádita háridzsi-ták. Elszigeteltsége miatt a tengeri 
kereskedelem mindig is jelentős volt, ezért időnként különböző 
tengeri hatalmak próbálták ellenőrizni: irániak, portugálok, végül a 
britek vonták ellenőrzésük alá a partvidéket. A jelenleg is uralkodó Ál 
Bú Szaíd-dinasztiát a 18. sz.-ban alapította Ahmad ibn Szaíd ibádita 
imám. Az ománi állam ebben az időszakban az Indiai-óceán egyik 
legjelentősebb  — tengeri  hatalmává vált: megszerezte a 
mai Pakisztánban lévő Gvádar kikötőjét, illetve a kelet-afrikai 
partvidék jelentős részét. Központjuk a térségben Zanzibár szigete 
volt. Brit nyomásra 1856-ban Zanzibár elszakadt Omántól, és 
mindkét állam brit védnökség alá került. Omán 1971-ben nyerte el a 


teljes függetlenséget. Szultán Kábúsz ibn Szaíd felvilágosult politikát 
folytat, nevéhez fűződik a modern államszervezet és infrastruktúra 
kiépítése. 

Omar (583-644) Omar ibn al-Hattáb. A második , helyes úton 
vezetett" kalifa (634-644). Hódításaival az iszlám birodalom 
megalapítója volt; a mekkai Kurajs törzsből származott. Az első 
kalifa, Abú Bakr jelölte ki halálakor, 

s a közösség elfogadta. Mohamed próféta és Abú Bakr mellett 
temették el Medinában. Uralkodása alatt az iszlám elterjedt az Arab- 
félszigeten kívül a mai Egyiptom, Irak, Szíria, Palesztina és Jordánia 
területén. Omar csapatai az iráni térséget is meghódították. 
Birodalomszervezőként szintén múlhatatlan érdemeket szerzett. 

Omar Hajjám (1048-1132) Omar Khajjám. Arabul író perzsa 
költő. Négysoros versei (rubáíjját) ismertek az euroatlanti 
kultúrkörben. Matematikával és csillagászattal is foglalkozott, részt 
vett Maliksáh szultán naptárreformjának kidolgozásában. 

orientalizmus A 18-19. sz. során kialakult művészeti és 
irodalmi irányzat elnevezése, ami a Kelet varázsát igyekezett - 
elsősorban Galland Ezeregyéjszaka-fordításai nyomán - átültetni 
Európába. Edward W. Said az orientalizmus fogalmával a Nyugatnak 
a Kelettel kapcsolatos gondolkodásmódját határozta meg, ami 
érvelése szerint a gyarmatosítás volt, és ma is megtalálható 
a neokolonializmus eszköztárában. Nem alaptalanul, de némi 
túlzással azt is állította, hogy az európai tudósok kivétel nélkül 
nagyhatalmi zsoldban tevékenykedtek. 

orvostudomány A népi gyógyítók és varázslók (ta-bíb) mellett 
jelentős orvostudomány jött létre, miután szír közvetítéssel 
lefordították a görög orvosi könyveket arabra. A legnagyobb orvosok 
(hakím) mind filozófusok is voltak. Ibn Színá és Rázi műveit a 
középkori és újkori Európában is ismerték és használták, latin 
fordításban, egészen a 19. sz.-ig. 

Oszama bin Laden (1957-2011) Uszáma bin Ládin, szaú-di 
szélsőséges iszlámista, az al-Káida terrorista szervezet vezetője. 
Építőiparban meggazdagodott apjától jelentős vagyont örökölt. 
Drezdában mérnöki tanulmányokat 


folytatott, amelyeket nem fejezett be. Részt vett az afganisztáni 
szovjet megszállás elleni harcban. 1988-ban alapította meg az al- 
Káidát, amely számos  terrorcselekményt hajtott végre: a 
legismertebb a 2001. szeptember 11-i támadás a New York-i 
Világkereskedelmi Központ ellen. Rejtőzködő életet élt Pakisztánban 
a családjával. Az USA célzottan likvidálta. 

Oszmán (574-?) Oszmán ibn Affán. Gazdag mekkai kereskedő, 
az Omajjád család tagja. Az első időkben Mohamed próféta mellé 
állt. Vagyonával segítségére volt a prófétának az iszlám kezdeti 
időszakában. A harmadik lett az igaz úton járó kalifák sorában (644- 
656). — Híres tette volt, hogy elrendelte a Korán 
mássalhangzós szövegének egységesítését. Uralkodása alatt lelassult 
a terjeszkedés, ami a katonáskodó muszlimok körében 
feszültségekhez vezetett. Családtagjait fontos pozíciókba juttatta, 
ezzel széles körben elégedetlenséget váltott ki. Ellenfelei 
, újításokkal" (fitna) vádolták meg. Ennek következményeként Ali 
hívei Medinában meggyilkolták. 

Oszmán Birodalom (1281-1924) A szunnita oszmán-törökök 
közép-ázsiai eredetű török néptörzs, akárcsak a szeldzsukok. Az 
Oszmán család a szeldzsukok egyik vazallusa volt, és egy kis 
emírséget vezetett a bizánci határ közelében. A14. sz. közepén az 
emírség terjeszkedni kezdett keresztény és muszlim szomszédai 
rovására. 1400-ra Anatólia és a Balkán zömét is uralma alá hajtotta. 
Timur  — Lenk 1402-ben legyőzte — az  oszmánokat, és 
felosztotta — birodalmukat, de ez néhány évtized alatt 
újraegyesült. 1453-ban az oszmánok meghódították 
Konstantinápolyi, és a század végére újra  megszilárdították 
hatalmukat a balkáni és az anatóliai térségben. A16. sz.-ban a 
birodalom elérte legnagyobb kiterjedését. Ellenőrzése alá vonta az 
arab világ nagy részét Marokkótól a Perzsa-öbölig, északon pedig 
elfoglalta Magyarország jelentős részét. 

A további terjeszkedés megtorpant, a szultáni trónt pedig egyre 
alkalmatlanabb uralkodók foglalták el, akikre sok esetben az 
, intrikus hárem" gyakorolt befolyást. A korábban rettegett janicsár 
haderő az évszázadok folyamán elavulttá és fegyelmezetlenné vált. Az 
Oszmán Birodalom az első komoly területveszteségét 1699-ben - 


Magyarország felszabadításakor - szenvedte el. A 18. században a 
megerősödő orosz birodalom jelentett mind nagyobb fenyegetést. Az 
orosz térnyerést ellensúlyozni kívánó britek jóvoltából a szultánság 
fennmaradhatott, és a 19. században jelentős modernizáció 
indult meg. Mindezek ellenére területe tovább zsugorodott: Észak- 
Afrika francia, olasz és brit gyarmati uralom alá került. Az oszmánok 
a század végére Németország szövetségesévé váltak, így a központi 
hatalmak oldalán vettek részt az első világháborúban. Az 1920-as 
béke értelmében a szultánság nemzetközi gyámság alá került, és 
nemzetiségi területeit elvesztette. Az idegen megszállás ellen Atatürk 
vezetésével függetlenségi harc bontakozott ki, amelynek nyomán 
1923-ban új - egy jóval enyhébb - békeszerződés született. Atatürk 
1923-ban szüntette meg a szultánságot, egy évvel később pedig 
a szintén Oszmán-ház által vezetett kalifátust. Helyét a modern 
Török Köztársaság vette át Kis-Ázsiában, amely világi államot épített 
ki. A 20. sz. végén újra megerősödött az iszlám befolyása a 
néptömegekre, ami a hatalomban is érezhető változásokat hozott. 

Pahlavi, Mohamed Rezá sah (1941-1979 ur.) A Pahl-avi- 
dinasztia második, utolsó képviselője. Apját, a németbarát Rezá 
sahot a brit-szovjet megszállók mondatták le az ő javára. Mindvégig 
nyugatbarát politikát folytatott. 1953-ban konfliktusba került - a 
külföldi gazdasági függést elítélő - Mohammad  Moszaddek 
miniszterelnökkel, és csak a CIA segítségével tudta megőrizni 
a trónját. Bukását erőltetett nyugatbarát politikája okozta. Bűnéül 
rótták fel, hogy idegen érdekeket képviselt, és nem az iráni nemzeti 
igények szerint politizált, valamint az iszlám előtti időket 
népszerűsítette. Mindezt kevéssé ellensúlyozta az olajjövedelmekből 
végrehajtott . modernizáció. — Az Iszlám Forradalom elől 
vagyonával együtt külföldre menekült. 

Pakisztán Lakosságának 9796-a muszlim. Az egyetlen ország, 
amelyet az iszlám nevében alapítottak. 1947-ben Brit India 
többségében muszlimok lakta területeiből hozták létre, és 1971-ig a 
mai Banglades is hozzá tartozott. Pakisztán szellemi atyja, Mohamed 


Ali Dzsinna egy liberális demokratikus iszlám államot képzelt el, 
amiből a valóságban katonai diktatúra lett. 1977-től bevezették a 
saríát a hudúd büntetésekkel együtt, és iszlamizálták a tankönyveket. 
Ma a vallási vezetők nem mindenben értenek egyet a kormányzat 
nyugatbarát politikájával. Pakisztánnak - az állam kikiáltása óta - 
területi vitái vannak Indiával (Kasmír), ami több alkalommal is 
háborúba torkollott. Ennek eredményeként 
Pakisztánnak atomfegyverei vannak. A soknemzetiségű ország 
hivatalos nyelve a jelentős irodalmi hagyománnyal rendel- 

kező, de anyanyelvként senki által sem beszélt urdu. A központi 
kormányzat gyenge, és nem képes ellenőrizni az ország számos 
területét, , ami kedvez a különféle  iszlámista színezetű 
terrorszervezetek működésének. 

Palesztina Muszlim és keresztény arabok által lakott terület 
volt. A keresztények jelenléte csökken. Mivel az 1947-es ENSZ- 
határozat után nem jött létre önálló palesztin állam, az araboknak 
ítélt területek jordániai (Cisz-jordánia) és egyiptomi fennhatóság 
(Gázai övezet), majd az 1967-es háború után izraeli megszállás alá 
kerültek. Az 1990-es években Ciszjordánia nagy részéből és a 
Gázai övezetből -  Kelet-Jeruzsálem nélkül - létrejött a 
jelentős mértékben Izrael által ellenőrzött és részben 
megszállt Palesztin Nemzeti Hatóság. Jeruzsálem (al-Kudsz) , fel- 
szabadítását" a muszlim vallási vezetők jelentős része szent célnak 
tekinti. A várost a Palesztin Nemzeti Hatóság is fővárosának tekinti. 
2012-ben a Palesztin Állam megfigyelői státuszt kapott az ENSZ-ben. 

Palesztin Felszabadítási Szervezet (- PFSZ) Több palesztin 
politikai pártot magába foglaló szövetség, amelyet 1964-ben 
alapítottak. 1969-től Jasszer Arafat vezette. Hosszú ideig a palesztin 
nép egyedüli jogos képviselőjének tekintette magát. Ezt az arab 
államok és a nemzetközi közösség is elismerte. 1974-ben megfigyelői 
státuszt kapott az ENSZ-ben. Az oslói békefolyamat során elismerte 
Izrael Állam jogát a létezésre. 

Pancsaszila Öt alapelv: istenhit, indonéz nemzeti érzés, 
humanitárius viselkedésmód, demokrácia, társadalmi igazságosság. 
Sukarno elnök kormányzati politikájának a programja (1945). 


pániszlámizmus A 19. sz. második felében al-Afgáni tanításai 
alapján megindult mozgalom az egyre erősödő 

európai gyarmatosítás ellen, az elmaradottság és széttagoltság 
felszámolására. Először a török szultán mint kalifa vezetésével 
képzelték el. A 20. sz.-ban különböző szervezetek tűzték zászlajukra 
az iszlám világ egységét, de nincs közös szervezetük vagy 
ideológiájuk. 

pasa Basa. Magas rangú hivatalnok, tartományi kormányzó volt 
az oszmán-török birodalmi közigazgatásban. 

Pécs Gázi Kászim pasa dzsámija: 1543-1546-ban épült. Ma 
katolikus templomként működik. A Haszan Jakováli pasa dzsámi a 
város másik ismert török-iszlám építészeti emléke. 

pénteki ima A péntek déli ima a muszlim közösség számára a 
heti legfontosabb esemény az utána következő szentbeszéddel 
(hutba) együtt. A péntek az iszlámban a keresztény vasárnap, ill. a 
zsidó szombat megfelelője, de vallásilag nincs előírva az, hogy nem 
szabad dolgozni. A modern időkben rendszerint a hétvége része a 
csütörtökkel vagy szombattal együtt. 

perzsa Indoeurópai nyelv. Az új-perzsa irodalmi nyelv a 10. sz. 
során alakult ki. Arab írást használnak. Szókincsének jelentős 
hányada arab eredetű. Az afganisztáni dari és a tádzsik ugyanennek a 
nyelvnek a régebbi (ar-chaikusabb) változatának tekinthető. 

pír (perzsa) Szúfi mester. 

próféta Az iszlám különbséget tesz próféta (nabí) és küldött 
(raszúl) között. A próféták hirdetik az isteni igazságot és harcolnak a 
hitetlenség ellen, míg a küldöttek új kinyilatkoztatást hoznak 
Istentől. Minden küldött próféta, de nem minden próféta küldött. Az 
iszlám tanítása szerint a próféták kora Mohameddel lezárult. 


raasz Fej, fő, fok. Földrajzi nevekben, Raasz al-Kajma, Raasz 
Muhammad. 

rabszolga A fekete rabszolga és a rabszolga általában (abd), míg 
az eurázsiai fehér rabszolga megnevezése: mameluk. 


rabszolgaság Mivel a Korán sem tagadta meg az iszlám előtti 
gyakorlatot, a rabszolgaság a 20. sz.-ig fennállt. A muszlim jogalkotó 
számára csupán a muszlim és a nem muszlim rabszolga közt volt 
különbség. A Korán említi a rabszolga felszabadítását. A19. sz.-ban 
megtörtént a rabszolgák tömeges felszabadítása, a gyarmati 
közigazgatások közreműködésével. 

rádzsá Visszatérés, remény. Rejtőzködő imám a síita iszlámban. 
Jáván a szultán megfelelője. 

rahma Áldás, könyörületesség. Isten / Allah két legfontosabb 
jelzője és szinonimája: a Megkönyörülő, a Könyörületes. 

rai Rai. (francia) Zenei irányzat. Az algériai társadalmi viszonyok 
kritikája. Francia közvetítéssel vált ismertté. 

raísz Vezető, elnök. Egyiptomban és a nyugati médiában 
fogalommá nőtte ki magát. 

ramadán A hidzsra szerinti holdév, az iszlám naptár 9. hónapja, 
a , böjt hava". A napkeltétől ( amikor már meg- 

különböztethető a fehér fonál a feketétől") napnyugtáig tartó 
időszakban a nagykorú muszlimoknak nem szabad enniük, inniuk, 
dohányozniuk, a nyálukat lenyelniük és nemi életet élniük. Az iszlám 
tanítása szerint Mohamed prófétának ramadán hó 27-e éjjelén vitte 
le Gábriel arkangyal az isteni kinyilatkoztatást, a Koránt, 
teljes egészében, de csak az isteni elrendelés szerinti időpontokban 
adta át a Könyv részeit a Prófétának. 

rásidún A , négy igaz úton vezérelt kalifa" (al-hulafá ar-rásidún), 
az első négy kalifa - Abú Bakr, Omar ibn al-Hattáb, Oszmán ibn 
Affán és Ali ibn Abí Tálib - ösz-szefoglaló neve. Uralkodásuk alatt 
terjedt el az iszlám Egyiptomtól Kelet-Iránig, és ekkor szilárdult meg 
a Mohamed próféta alatt létrehozott vallási közösség és birodalom. A 
szunniták mindannyiukat legitimnek tartják, míg a síiták csupán Alit 
tekintik legitimnek, és a többi kalifát , bitorlónak". 

raszúl Küldött. A Koránban Isten küldöttei: Noé, Lót, Izmáéi, 
Mózes, Suajb, Húd, Szálih, Jézus és Mohamed, aki a próféták 
pecsétje. A küldöttek nem azonosak a prófétákkal az iszlámban, és az 
utóbbiak számszerűen is kevesebben vannak. K 10:47, K 16:36 

razzia Rajtaütés. A ,béke háza" (dár al-iszlám) határain élő 
,hitetlenek" ellen folytatott dzsihád és egyben zsákmányszerző 


hadjáratok, rablóháborúk elnevezése. A jelenlegi  iszlámista 
szóhasználatban a hitetlen (káfir) nyugatiak mellett a helyi muszlim 
elit elnyomó rendszerei ellen vívott forradalmi harc is. 

Reconguista Visszahódítás (spanyol). A Toledo bevétele (1185) 
és a Granada eleste (1492) közötti háromszáz éves időszak. A 
keresztények fokozatosan kiszorítják a musz-limokat az Ibériai- 
félszigetről. 

Refah Párt A Jólét Pártja. Necmettin Erbakan iszlámista 
színezetű pártja Törökországban. Erbakan miniszter-elnök lesz, de 
lemondatják, és a pártot feloszlatják (1998). 

Ridá, Rasíd (1865-1935) Egyiptomi író, újságíró. A 19. sz.-i 
iszlám reformmozgalom . elindítójának, Mohamed Abdónak volt 
tanítványa, majd munkatársa. Ő adta közre mestere írásait, és fejezte 
be az első modern Korán-kommentárt, a , Manár"-t (Világítótorony), 
amely  Ridá  reformista  folyóiratáról kapta a nevét, ahol 
először megjelent. 

ridda Hitehagyás, istentagadás. Ha egy muszlim más vallásra tér 
át, vagy bizonyíthatóan nem tartja magát muszlimnak, akkor 
hitehagyott (murtadd) lesz, és ez az iszlám jog szerint a 
halálbüntetést vonja maga után. Történetileg annak a törzsi 
háborúnak a neve, amelynek keretében 632-ben, Mohamed halála 
után egyes arábiai törzsek el akarták hagyni az iszlámot, mert úgy 
gondolták, hogy az csak a hagyományos törzsszövetség (hilf) egyik 
formája, amely a vezető halálával megszűnik. Mohamed utóda, az 
első kalifa, Abú Bakr egy év alatt leverte a lázadókat. 

rukaa Mozdulatok, amelyek az imákat és recitálásokat (Korán- 
felmondások,  Korán-olvasások) kísérik. A hívő — muszlim 
viselkedésének része, amivel az isteni akaratnak fizikai síkon is 
alárendeli magát. 

Rúmi, Dzsalál ad-Dín (1207-1273) Szúfi költő és filozófus. 
Konjában élt és tanított. Műveit főként perzsául írta. Tanítványai 
folytatták tevékenységét. A mevlevi dervis rend szellemi atyjának 
tekintik. Főműve a 28 ezer párversből álló , Mesznevi", amelyben 
közismert történetek misztikus értelmezését adja. 

saab Nép. A fogalom bővítése napjainkban mint ideológia 
(suúbija, vö. saab / - suúb t. sz.), ami magába foglalja a 
, nemzeteket", az iszlámisták szemében ellentmond az iszlámnak. 
Számukra a vallási közösség (umma) a mértékadó. 

as-Sáfii, Mohamed ibn Idrísz (767-820). A négy szunnita 
vallásjogi iskola (madzhab) egyikének megalapítója. Jelentős szerepe 
volt az iszlám jog (fikh) kialakításában. A sáfíita jogi felfogás a 
gyökerek (uszúl) meghatározásával megújította a jogtudomány 
tanulmányozását. Kelet-Afrikában,  Alsó-Egyiptomban, a kurd 
területeken, Szíriában, Malajziában és Indonéziában elterjedt. 

sah Király, uralkodó. Padisah (császár) és sahensah (a királyok 
királya) a perzsa kultúrkörben, valamint az általa befolyásolt török és 
indiai iszlámban. 

Sah Dzsehan (1628-1658 ur.) A Mogul Birodalom szultánja, a 
Tádzs Mahal megépíttetője a mogul kultúra csúcspontján. 

Sah Valiullah (1703-1762) Indiai muszlim gondolkodó és 
vallástudós. Elsők közt ismerte fel a nyugatosítás veszélyeit. 

saháda Tanúságtétel az iszlám mellett, az iszlám hitvallása: 
, Nincs isten Istenen kívül, és Mohamed Isten Küldötte". 

sahíd Mártír. Vértanú, akit vallási elkötelezettsége miatt ölnek 
meg, vagy aki életét áldozza a , szent háború" (dzsihád) során. 

sajtán Sátán. Ördög. 

saría Isten által kijelölt életmód, út. Egy muszlimnak az élet 
minden területén követnie kell, mert ez Isten akarata. Az iszlám 
jogtudomány (fikh) az isteni akarat feltárása és kifejtése a Korán és a 
hagyományok alapján. A saría vallásjog, de világi ügyekre is 
vonatkozik. 

Sariatíi, Ali (1933-1977) Iráni gondolkodó. A síita világképet 
ötvözte marxista baloldali forradalmisággal. Vélhetően a sah 
titkosszolgálata gyilkolta meg. 

Sázili (1196-1258) Abú al-Haszan as-Sádzilí. A sázilíjja szúfi rend 
alapítója, számos vallásos szöveg szerzője, amelyeket a mai napig 


ismernek és fordítanak. A rend követői nem vetik el a földi javak 
birtoklását és azok élvezetét. 

sejhüliszlám 6 Sajh al-iszlám. Az iszlám sejkje. Isztambul 
főmutftijának, ill. az Oszmán Birodalom muszlim vallási vezetőjének 
a címe, akit a szultán nevezett ki. 

sejk Öregember, törzsfő, tudós, mester, tiszteletreméltó ember. 
Egyiptomban a falvak, kerületek főnöke (sejk al-balad). Kis 
hercegségek, emirátusok feje. 

serif Saríf. Előkelő, a törzsfőnök családjához tartozó ember. 
Mohamed próféta lányának, Fátimának és Alinak a házasságából 
született Haszan és Húszéin, valamint leszármazottaik, a Haszanidák 
és a Huszainidák viselték a címet. Mekka kormányzói több mint egy 
évezreden át magukénak tudhatták a mekkai serif címet. 

Bizonyos marokkói uralkodói családok is a cím birtokosai voltak. 

sía A síiták: Ali pártjának követői. Elképzelésük szerint 
Mohamed próféta Alit jelölte ki utódjának. A , Próféta Háza Népé"- 
hez (ahl al-bait) tartozott, így Ali leszármazottai az iszlám közösség 
jogos vezetői, és isteni sugallatokkal rendelkeznek. Nem fogadják el a 
szunnita elképzelést, amely szerint közmegegyezéssel kell 
megválasztani a vezetőt. A síita irányzatnak számos ága alakult ki: 
iszmáíliták, imámiták, zajditák, alaviták. A síiták szent városai: 
Kerbala, Nedzsef, Számárrá, al-Ká-zimajn, Kom, Mashad. Iránban, 
Irakban és Bahreinben többségben vannak, de közösségeik 
megtalálhatók Libanonban, Szíriában, Pakisztánban és Indiában is. 

Sikákí, Fathi Abd al-Azíz (1951-1995) Matematikus, orvos. A 
családja Jaffából menekült Gázába. A palesztinai Iszlám Dzsihád 
alapítója volt. A szervezet tagjai merényleteket követtek el az izraeli 
megszállók ellen. Libanonba deportálták. Vélhetően izraeli ügynökök 
gyilkolták meg Cipruson. 

Siklós Malkocs bej dzsámija. 

sirk Társítás. Isten mellé mások (bálványok) társítása. A Korán 
szerint nem megbocsátható bűn. K 4:36 

súra Súrá. Tanács. A törzsi tanács neve, ahol a törzsfőnek csak 
javaslattevő joga van, és csak egyhangú döntéseket lehet hozni a 
fontos kérdésekben. Ha azonban meghozták a döntést, a törzsfőnek 
megkérdőjelezhetetlen joga van intézkedni, amíg meg nem rendül 


benne a törzs hite gyengesége vagy gyávasága miatt. Az 
iszlám történelmében először a második kalifa, Omar 
megválasztásához hívták össze az iszlám közösség (umma) ta- 

nácsát. Ma egyes országokban a parlamentet helyettesíti, vagy e 
mellett működik mint szenátus. 

Suriname A holland emberkereskedők ,munkálkodá-sa" 
nyomán 1660 óta élnek muszlimok a területen. Ma a lakosság 2596-a 
muszlim, mert a rabszolgaság eltörlése után (1863) Indiából érkeztek 
muszlim bevádorlók. Függetlenségét 1975-ben nyerte el. 

suúbíjja Az Abbászidák idejében (750 után) indult politikai és 
kulturális mozgalom, amely az iszlám univerzalitása nevében lépett 
fel az arabság egyeduralma és kulturális felsőbbrendűségének 
eszméje ellen. A nem arab muszlimok, legfőképpen a perzsa maulák 
(maváli) nyelvi, civilizációs és kulturális nagyságát hirdette a 
civilizálatlan sivatagi arabsággal szemben. 

Szaad Zaglúl Szaad ibn Ibrahim Zaghlul (1858-1927) 
Muhammad Abduh tanítványa. Egyiptomi reformpolitikus, a 
függetlenségi mozgalom vezéralakja, később oktatási és igazságügy- 
miniszter. A Vafd párt vezetője. 

szábeusok A Korán említést tesz róluk mint vallási közösségről, 
, akik hisznek", a keresztényekkel és a zsidókkal együtt. A bagdadi 
kalifák udvarában a 9-10. sz.-ban számos udvari hivatalnok és tudós 
került ki a körükből. 

szabii Üt. A Koránban sokszor előfordul: ,Isten útja" (szabii 
Alláh). 

szabr Nyugalom, türelem, kitartás. A Koránban több helyen 
említés történik a próbatételekről, amelyekkel a hívő muszlimoknak 
türelemmel és istenhittel kell szembenézniük. 

Szabra és Satila 1982 szeptemberében, a libanoni elnök, Basír 
Dzsemajel ellen elkövetett bombamerénylet után,  maronita 
keresztények  különítményei  megtorlásként számos palesztin 
menekültet gyilkoltak le. 


Szabti (1130-1205) Abú al-Abbász asz-Szabti marokkói szúfi 
mester. Mauzóleumát ma is látogatják. Marrákes , védőszentje" vagy 
a , hét védőszent egyike". 

szadaka Önkéntes adakozás. A társadalmi szerepvállalás része, a 
kötelező adakozás (zakát) mellett működik. 

Szadat, Anvar (1918-1981) Anvár asz-Szádát, Nasszer halála 
után Egyiptom elnöke (1970-1981). Szadat fordulatot hajtott végre az 
egyiptomi külpolitikában. Ameri-ka-barát irányzatot 
kezdeményezett, és békét kötött Izraellel. A ,nyitás" (Cinfitáh) 
politikája súlyos társadalmi feszültségekhez vezetett. A ,különbéke?" 
miatt szélsőséges iszlámisták látványos módon megölték. 

Szaddám Húszéin (19377-2006) Szaddám Huszajn, a Baasz 
Párt politikusa, Irak elnöke (1979-2003), szegény, szunnita 
családban született Tikrít környékén. Húszévesen belépett a Baasz 
Pártba. Később a párt milíciájának és  titkosszolgálatának 
megszervezésével komoly befolyásra tett szert. A hetvenes években 
leszámolt a párton belüli ellenfeleivel, majd lemondatta az 
elnököt. Belpolitikáját a síitákat, a kurdokat és az ellenzékieket sújtó 
terror, valamint a gátlástalan személyi kultusz jellemezte. 1980-1988 
között háborút viselt Iránnal, 1990-ben megszállta Kuvaitot. Válaszul 
az USA és szövetségesei szétzúzták az iraki hadsereget és az 
ország infrastruktúráját, majd 2003-ban megszállták 
Irakot. Szaddám Huszeint több hónapos bujkálás után elfogták. Egy 
iraki bíróság kötél általi halálra ítélte. A katonai megszállás alatt az 
ország múzeumainak és könyvtárainak egy részét kifosztották. 

Szádi, sejk Muszlih ad-Dín (7-1291) Szúfi mester és költő. A 
perzsa irodalom klasszikusa. Mauzóleuma Síráz-ban található. Erődi 
Béla perzsából fordította magyarra. 

Szadr, Múszá  C(1928-1978) Síita vezető — Libanonban. 
Nyomtalanul eltűnt egy Líbiában tett látogatása során. 

Szafavida Birodalom Iráni síita dinasztia uralkodása (1501- 
1722). A Szafavida Birodalom az Oszmán Birodalom keleti ellenfele 
volt. A birodalom központját Tebriz 

után Kazvinba tették át, majd I. Abbász uralkodása alatt Iszfahán 
lett a főváros. 1722-ben az afgánok végigpusztították Iránt és 


bevették Iszfahánt. Bár még néhány évtizeden át a Szafavidák 
viselték a sahi címet, a birodalom gyakorlatilag szétesett. 

szahába Mohamed próféta ,társai". Egyik csoportjuk: a 
, kivándorlók" (muhádzsirún), akik a Prófétával együtt hagyták el 
Mekkát, a másik: a medinai muszlimok, a , segítők" (anszár). A 
,társak" őrizték meg emlékezetükben és írták le a Koránt, ill. adták 
tovább a hadíszokat. Életvitelüket a muszlimok példaértékűnek 
tekintik. 

Szahal Szarmaszt (1739-1839) Szúfi költő. Békességet és 
emberiességet hirdetett. Hét nyelven írt, ezért a hét nyelv költőjének 
hívták: Sáir-é-Haft-Zaban (urdu). Síremléke Pakisztánban van. 

száhib Mester, úr. Tiszteletre méltó személy címe a síita 
iszlámban. Indiában a brit gyarmatosítók megszólítása volt. 

szahíh Egy hadísz lehet szahíh (, egészséges", bizonyos) haszan 
( jó") és daíf ( gyenge"), annak függvényében, hogy mennyire 
elfogadható a vallástudósok számára. 

szajjid Törzsfő, úr. Akik a származásukat Mohamed próféta 
családjára tudják visszavezetni. Régebben zöld turbánt viseltek. A 
leszármazás oldalági is lehet. 

szakina Nyugalom, , belső béke". Annak a muszlim hívőnek a 
tudatállapota, aki tisztában van Isten létével és önmagával. K 48:4 

Szaladin (1171-1193 ur.) Szaláh ad-Dín ibn Ajjúb, az Aj-júbida- 
dinasztia megalapítója. Lemondatta a trónról az 

utolsó fátimida kalifát (1171), és szultánná kiáltotta ki magát. 
Ezután Szíria jelentős részét a fennhatósága alá vonta. Sikeresen 
harcolt a keresztesek ellen, és elfoglalta Jeruzsálemet. Híres volt 
nagylelkűségéről és lovagiasságáról. Oroszlánszívű Richárd ellenfele 
volt. Kettejük harca Európában legendássá vált. 

szalafita A , jámbor régiek" (asz-szalaf asz-szálih) életviteléhez, 
vagyis az iszlám első századában élt muszlimok gyakorlatához való 
visszatérést hirdető fundamentalista irányzat. A társaknak (aszháb), 
a társak követőinek és azok követőinek életvitele mindig is példaként 
állt minden muszlim előtt. Ha valamire nem volt sem a Koránban, 
sem a hadíszban külön utasítás, akkor az ő szavaikat és tetteiket 
kellett figyelembe venni. A hanbalita irányzat követői azonban ennél 
tovább mentek, és csak az ősök példáit fogadták el, elutasítva az 


analógiát és az egyéni véleményalkotást. A 19. sz.-ban kialakult 
iszlám reformmozgalom, amit al-Afgáni, Mohamed Abdo és Rasíd 
Ridá képviseltek, a Korán és a szunna alapján a Nyugathoz képest 
lemaradt iszlám törvényeit, szabályait és gyakorlatát a kor 
követelményeihez szerette volna igazítani, ezzel újra megnyitva az 
idzstihád (az egyéni véleményalkotásra tett erőfeszítések) kapuját, 
mintegy félretolva a középkori vallástudósok munkásságát. A mai 
szalafiták kritizálják a nyugatbarát oligarchikus rendszereket, és 
azokat a vallástudósokat, aki támogatják a nyugatbarát politikai 
hatalmat. Ibn Abd al-Vah-háb tanaiból merítenek. A földrajzi hely 
függvényeként többféle irányzat és ennek számos változata létezik: 
reformisták, tradicionalisták és dzsihádisták. 

szalám alejkum Asz-szalám alajkum. Muszlimok között 
szokásos köszönés, jelentése ,béke legyen veletek". A válasz: ,va 
alajkum asz-szalám" (veletek is béke le- 

gyen). A béke szó azonban itt az ,örök békét", a békességet, a 
megbékélést, a Paradicsomot jelenti. 

szálát Az Egy Istenhez tartozás legmagasabb rendű ki- 
nyilvánítása az iszlámban. A kötelező (közösségi) ima, amelyet 
naponta ötször Mekka felé fordulva, a rituális tisztálkodást követően 
meghatározott mozdulatokkal kell elvégezni. Mekkán belül a Kába az 
irányadó. 

szantri (indonéz) Hagyományos értelemben véve ,vallásos" 
szunnita muszlim Jáván. 

asz-Szanúszí, Mohamed ibn Ali (7-1832). Reformista szúfi 
gondolkodó, a szanúszíjja rend alapítója. 

szaracénok A ,régebbi" - bizánci eredetű - megnevezés a 
keresztesek leírásaiban. Ellentétben az , újabb" musz-limokkal, akik 
alatt az oszmán-törököket értették. 

szaszanidák Perzsa dinasztia (205-641). A háború Bizánc ellen 
és a trónviszályok állandósulása teljesen kimerítették az 
államkincstárt az arab hódítás idejére. Az első muszlimok a 
Kádiszíjánál vívott csatában (637) elvitatták tőlük Mezopotámiát, a 
nahávandi csatában (641) Irán nagyobb részét, később pedig - az 
Amu-Darja melletti harcokban - végleg kiszorították őket a 


perzsa térségből (644). A szaszanidák kultúrája és udvari 
hagyományai tovább éltek az Abbászida Kalifátus idején Bagdadban. 
szaum Böjtölés. Ramadán idején hajnaltól napnyugtáig. 
szeldzsukok Szeldzsuk törökök. Turkesztánból kivándorolt 
nomád törzs. Szeldzsuk után kapták a nevüket. Togril és Csagri bég 
vezetésével meghódítják Perzsiát (1030), majd bevonulnak Bagdadba 
(1055). A manzikerti 

csatában (1071) legyőzik a bizánciakat. Ennek nyomán tömeges 
török bevándorlás kezdődik Anatóliába. A birodalom fénykora a 11. 
sz. második felére - Alp Arszlán és Máliksáh uralkodása idejére - esik. 
A nomád törökök kezelhetetlensége és a rendezetlen öröklési rend 
miatt állandósulnak a belviszályok. A Szeldzsuk Szultán-ság 1194-ben 
megszűnik létezni. A szeldzsukok szerepét Kis-Ázsiában az oszmán- 
törökök veszik át (13. sz.). 

Szenegál A lakosság szinte 10096-ban muszlim. A kereskedelem 
és a gazdasági élet ellenőrzése a francia gyarmatosítók távozása után 
marabu-családok és vallásos társaságok kezébe kerül. 

szent A spirituális iszlámban megfogalmazódott az igény, hogy 
bizonyos személyek, akik befogadják Isten / Allah áldását, szentek 
lehetnek. A hivatalos iszlám elítéli a népi vallásosságban jelen lévő 
szentkultuszt. 

szent helyek A két legszentebb hely a hívő muszlimok számára 
Mekka és Medina, amelyek a zarándoklat és Mohamed próféta 
tevékenységének színhelyei. Kiemelt fontosságú Mohamed próféta 
, éjszakai utazása?" miatt Jeruzsálem (al-Kudsz), valamint az első 
afrikai  mecsetnek otthont adó tunéziai Kajraván. További 
helyszínek is lehetnek szentek a hívők szemében. 

szeráj Eredeti török jelentése: palota. A későbbi nyugati 
irodalom sokszor a háremmel azonosította. 

szidi A maghrebi szentek megnevezése, akik visszavezetik a 
családfájukat Mohamed prófétáig. A térség földrajzi neveiben is 
megtalálható. 

sziffiíni ütközet (657) Ali, a negyedik kalifa és a hatalmat 
magának követelő szíriai helytartó Muávíja köz- 

ti csata. Bár Ali katonai fölényben volt, Muávija elérte, hogy 
tárgyalásos alapon rendezzék a konfliktust. Ezért Ali követőinek egy 


része, a háridzsiták (kivonulók) kinyilvánították Ali alkalmatlanságát 
a kalifátusra, és később megölték. 

Szigetvár Szulejmán szultán dzsámi, Ali pasa dzsámi, Korán- 
iskola, karavánszeráj, Magyar-Török Barátság Park. 

Sziklamecset Abd al-Malik kalifa (685-705 ur) alatt épült fel 
Jeruzsálemben, a Templom-hegyen, az al-Akszá mecset mellett. 

Szíra Mohamed próféta életrajza, amelyet a 8. sz.-ban jegyeztek 
le. 

Szíria A mintegy huszonkétmillió lakos 9026-a musz-lim. Szíria 
ma szunnita többségű ország (7496), de a politikai hatalmat Háfez al- 
Aszad óta az alaviták - egy síita kisebbség - gyakorolja. Számottevő a 
keresztények és drúzok aránya. Az évezredek óta lakott térség az 
emberi civilizáció egyik bölcsője. Peremvidékein már jóval az iszlám 
megjelenése előtt éltek arabok. A hódítások idején a Bizánci 
Birodalom része volt. Az Omajjádok idején (661-750) a kalifátus 
központja volt, de az Abbászidák idejében jelentősége csökkent. A 9. 
sz. második felétől részben egyiptomi, részben önálló helyi dinasztiák 
uralták. 1516-ban az Oszmán Birodalom bekebelezte, 1920- 
ban francia uralom alá került. A mai országhatárokat ekkor , húzták 
meg", és ekkor választották le Libanont Szíriáról. Szíria 1946-ban 
függetlenné vált. 1958-ban egyesült Egyiptommal, Egyesült Arab 
Köztársaság néven, de 1961-ben kilépett a szövetségből. 1963-ban a 
Baasz Párt vette át a hatalmat az országban. 1970-től a párt és az 
állam élén Háfez al-Aszad állt, aki egy , szocialista típusú katonai 
diktatúra" talaján állva kormányzott. 2000-ben 

bekövetkezett halála után fia - Bassár al-Aszad - követte az elnöki 
székben, aki modernizálta ugyan a gazdaságot, de a politikai 
berendezkedésen nem változtatott. Jelenleg (2013) polgárháborús 
viszonyok jellemzik. 

Szomália A lakosság szinte 10096-a muszlim. Az ország az Arab 
Liga tagja, bár arab lakosságának lélekszáma csekély. 1991 óta 
politikai zűrzavar van a területén, ahol számos , állam" és fegyveres 
szervezet működik, és jelen van a szélsőséges iszlámizmus. 

szuahéli  Kelet-afrikai nyelv. Tanzánia nemzeti nyelve. 
Kenyában, Mozambikban és a Kongó folyó mentén is beszélik. 

Jelentős irodalma van. Kezdetben arab betűkkel írták, de később 
áttértek a latin ábécé használatára. 

Szudán Az egyiptomiak brit segítséggel a 19. sz.-ban 
gyarmatosították. A Mahdi-felkelés (1882-1899) egy időre kiűzte a 
gyarmatosítókat. A független Szudánban a muszlim arabok szerezték 
meg a politikai hatalmat. Az ország modern történelmét a 
függetlenség elnyerése után számos katonai puccs és a dél-szudáni 
nem muszlim szaka-dárokkal vívott harc jellemezte, ami mára 
elcsitulni látszik. Az ország vezetője 1989 óta Omar al-Basír. 

szudzsúd Földre borulás az ima közben. 

szúf Durva szövésű gyapjú, ebből készült régen a szúfik foltokból 
összevarrt köpenye (hirka). A szúfik erről kapták a nevüket. 

szúfizmus Az iszlám misztikus irányzata. Bár az új-platonikus 
filozófia és a korai keresztény misztika is hatással volt rá, alapvetően 
mégis a Korán sajátos értelmezésére és Mohamed próféta személyére 
támaszkodik. Követői, akiket a szúfi (misztikus) képvisel, az Isten 

( Hakk" / - igazság sz. sz.) felé vezető úton (taríka) akarnak 
menni, a belső tudás (bátin) és a belső, isteni valóság (hakíka) 
megismerése felé, hirkát viselnek. Az útnak állandósult állomásai 
(makámát) vannak, amiket egyéni erőfeszítéssel és a mester (sejk) 
vezetésével érhet el a tanítvány (murid); valamint múló állapotai 
(ahvál), amelyeket Istentől lehet kapni. Az egyes állomások elérését 
és az állapotok megszerzését folyamatos ájtatos-sággal lehet elérni. 
Ennek eszközei az éhezés, az állandó könyörgés (duá) és fohászkodás 
(vird), de legfőképpen az Istenről való állandó megemlékezés (dzikr). 
Ez lehet hangos és néma, egyéni és közösségi. Utóbbi sajátos formája 
a , meghallgatás" (szarná) szertartás, amelyet zene és tánc kísér. A 
tánc sokkal ritkább, elsősorban a mevlevi dervis rend jellegzetessége 
volt. A cél az eksztázis elérése, de csak a szó eredeti értelmében: 
kilépni az e világi állapotból, és másik állapotba (hál) kerülni. 
Az elmélyülés más eszközökkel is történhet: , magányba vonulással" 
(halva). Nincs egységes rendszere: a mester személyétől és a régebbi 
mesterek láncolatától is függhet az adott szúfi út (taríka, rend). Szúfi 
rendek: kádiri, naksbandí, szuhravardi, rifáíi, sádzili, mevlevi, bektá- 
si, tidzsáni, szanúszi, murídi, niamatulláhi, csisti. 

szuhúr Étkezési idő ramadán idején, a hajnali ima kezdete előtt. 


szúk Piac, bazár. 

szultán Uralkodó címe. Eredeti jelentése: hatalom. A bagdadi 
szeldzsuk katonai parancsnok használta elsőként a címet, amivel 
jelezte, hogy a világi hatalmat birtokolja. A kalifa csupán a , vallási 
vezető" szerepére tarthat igényt. 

szunna Szokás, hagyomány. Mohamed próféta és társainak 
életvitele, akár vannak róluk szóbeli hagyományok (hadíszok), akár 
nincsenek. A hadíszok ezért csak részben fedik át a szunnát. A 
muszlim hívok számára a Korán utáni második (másodlagos) forrás. 
A hívó a Próféta cselekedeteit példaképként követi, és Istennek tetsző 
életvitelt valósít meg. 

szunnita Európai értelmezésben: ortodox muszlim. A szunniták 
alkotják a muszlimok 9096-át. Mohamed próféta halála után a 
legrátermettebbeket tartották a muszlim közösség vallási és politikai 
vezetőinek. A szunnita kalifátus is különbözött a síita imámátustól. 

szúra A Korán 114 fejezetének a neve. A szúrák versekre (ája) 
tagoltak. A Korán összeállítását Mohamed próféta halála után, a 
szövegek végleges összegyűjtésekor végezték el. Ezért egy fejezet 
egyes részei különböző időből és helyről (Mekka vagy Medina) 
származnak. Az első szúra (fejezet) - , A Megnyitás" (al-Fátiha) - után 
a fejezetek egyre csökkenő hosszúságban vannak elrendezve. A 
fejezetek elnevezése hagyományokon alapul, és időnként változott. 
Nem része a kinyilatkoztatásnak. Ki,K 114 

Szülejmán, I. (1520-1566 ur) Az oszmán hivatalnoki rendszer 
tökéletesítője. A törökök Kánúninak, Törvényalkotónak nevezték el. 
Az utolsó jelentős oszmán hódítóként tartják számon. Csapatai 
meghódították Irakot és Magyarország nagy részét. Uralmát Észak- 
Afrikában is kiterjesztette. A Perzsa-öbölben és az Indiai-óceánon 
felvette a harcot a portugálokkal. 1565-ben megtámadta Máltát, 
de kudarcot vallott. Szigetvár ostromakor halt meg. 


Tt 


taalím Tanítás. A síita iszlámban az imám adja tovább a 
híveknek. 

taavíl Korán-értelmezés a korai iszlámban. Később az allegorikus 
Korán-értelmezést jelenti. Az iszmáílita irányzatban hangsúlyozottan 
használatos. 

at-Tabarí, Abú Dzsaafar Muhammad ibn Dzsarir (8339-923). 
Arabul író iráni történész és vallástudós. Az első , muszlim 
világtörténet" és egy átfogó - a muszlimok körében mai napig 
becsben tartott - Korán-magyarázat szerzője. Művei: , Próféták és 
királyok történelme", közismert nevén , Tabarí történelme" (Táríh at- 
Tabari). Ebben a világ teremtésétől a saját koráig írja le a 
történelmi eseményeket, számos korábbi, mára már elveszett forrást 
felhasználva. 

at-Tabatabái, Muhammad Huszajn (1901-1982). Síita Korán- 
magyarázatok és filozófiai munkák szerzője. 

tablíg Eljuttatás. A muszlimnak a ,kinyilatkoztatást" magával 
kell hordoznia, bárhová kerül. A 20. sz.-ban összemosódik a 
hittérítés (daava) fogalmával. 

Tablighi Jamaat (urdu) Társaság a hit terjesztéséért. A 
társaságot Muhammad Ilyas (1885-1944) alapította (1926), hogy 
Indiában a hinduizmusra vagy a kereszténységre áttérni akaró 
embereket (vissza)vezesse az iszlámhoz. Európában, Észak- és Dél- 
Amerikában, még a Karib-térségben is aktív a kivándorlók közt. 

Tádzs Mahal Mauzóleum Agrában (India). Sah Dzse-hán mogul 
uralkodó építtette elhunyt felesége, Mumtáz Mahal emlékére. 

tadzsvíd A Korán-felolvasás művészete. Számos fajtája létezik: 
gyors, lassú vagy ritmikus, de a felovasó stílusa és hangja is 
mértékadó. A muszlim országokban versenyeket rendeznek Korán- 
felolvasók számára.  Ramadán-kor éjszakánként, esküvőkön, 
temetéseken és más eseményeken is tartanak Korán-felolvasásokat. 

tafszír Magyarázat. A Korán magyarázata. A történelem 
folyamán szükségképpen számos Korán-magyarázat született a helyi 
muszlim közösségek nyelvein, az adott korhoz illő mondanivalóval. 

tahríf Egy szöveg szándékosan helytelen megváltoztatása. A 
Koránban a zsidók ellen felhozott érv az, hogy megváltoztatták az 
Istentől kapott írásokat, és kitörölték belőlük az utalásokat Mohamed 
próféta eljövetele kapcsán. A magyarázatok ezt a keresztényekre is 
kiterjesztették. K 4:46 


Tahtávií (1801-1873) Rifáat Ráfi az-Tahtávi. Vallástudós, a 
modernizáció híve. Az egyiptomi kulturális élet vezető egyénisége, az 
(arab) ,ébredés" (nahda) egyik gondolkodója. Franciaországi 
élményeit útleírásban örökítette meg. Számos európai könyvet 
fordított le arabra. 

Táif Mekka közelében található, az iszlám szempontjából fontos 
történelmi hely, ahol számos politikai egyezséget kötöttek. 

takámul A modernista iszlám fogalomalkotása a teljes és 
tökéletes társadalomról. 

takbír Isten / Allah nagyságának kimondása: , Allahu akbar". 

takfír Kiközösítés. Hitetlennek nyilvánítás. 

takíjja Önmaga megvédése. A hit eltitkolása, ami veszély esetén 
megengedhető. 

taklíd A hagyomány megkérdőjelezés nélküli követése, ami az 
igazhívők kötelessége. Ellentéte az idzstihád (egyéni erőfeszítés). Ez 
utóbbira csak a vallástudósok képesek hosszú tanulás után, Isten 
segítségével, ill. a síitáknál az imámoknak Istentől kapott és általuk 
továbbadott rejtett tudása révén. 

takvá Különböző formákban jelenik meg a Koránban. Az 
iszlámban az önbecsülés, az etikai-morális értékek tisztelete, a 
társadalommal és Istennel szembeni felelősségvállalás. K 47:17 

tálib Tálibán (perzsa t. sz.). Kereső. A tudományt kereső diák. Az 
afganisztáni iszlámisták és az általuk létrehozott rendszer elnevezése. 
A szovjet invázió  (1979-1989) elleni fegyveres ellenállók 
csoportosulása, amelynek ideológiája az iszlám konzervatív 
értelmezése.  1999-re gyakorlatilag ellenőrzésük alá vonták 
Afganisztánt és a jelentősnek mondott kábítószer-kereskedelmet. 
2001-ben a tálibok a Buddha-szobrok elpusztításával kivívták a világ 
ellenérzését. 

tanászuh Lélekvándorlás. Az iszlám tagadja. 

Tanzánia Tanganyika, Zanzibár és Pemba egyesülése. Bár az 
iszlám már a 9. sz.-ban megérkezett, valós térnyerése csak a 
későbbiekben következett be. A muszli- 

mok aránya Zanzibárban a lakosság 9096-a , míg a kontinentális 
részen 4096 lehet. 


Tanzimát Rendezések, reformok (arab-török). I. Ab-dülmecit 
oszmán szultán (1839-1861 ur.) által 1839-ben megkezdett 
reformátori törvényhozás. Az alattvalók -muszlimok és keresztények 
vagy más vallásúak - polgári egyenjogosultságot kaptak. A hadsereg, 
az államszervezet, az oktatás és a jogrend nyugati minták szerint 
történő modernizációja mellett a szultán hatalma abszolút maradt. A 
reformokat utódja, Abdülaziz (1861-1876 ur.) is folytatta. 

Tárik ibn Zijád (?-720) Muszlim berber hadvezér, aki seregeivel 
711-ben átkelt a Gibraltári-szoroson, és a nyugati gotokat legyőzve 
meghódította az Ibériai-félszigetet. A gyülekezési helyet Tárik- 
hegynek nevezték el. 

taríka Ösvény, út. Istenhez vezető , szúfi út". Rendnek fordítják. 
A mester (pír perzsa és sejk arab); a tanítvány, ,az (isteni utat) 
akaró" (mursid); a ,szertartás" (dzikr); a ,vird" (misztikus 
litániaszerú ima). A legfontosabb szúfi rendek: rifáíjja, kádiríjja, 
sádzilíjja, valamint a táncoló derviseknek is nevezett mevlevíjja, 
továbbá a naksaban-díjja, a török bektási rend és az indiai csistíjja. A 
legrégebbi rendnek a kádiríjját tartják. A taríka az iszlám spirituális 
vonala mindazok számára, akik nem elégednek meg a saría adta 
lehetőségekkel. Olykor rendkívül erős gazdasági és politikai 
szervezetekké váltak a hívők adományaiból és egyéb forrásokból, pl. 
kereskedelmi tevékenységből, lásd a szafavida állam megalapítását 
Perzsiában a 16. sz.-ban, vagy a Líbiai Királyság létrehozását a 20. 
sz.-ban. 

taszavvuf Szúfizmus, ill. misztikus gondolkodás, irányzat. 

taszbíh Miszbaha. Dicsőítés. Kilencvenkilenc gyöngyből álló 
füzér, ami Isten neveinek felmondására szolgálhat, ami Isten (Allah) 
99 nevét is szimbolizálja. A rövidebb imalánc, a harminchárom 
gyöngyből álló, a , Dicsőség Istennek! (Szubhán Alláh!) vagy a 
, Nincs isten Istenen kívül!" (Lá iláha illá Alláh!) ismétlésére szolgál. 
A gyöngy lehet más anyagból, kavicsból, kőből, féldrágakőből is. A 
keresztesek közvetítésével került Európába a 12. sz.-ban, vö. 
rózsafüzér. 

tatárok A Volga mentén és a Krímben élő, törökül beszélő 
muszlim népesség. A 13. sz.-i mongol hódításban segédnépként 
vettek részt. A birodalom felbomlása után a kelet-európai sztyeppe 


államainak meghatározó etnikumává váltak. A szovjet időszakban 
súlyos megtorlásokat kellett elszenvedniük. 

tauhíd Egyistenhit. Annak a megvallása, hogy Istennek 
nincsenek társai. Ellentéte a sirk (társítás, politeiz-mus, többistenhit, 
bálványimádás). A muszlim ember létformaként és életvitelben az 
isteni egység elismerésére és ennek megvalósítására törekszik. 

taváf Körözés. A mekkai Kába hétszeri, az óramutató járásával 
ellentétes irányban való körüljárása, amelyet mind a nagy 
zarándoklat (haddzs), mind a kis zarándoklat (umra) alatt el lehet 
végezni. 

tavakkul A bizalom Istenben. 

tázíja Elsiratás mint a muszlim temetési szertartás része. 
Ugyanakkor a síiták népi ünnepi játékai, amelyek  Húszéin 
mártírhalálára emlékeztetnek. A résztvevők a vallási önkívületben 
gyakran korbácsolják magukat, és sebeket ejtenek a saját testükön. 

Templom-hegy Az al-Akszá mecset és a Sziklamecset is itt 
található. A Második Intifáda (, lázadás az izraeli megszállás ellen") 
kiváltó oka Ariel Sáron, akkori izraeli miniszterelnök több száz izraeli 
rendőr kíséretében itt megtett sétája. 

Termékeny Félhold Az arábiai sivatagokat övező szíriai és 
mezopotámiai mezőgazdasági területek elnevezése. A gyarmatosítók 
1918 után az egykori török tartományokból Irakot, Jordániát és 
Palesztinát alakították ki brit védnökség alatt, valamint Szíriát és 
Libanont francia protektorátusként. 

tidzsáni Szúfi rend (taríka), amelyet Ahmad at-Tidzsá-ni (1737- 
1815) alapított. Szenegálban elterjedt. 

Timbuktu A 12. sz.-ban alapított város Maliban, amelyet Ibn 
Battúta is meglátogatott. Fontos kereskedelmi és kulturális központ. 

tizenkettes sía Imámiták. 

Tóra A Korán számos helyen említi. Az iszlámban nemcsak 
Mózes öt könyvének, hanem az egész Ószövetségnek a neve. 

török nyelvek Törökország nemzeti nyelve mellett, amelyet 
1924 óta latin ábécével írnak, az azeri, az üzbég, a tatár, atürkmén, 
azujgurésmás, a Kaukázusban, Kelet-Eu-rópában, Közép-Ázsiában és 
Szibériában beszélt nyelvek. 

Törökkoppány Turbános sírkövek. 


Törökország A modern Törökország Mustafa Kemal (Atatürk) 
vezetésével az Oszmán-Török Birodalom anatóliai területein alakult 
meg laikus államként, ahol min- 

den vallási tevékenységet betiltottak. Külpolitikájára a nyugati 
orientáció jellemző. A NATO tagja, és erőfeszítéseket tesz, hogy 
csatlakozhasson az Európai Unióhoz. A múlt század hatvanas 
éveiben kezdődött el az iszlám újraéledése. A szekuláris államrend 
védelmében a hadsereg többször is puccsot hajtott végre. 

Trinidad és Tobago A mintegy hárommillió lakosú 
szigetországban főleg indiai bevádorlók alkotják a  musz-lim 
kisebbséget. 

Tunézia Észak-afrikai arab ország. A középkori Ifríkíjja 
tartomány központja. Az iszlám a 670-es években érkezett meg a 
térségbe, de az arab hódítás csak 698-ban vált véglegessé. A területet 
800-tól a kalifátustól független, önálló dinasztiák uralták. Az 1574- 
ben oszmán uralom alá került terület a 18. sz.-ra önállósodott, a 
török nyelvű elit a 19. sz.-ban arab lett. A modernizációs 
kísérletekben anyagilag megroppanó bej ség 1881-ben került francia 
védnökség alá. 1956-ban Habib Burgiba vezetése alatt független 
köztársasággá vált, ahol igyekeznek az államot teljes mértékben 
kettéválasztani a vallástól, és a vallásgyakorlás túlzónak ítélt formáit 
visszaszorítani. Tunéziában eltörölték a többnejűséget, és csak 
polgári bíróság előtt lehet elválni. 

Tunku Abdul Rahman (1903-1990) A köznyelvben: Tun-ku. A 
független Malajzia első miniszterelnöke 1957-1970 között. Nagy- 
Britanniában végezte egyetemi tanulmányait. Az állam és a vallás 
szétválasztását szorgalmazta. 

turbán Kendőből fejre csavart hagyományos fejfedő. 

türbe (török) Sír. Elsősorban szent emberek sírja. Gül baba 
türbéje. 

Türkmenisztán Közép-ázsiai köztársaság. A lakosság mintegy 
3596-ban türkmén, a maradék javát az üzbég és orosz kisebbség teszi 
ki. A muszlimok aránya 9096. Területe nagyrészt sivatagos, ezért 
lakosságát hagyományosan nomád törökök alkották. A mongol 
hódítást követően kialakuló közép-ázsiai kánságok része volt, majd a 
19. sz. végén az Orosz Birodalom kebelezte be. Az államot a 


Szovjetunión belül hozták létre 1924-ben. 1991-ben függetlenné vált 
a korábbi pártfőtitkár, Saparmurat Niyazov vezetésével, aki 2006-os 
haláláig örökös elnökként - rendkívüli személyi kultusz mellett - 
irányította az elmaradott országot. Az egypártrendszer ma is fennáll. 
Tuszí, Naszír ad-Dín (1201-1271) Mintegy százötven filozófiai, 
asztronómiai és egyéb munkát írt arabul és perzsául. Önéletrajzi 


ihletésű spirituális-misztikus utazásában az iszlám ezoterikus 
értelmezését tárgyalja. 


U, u 


Uganda Az iszlám a 19. sz.-ban érkezik meg, de mára -a 
becslések szerint - minden negyedik lakos muszlim. Idi Amin (1925- 
2003) diktátor, akinek az apja tért át az iszlámra, kegyetlenségéről 
hírhedt rendszerének bukása után Líbiába, majd onnan Szaúd- 
Arábiába menekült, ahol meghalt. 

ujgurok Türk etnikumú muszlimok elnevezése Hszin-csiangban. 

ulamá Ulemá. Vallástudósok. 

umm Anya. Átvitt értelemben: Umm al-Múminín ,a hívők 
anyja", Mohamed próféta feleségének címe. Umm al-Kitáb ,a Könyv 
anyja", maga a Korán. 

umma A muszlimok közössége, amely minden kötelék felett áll. 
Eredetileg a törzsi rendszert váltotta fel vallási alapon. Ma az iszlám 
híveinek — összességét jelöli. Inkább hipotetikus, — mintsem 
valóságközeli fogalom. A Koránban mintegy negyven helyen kerül 
említésre. K 3:104 

Umm Kulthum (1898-1975) Egyiptomi énekesnő. Egy szegény 
falusi imám lányaként született. Csodálatos hangja miatt már 
kiskorában vallásos dalokat adott elő esküvőkön. Pályafutása csúcsán 
az egész arab világban ismert volt. Hatása és népszerűsége mindmáig 
érezhető. 

umra Látogatás, ,kis zarándoklat". Bármikor elvégezhető, a 
haddzs időpontjának kivételével. A megtisz- 

tulási folyamat ugyanaz, mint a ,nagy zarándoklat" (haddzs) 
alkalmával. A mekkai Nagymecset (Maszdzsid al-Harám) területén 


történik. A Kábát hétszer kell körbejárni, a Zzamzam-forrásból kell 
inni, a Szafa- és Mar-va-domb közt hétszer kell futni vagy gyors 
léptekkel járni. Az előírt gyakorlatok végén a zarándok haját levágják. 

urdu Pakisztán nemzeti nyelve, jelentős irodalmi nyelv. 

urf Szokás. A hívőknek javasolt , íratlan szabályok". A különböző 
jogi iskolák többféle magyarázatot adhatnak. 

usr Tized. Adófajta. 

usztáz Usztádz. Professzor. Az egyiptomi köznyelvben udvarias 
megszólítás: , Uram! . 

uszúlíjja A ,gyökerek, alapok" (uszúl) szóból képzett elvont 
főnév. Ragaszkodás a hagyományokhoz. Egy tanulatlan ember is 
mondhatja, hogy ,én uszúlí vagyok", ami alatt a következőket érti: 
betartom az iszlám előírásait, és az iszlám jognak megfelelően adom 
férjnez a lányomat. Nem áll kapcsolatban az  ,iszlám 
fundamentalizmus" fogalmával úgy, ahogy azt ma használják 
a nyugati világban. A fundamentalizmusnak - abban a pozitív 
értelemben, ahogy a szót a 19. sz.-ban használták a reformált 
keresztény vallások: ,vissza az alapokhoz?" -inkább a szalafíjja felel 
meg. 

utazás A szúfik misztikus utazása (szulúk), ami a következő 
előkészítő állomásokból állhat: bűnbánat, lemondás, szegénység, 
több állomást (makám) érintve halad a valóság (hakíka) elérése és az 
isteni Igazsággal (Hakk) történő személyes kapcsolat létesítése felé, 
majd a visszatéréssel (rudzsú) fejeződik be. A tapasztalatait a szúfi 
megosztja azokkal, akik útra akarnak kelni (mu- 

rid). A szúfi utazás előképének Mohamed próféta meny-nyei 
utazását (mirádzs) tekintik. 

uzsoratilalom A szó szoros értelmében vett banki 
kamattilalom. 


vádi Kiszáradt, időszakos folyómeder. Csak nagyobb esőzések 
után van benne víz. Szárazföldi közlekedési útként használták. 

vahhábita Vahabita. A szunnita iszlám  , szélsőségesen 
hagyománytisztelő" irányzata. Ibn Abd al-Vahháb iszlámértelmezése. 


Ma Szaúd-Arábia hivatalos vallási irányzata. 

vabhj Isteni sugallat. Kinyilatkoztatás. Muszlim vélemény szerint 
Mohamed prófétának egész életében része volt benne. Egyes 
magyarázatok szerint a hadísz kudszí (szent mondások) is alkotják. 

vakf Muszlim vallási alapítvány. Földbirtokok, ingatlanok vagy 
vagyontárgyak alkották, amelyeket hívők adományoztak. Istennek. 
Ezek jövedelméből jótékonysági célokat támogatnak, kórházakat, 
mecseteket, iskolákat építenek. A történelmi vakf lényege az volt, 
hogy nem kellett a vagyont több tucat részre osztani az iszlám 
örökösödési törvényének megfelelően. Nem lehetett elkobozni, és az 
adományozó kinevezhette egyik fiát joszágkormányzónak. 

valája Egy további pillér a drúz és az iszmáílita közösségekben. 
, Isten, a Próféták és az imám szeretete, valamint az odaadás feléjük." 

vali (aulijá t. sz.) Barát, aki közel áll valakihez. A szúfiz-musban a 
muszlim szent neve. Isten / Allah barátja. 

váli Véli (török). Kormányzó. A Török Birodalomban is 
használták, nem tévesztendő össze a , valí"-val (szent). 

Vámbéry Ármin (1832-1913) Dunaszerdahelyen született és 
Budapesten halt meg. Egyetemi tanár, a Magyar Tudományos 
Akadémia tagja. Orientalista, turkológus, nyelvész és utazó. Nagy 
vihart kavart elméletével, amellyel a magyar nyelvet a törökből 
származtatta. Közép-ázsiai utazásairól könyvet írt. Több nyelvre 
lefordították , Küzdelmeim?" című önéletrajzi regényét is. Vámbéry 
hosszú ideig a közép-ázsiai politikai kérdések legnagyobb szak- 
tekintélyének számított Angliában. Életrajzírók utalásai alapján 
fizetett brit ügynök lehetett. 

vatan Haza. A fogalom 19. sz.-i európai mintára jött létre, és a 
kulturális nemzet (kaum) fogalmával ellentétes. Az arab országokat 
nevezik ,arab hazának?" (al-vatan al-arabí). Az iszlámisták újra a 
, Béke Háza" (dár al-isz-lám) megjelölést használják inkább. 

velaját-e fakih A , vallásjogtudós" uralma. 

vezír Vazír. Történelmileg , főminiszter", kancellár. Mai 
szóhasználatban: miniszter. 

vird A Korán egy részének (hizb) felolvasása (recitálása) 
személyes indíttatásból. 

volof Szenegálban és Gambiában beszélt nyelv. 


Vörös Félhold Az iszlám világban a vöröskeresztes szervezetek 
megfelelője. A szimbólum az 1870-es évek óta van használatban, de 
csak 1929 óta tekinthető hivatalosnak. 

vudú Kis - az arcot és a végtagokat érintő - rituális mosdás. A 
napi öt közösségi ima (szálát) előtt el kell végezni. 


Z z 


zaffaa A muszlim lakodalom. A vőlegény és a menyasz-szony 
bevonulása, a zenészek és a táncosok után. 

zagrada Trillázó női hangok az öröm megnyilvánulásaként, 
elsősorban az eljegyzéskor és esküvő alkalmával. 

záhid Aszkéta életet élő, a világtól elforduló jámbor muszlim 
ember. 

záhir Valaminek a külseje, külső megjelenési formája. Az iszlám 
gyakorlatban a ,szó szerint vett szöveg" (sa-ría). Az igényesebb 
iszlámfelfogás a belső (bátin) és rejtettjelentés fontosságát 
hangsúlyozza. 

záhiriták A saría és a szunna közvetlen módon történő 
értelmezését hangsúlyozták. Elsősorban a középkori Andalúziában 
volt jellemző irányzat. Egyes vallástudósok napjainkig újra hajlanak 
arra, hogy a külsődleges jelentést előtérbe helyezzék. 

zajditák ötös síiták. Nevük Zajd ibn Alira, Huszajn unokájára 
vezethető vissza, aki az omajjád kalifa, Hisám ellen lázadást szított 
Kúfában (740). A zajditák számára az imám csak az a ,tudós 
személy" lehet, aki aktívan és nyíltan harcol az elnyomás, valamint az 
igazságtalan és jogtalan uralkodó ellen. A történelem során több 
kisebb államot alapítottak.  Imámjaik túlnyomó részben 
Haszan leszármazottai közül kerültek ki. A 10. sz. elején Jemenben 
alapított dinasztia maradt fenn legtovább. Mérsékelt síita irányzat. 
Jogi iskolájuk közel áll a négy ortodox 

szunnita mazhabhoz. Elvetik az imámok titkos, isteni tudását és 
tévedhetetlenségét, a ,rejtőzködő imám" (mahdí) és a ,hit 
eltitkolása" (takíjja) elveket. 

Zajn al-Ábidín, Ali (kb. 659-713) Apja, Huszajn mártírhalála 
után követte őt negyedik síita inámként. A kerbalai ütközetnél ott 
volt, de megmenekült. Aszkéta életet élt Medinában. A korai síiták 
körében számos követője volt. 

Zajnab (7-1904) Algériai női szent. Egy szaharai oázis vallási 
közösségének vezetőjeként a francia gyarmatosítókkal szembeni 


békés ellenállás szimbóluma lett. 

Zajtúna mecset Az-Zajtúna. Tuniszban épült (734) tanulmányi 
központ és mecset. Napjainkban is működik. 

zakát Közösségi adó. Előírt adomány. A muszlimok vallási 
adójának neve. A zakát öntisztulás, és megvéd az önzéstől. Évente 
egyszer, ramadánkor kellett leróni. Azok adták, akiknek több 
vagyonuk volt a szükséges minimumnál, a rászorulóknak: 
nincsteleneknek, utazóknak, raboknak. Egyike az iszlám öt pillérének 
(árkán al-iszlám). K 9:60 

zakkúm A Pokol keserű gyümölcse. 

az-Zamahsaríi, Abu al-Kászim Mahmud ibn Omar (1075-1144). 
Korán-magyarázó és nyelvész. Arab nyelvtanán kívül híres török- 
arab szótára és arab retorikai szótára is. 

Zamzam-forrás Zemzem-forrás. Mekkában található. Az iszlám 
hagyomány szerint Isten fakasztotta, hogy megóvja a szomjhaláltól 
Hágárt (Sárát) és fiát, Iszmáílt. A vizéből inni a zarándoklat egyik 
ajánlott, de nem kötelező eleme. 

zandzs A kelet-afrikai feketék elnevezése az arab kereskedők és 
rabszolgatartók szóhasználatában. 

Zanzibár A 16-17. sz.-ban portugál befolyás alatt állt, majd 
ománi uralom alá került. A britek elválasztották Omántól (1856), és 
létrehozták a  Zanzibári Szultánságot (1890), ami 1964-ben 
megbukott, és Zanzibár egyesült Tanganyikával, amiből létrejött a 
modern Tanzánia. A lakosság szinte teljes egészében muszlim. 

zijára Látogatás. A szent emberek és az ősök sírjainak a 
látogatása. 

zikr Dzikr. Megemlékezés Istenről. Isten felidézése Isten nevei 
(jelzői) vagy Korán-idézetek szakadatlan ismétlésével. A szúfiknál a 
sajátos szertartás neve, ami az , Istenhez vezető útra" készít fel. 

zimmi Dzimmi. Védelmet élvező alattvaló muszlim politikai 
fennhatóság alatt. A , Könyv népeire" - keresztényekre, zsidókra és 
zoroasztriánusokra - vonatkozott, akik szabadon gyakorolhatták a 
vallásukat, de személyes és vagyoni biztonságukért cserébe 
magasabb adót voltak kötelesek fizetni, megkülönböztető öltözéket 
kellett viselniük, és nem katonáskodhattak. 


zoroasztrianizmus Az iszlám hódítása előtt elterjedt vallás 
Perzsiában. Az Üjperzsa Birodalomban államvallás volt. Alapítója a 
mitikus Zarathusztra (Zoroaszter). Hittanításait az Aveszta foglalja 
össze. Dualisztikus rendszerében a pozitív princípiumot a tűz 
testesíti meg, ami a templomaikban örökké ég. Tagjai elvileg 
védettséget élveznek, ám a muszlim többségi magatartás 
és üldöztetések miatt javarészt elmenekültek Iránból. Legnagyobb 
közösségük ma Mumbaiban működik. 

Zú al-Hidzzsa Dzu al-Hiddzsa. A muszlim holdnaptár utolsó, 
12. hónapja. A zarándoklat (haddzs) elvégzésének ideje. 

zuhd Aszketizmus, a világtól való elfordulás. A szúfik-nál a 

misztikus út egyik első állomása. 
Zs, zs 


Zsámbék Török kút. 

zsidók A Koránban mint , Izrael gyermekei", valamint a , Könyv 
népe" gyűjtőfogalom alatt jelennek meg a keresztényekkel és tágabb 
értelemben a más vallásokhoz tartozókkal - 1. szábeusokkal - együtt. 
Isten ugyanis kinyilatkoztatta számukra a Könyvet (az írást) a 
Tóra, valamint az Evangélium formájában. Miután Mohamed próféta 
kénytelen volt belátni, hogy a zsidókat nem tudja megnyerni az 
iszlám ügyének, az imairányt Jeruzsálem helyett Mekka felé 
határozta meg. A Korán a zsidók és a keresztények szemére veti, hogy 
meghamisították a Könyvet, ,az isteni  kinyilatkoztatást". A 
mai radikális iszlám alapvetően a helyi elnyomó uralkodók és a 
hitüket vesztett kizsákmányolok ellen jött létre a 18 sz.-tól. Bár a 
radikális iszlám egyik fő célpontja Izrael Állam, a valós okokat - 
ahogy az évszázados  muszlim-zsidó együttélés magas fokú 
toleranciája is megmutatta - nem ebben az irányban kell keresni. 
Vélhetően tágabb magyarázat az angolszász gyarmatosító politika és 
a keresztény fundamentalizmus különböző megnyilvánulásainak 
továbbélése. Ma a zsidók egy része Izrael Államban, a megszállt 
területeken és a diaszpórában az iszlámot - többnyire másodlagos 
forrásokból szerzett ismeretek alapján - ellenségként kezeli. Mivel 
nemcsak a palesztinok, de (szinte) az egész arab világ, valamint 


az iszlám kultúrkór népei kivétel nélkül elnyomó rendszerekben 
élnek, ami mellett szembesülni kényszerülnek egy felsőbbrendűségi 
tudatot népszerűsítő globalista propagandagépezettel, valamint - és 
nem utolsósorban - 

saját gazdasági helyzetük kilátástalanságával, a megoldás nem 
tűnik közelinek. Ma a muszlim országokban csupán kisebb zsidó 
közösségek maradtak fenn. Az arab közegben működő zsidó 
közösségek sokszor sajátos ju-deo-arab nyelvet alakítottak ki. K 5:18 

Időrendi táblázat 

610 Mohamed próféta megkapja az első , isteni kinyilatkoztatást" 

622 a kivándorlás (hidzsra) éve / az iszlám időszámítás kezdete / 
a muszlim közösség megalakulása Medinában 

624 a Ramadán meghirdetése böjti időszakként / az imairány 
megváltoztatása Jeruzsálem helyett Mekka felé 

632 a Gadir Humm-i nyilatkozat a síiták szerint Ali örökösi 
kinevezése / Mohamed próféta búcsúzarándoklata és halála 634 Abú 
Bakr halála után Omár lesz a kalifa 653 k" a Korán szövegének 
rendszerezése és szerkesztése 656 polgárháború / Oszmán 
meggyilkolása / Ali lesz a negyedik kalifa 661 Ali meggyilkolása / a 
négy , helyes úton vezérelt kalifa" időszakának vége 680 Huszeint - 
Ali fiát, Mohamed próféta unokáját -megölik / követőit nevezik 
ezután síitáknak 691 a Sziklamecset építése Jeruzsálemben 711 Tárik 
ibn Zijád vezetésével a muszlimok partra szállnak Gibraltárnál az 
Ibériai-félszigeten / Spanyolország területe muszlim ellenőrzés 
alá kerül, a kormányzás székhelye Córdoba lesz 809 Hárún ar-Rasíd 
halála és az abbászida kultúra fénykorának vége 929 a muszlim 
világban három kalifátus létezik: ab-bászidák, fátimidák, spanyol 
omajjádok / a karmatik elviszik a Fekete Követ a Kábából 

969 a fátimidák meghódítják Egyiptomot, aminek a fővárosa 
Kairó lesz, és megalapítják az al-Azhar egyetemet 

1001 a gaznavidák legyőzik a hindukat, és a Pan-dzsábtól a 
Gangesz és az Indus völgyéig terjesztik ki a hatalmukat 1021 a drúz 
mozgalom és hitvilág kialakulásának kezdetei 

1031 az  omajjád kalifátus vége  al-Andalúszban és a 
részfejedelemségek (táifák) megalakulása 1099 a keresztesek 
beveszik Jeruzsálemet, amivel kezdetét veszi a keresztény európaiak 


mintegy két évszázados jelenléte Levantéban 1143 A Korán 
lefordítása latinra 1147 az iszlám előrenyomulása Afrikában az arany 
és a rabszolgakereskedelem útvonalain 1254 az Almohádok kiűzése 
Spanyolországból / a musz-limok csak Granadában tartják meg a 
hatalmat / az iszlám megjelenése Délkelet-Ázsiában. 

1258 a mongolok lerohanják Bagdadot, ami az abbá-szida 
kalifátus végét jelenti 1389 az oszmánok legyőzik a szerbeket a 
koszovói ütközetben 

1443 Hunyadi János győztes keresztes hadjáratot vezet a törökök 
ellen, és elfoglalja a Balkán egy részét, ez az ún. , téli hadjárat" 

1453 II. Mehmet szultán elfoglalja Konstantinápolyi, és a város 
új neve Isztambul lesz 1492 Ferdinánd és Izabella véget vet a 
muszlim uralomnak Spanyolországban / a muszlimok tömeges 
menekülése, ill. visszatérése Észak-Afrikába —/ — Timbuktu 
felemelkedése mint kereskedelmi és kulturális központ 1526 a 
mohácsi csatában elesik Lajos magyar király / az ottománok 
ellenőrzésük alá vonják Magyarországot 

1530 muszlim királyság alapul Bruneiben (Borneo) és Acehben 
(Szumátra) 

1619 az első rabszolgák, köztük muszlimok, behurco-lása az 
észak-amerikai ültetvényekre, Virginiába 

1643 Sah Dzsehán befejezi a Tádzs Mahal építését 

1644 Nagy Péter cár alatt a muszlim intézmények bezárása és 
erőszakos keresztelések 

1686 Buda visszafoglalása 

1727 a magyar származású Ibrahim Müteferrika vezetésével 
megkezdi működését az első ottomán nyomda, amely arab betűkkel 
dolgozik 1757 népi felkelés a fakírok vezetésével, miután a Brit Kelet- 
indiai Társaság fennhatósága alá vonja Bengált 

1776 a fulániak iszlám államot hoznak létre Szenegáltól a Felső- 
Nigerig 1794 a franciák megtámadják Egyiptomot 
Bonaparte vezetésével 

1800 a hollandok ellenőrzik a muszlim szultánátuso-kat 
Szumátrán és Jáván 1848 a brit gyarmatosítók térnyerése India 
egész területén befejezett tény 1850 a Báb megjelenése, a bahái 
mozgalom kezdetei, a baháí hívők menekülése 1856 Afganisztán a 


perzsa-brit fegyveres konfliktus eredményeként függetlenné 
válik 1861 az első modern alkotmány megalkotása Tunéziában, és 
ezzel a muszlim világban 1869 a Szuezi-csatorna megnyitása 1878 
Bosznia az Osztrák-Magyar Monarchia megszállása alá kerül 

1918 az olajlelőhelyek felfedezése után Iránban megalakul a 
British-Persian Oil Company / Délke-let-ázsiában megalakul a 
Muszlim Liga / az arabok a mekkai serif vezetésével fellázadnak az 
oszmánok ellen / Jemen függetlensége 

1923 Törökországban megszüntetik a kalifátust, kikiáltják a 
köztársaságot, aminek Musztafa Kemál lesz az elnöke 

1926 Reza Khan leváltja a Kadzsár-dinasztiát (Oajar), kikiáltatja 
magát sahnak, és megalapítja a Pah-lavi-dinasztiát / Abd al-Azíz ibn 
Szaúd beveszi Mekkát, és  kikiáltatja magát  Nedzsd és 
Hidzsáz királyának, ami a ,vahhábita királyság" kezdete 1928 Haszan 
al-Banná megalapítja a Muszlim Testvériséget Egyiptomban 1948 az 
első arab-izraeli háború 1956 Nasszer egyiptomi elnök államosítja a 
Szuezi-csatornát  / Nagy-Britannia, Franciaország és Izrael 
megtámadják Egyiptomot / Tunézia és Marokkó függetlenné válik 
Franciaországtól ig6o Mali és Szenegál függetlenné válik 
Franciaországtól 

1967 a harmadik arab-izraeli háború, aminek következményeként 
Jeruzsálem, a nyugati part (Cisz-jordánia), a Gázai övezet és a Sínai- 
félsziget izraeli megszállás alá kerülnek 1973 a negyedik arab-izraeli 
háború 

1978 Egyiptom - első arab államként - békét köt Izraellel Camp 
Davidben / Musza Szadr, az AMAL alapítója és a libanoni síiták 
vezetője különös körülmények közt eltűnik 

1979 forradalom Iránban / kikiáltják az Iráni 
Iszlám Köztársaságot / Afganisztán szovjet megszállása és a 
mudzsáhidok szerveződése / a mekkai Nagymecsetet szaúdi 
ellenzékiek szállják meg, akiket elfognak és kivégeznek 

1987 az intifáda kirobbanása a palesztin területeken / 

Tunéziában katonai puccs megdönti Bourguiba elnök hatalmát 

1988 Naguib Mahfúz Nobel-díjat kap / Benazir Bhutto 

pakisztáni miniszterelnök lesz / a háború vége Irán és Irak közt 


1991 a Szovjetunió összeomlása után független musz-lim 
többségű köztársaságok alakulnak meg / Szomáliában és Szudánban 
polgárháború és éhínség / az Öböl-háború után Irakot amerikai 
és szövetséges hadseregek szállják meg 

1994 Fezben megrendezik az első muszlim vallásos zenei 
fesztivált / Hebronban (al-Halil) egy izraeli (zsidó) telepes imádkozó 
muszlimokat öl meg egy mecsetben 

1999 a  NATO-bombázások véget vetnek az 
,etnikai tisztogatásnak" Szerbiában / Abdurrahman Wahid - a 
Nahdatul Ulama vezető alakja - lesz az első demokratikusan 
megválasztott elnök Indonéziában 

2000 Szíriában meghal Hafez al-Aszad / Izrael és Palesztina 
területén kitör a Második Intifáda / az orosz csapatok elfoglalják 
Groznijt, és kiiktatják a csecsen ellenállást / Pakisztánban 
Pervez Musharraf katonai diktatúrát vezet be / a Fü-löp-szigeteken 
és Indiában iszlámista terrorcselekmények 

2001 a tálibok lerombolják a Buddha-szobrot / a szeptember 
11-i (9/11) merényletsorozat az USA-ban (New York és Washington) 
/ az Amerikai Egyesült Államok hatóságai  terroristalistát 
hoznak nyilvánosságra, amelyben többnyire iszlámista szervezeteket 
sorolnak fel / Oszama bin Laden világméretű dzsihádot hirdet meg / 
Afganisztánt megszállják az USA és szövetségeseinek csapatai 

2002 iszlámista merényletek Balin 

2003 Irakot lerohanja az USA és néhány szövetségese / a 
baaszista rendszer bukásával elkezdődnek a 

belső fegyveres harcok / az iráni bírónő és szerző Sirín Ebadi 
Nobel-békedíjat kap 

2004  merényletsorozat Kerbalában a vallási ünnepségek idején 
/ meghal Jasszer Arafat egy francia-országi kórházban / Szudánban 
békét kötnek a szembenálló felek, de Dárfúrban folytatódik 
a polgárháború / a szökőár (cunami) az Indiai-óceán térségében 
számos országot érint: India, Indonézia, Malajzia, Maldív-szigetek, 
Srí Lanka / Madridban (március 11.) dzsihádista csoportosulás 
merénylete három helyi vasút ellen 

2005 a Muszlim Konferencián Ammanban negyven országból 
vesznek részt vallási vezetők / Rafik Hariri volt libanoni 


miniszterelnök meggyilkolása / Szaúd-Arábiában meghal Fahd 
király / Izrael kivonul a Gázai övezetből / iszlámista merénylet 
londoni metróban / megerősödik a nyugati antiterrorista fellépés / 
Egyiptomban a kormány ötven női imám számára ír ki 
álláspályázatot 

2006 a Hamász választási győzelme és kormányalakítása a 
Gázai övezetben, amit a Nyugat bojkottál / szunnita szélsőségesek 
felrobbantják az Aszkaríj-ja Mauzóleumot / Szaddám Húszéin 
kivégzése / egy dán karikaturista Mohamed prófétát ábrázoló rajza 
miatt zavargások az iszlám világban / az iszlám világ 
vallástudósainak nyilatkozata Ammanban a takfír fogalmának 
behatárolásáról  / Haszan  at-Turábi  iszlámista  ideológust 
megvádolják hitehagyással (ridda), mert elismerné egy muszlim nő 
házasságának jogosságát egy kereszténnyel vagy egy zsidóval 

2007 az iszlámisták radikalizálódása Algériában / Egyiptomban 
törvény tiltj a a női körülmetélést / a Hamász-erők nemzetközi 
elszigetelődése / Mad- 

ridban és a nyugati világban pédaértékűen elkezdődnek az 
iszlámista terroristák elleni perek 

2008 a tálibok Afganisztán és Pakisztán jelentős részét 
ellenőrzik / iszlámista merényletsorozat Mumbaiban / az izraeli 
offenzíva a Gázai övezetben nemzetközi tiltakozást vált ki 

2009 az első Iszlám Világnap megünneplése 

2012 Izrael újabb megtorló akciója Gáza ellen / iszlámista 
tuaregek fegyveres felkelése Maliban 

2013 — az ,arab tavasz" után erőszakos cselekmények sorozata 
Egyiptomban és Tunéziában / polgár-háború Szíriában 

2014 Az ún. Iszlám Állam megerősödése 

2015 Egy párizsi szatirikus lap elleni terrortámadás 

2016 Muszlim szélsőségesek terrorcselekményeket követnek el 
világszerte 

2017 Alexandre Bissonnette fehér idegengyűlölő agyonlő hat 
muszlimot a Ste-Foy-i Iszlám Kulturális Központban, Ouébec- 
városban / az izraeli kormány több ezer lakás megépítését 
engedélyezi zsidó telepeseknek a megszállt palesztin területeken / 


Donald Trump az Amerikai Egyesült Államok elnöke beutazási 
tilalmat rendel el több muszlim ország állampolgára számára 

2018 Az USA áthelyezi a követségét Tel-Avivból Jeruzsálembe. 
Az izraeli hadsereg mesterlővészei vérfürdőt rendeztek a Gázai- 
övezet határán -palesztin területen tartózkodó - tüntetők között 

2019 Harminc napos ima az iszlám (muszlim) világért, 
amelyben közel egy millió keresztény vett részt a Németországi 
Evangélikus Szövetség szervezésében. 

2020  — Fegyveres összetűzés a keresztény Örményország és a 
muszlim többségű Azerbajdzsán között. Francia-országban széles 
médiavisszhangra találnak muszlim szélsőségesek elszigetelt 
erőszakos akciói. 

A Ramadán ebben az évben május 12-én ér véget 
Magyarországon. 

Idézetek a Koránból 

A könyvben a vastagon szedett , K?" A KORÁN rövidítése. Az 
ezután következő első szám a szárát jelöli, míg a második szám a 
verset: K 1:1-7 -— A KORÁN, 1. szára, 1-7. vers. A továbbiakban közölt 
idézetek esetében a pontosabb megnevezést adtuk meg, a szára 
címével és a kinyilatkoztatás helyével. 

A MEGNYITÁS 

Mekkái kinyilatkoztatás, hét vers 
Isten, a Könyörületes, a Megkönyörülő nevében, 

Dicsőség Istennek, a Világok Urának, 

a Könyörületesnek, a Megkönyörülőnek, 

akié a legfőbb hatalom az ítélet napján. 
Téged szolgálunk, és Tőled kérünk segítséget. 
Vezess minket az egyenes útra, 

7 azok útjára, akikre a Te áldásod száll, és ne azokéra, akikre 
harag sújt, és ne a tévelygőkére. K 1:1-7 

A PRÓFÉTÁK 

Mekkái kinyilatkoztatás, száztizenkét vers Isten, a Könyörületes, 
a  Megkönyörülő nevében 1 Közeledik az emberekhez az 
elszámoltatásuk napja, de ők nem gyeinek oda, és elfordulnak 
Istentől. 2 Ha pedig egy új figyelmeztetés érkezik le hozzájuk az 
Uruktól, nem hallják meg az üzenetet, és a játéknak adják 


ON ARARWNE 


át magukat, 3 a szívükben pedig szétszórtság van. A bűnösök titkon 
kimondják egymást közt: , Talán bizony ez itt nem egy ugyanolyan 
halandó ember, mint amilyenek ti vagytok? Elhiszitek a varázslatot, 
miközben láttok a szemetekkel?" 4 Mondd: ,Az én Uram tud 
minden kimondott szóról az egekben és a földön is. Ő az, aki hall és 
tud mindent." K 21:1-4 

A FÉNY 

Medinai kinyilatkoztatás, hatvannégy vers Isten, a Könyörületes, 
a Megkönyörülő nevében 35 Isten az egek és a föld Fénye! Az Ő fénye 
egy lámpához hasonlítható, ami egy fülkében van. A lámpa egy 
üvegben van. Az üveg így olyan, mintha egy ragyogó csillag lenne. A 
fényt egy áldott olajfa táplálja, ami nem keleti, és nem nyugati, és 
aminek az olaja szinte már akkor fényt ad, mielőtt a tűz megérintette 
volna. Fény van a fényre. Isten azt vezeti az Ő fényéhez, akit Ő akar. 
Isten ilyen példázatokat mutat fel az embereknek. Isten mindenről 
tud mindent! 36 Fény van a fényre azokban a házakban, amelyeket 
Isten engedélyével emeltek, hogy megemlékezzenek bennük az Ő 
nevére. Őt dicsőítik ezekben reggel és este 37 olyan férfak, akiket 
nem térít el sem kereskedés, sem adás-vevés attól, hogy 
megemlékezzenek Istenről, elvégezzék az imát, megadják 
az adományt, és féljenek a Naptól, amikor majd a fejük tetejére 
állnak a szívek és a szemek. 38 Isten az ilyen embereket meg 
jutalmazza a leg jobb tetteikért, és még többet ad majd nekik a 
kegyességéből. Isten számolatlanul ad a gondoskodásából annak, 
akinek Ő akar. 39 A hitetlenek tettei pedig olyanok, mint délibáb a 
síkságon! A szomjazó azt hiszi, hogy vizet lát, de amikor odaér, csak 
Istent találja maga előtt, aki most - teljes mértékben - kiegyenlíti a 
számláját. Isten gyors az elszámoltatásban! 40 Vagy olyanok, mint a 
sötétségek egy mély tengerben, amiben hullámok vannak hullámok 
hátán, és ezek felett felhők: így sötétség van sötétség felett. Ha valaki 
kinyújtja a kezét, alig látja azt. Akinek Isten nem ad fényt, annak a 
számára nincs is fény. K 24:35-40 

AZ ÉJSZAKAI JÖVEVÉNY 

Mekkái kinyilatkoztatás, tizenhét vers Isten, a Könyörületes, a 
Megkönyörülő nevében í Az égre és az éjszakai jövevényre! 2 Honnan 


is tudhatnád, hogy mi az éjszakai jövevény? 3 A ragyogó csillag, 
4 mert hisz minden lélek felett áll egy őr. K 86:1-4 

AZ ELRENDELÉS ÉJSZAKÁJA 

Mekkái kinyilatkoztatás, öt vers Isten, a  Könyörületes, a 
Megkönyörülő nevében 1 Az Elrendelés Éjszakáján küldtük le a 
Koránt. 2 Mitől is tudhatnád, mi az Elrendelés Éjszakája? 3 Az 
Elrendelés Éjszakája jobb, mint ezer hónap. 4 Az angyalok és a 
Lélek ekkor szállnak alá egymás után sorban, Uruk engedélyével 
minden ügy felett. 5 Ezen az éjszakán békesség van, egészen 
hajnalhasadásig. K 97:1-5 

A SORSCSAPÁS 

Mekkái kinyilatkoztatás, tizenegy vers Isten, a Könyörületes, a 
Megkönyörülő nevében 1 A sorscsapás! 2 Mi a sorscsapás? 3 Mitől is 
tudhatnád, mi a sorscsapás? 4 Azon a Napon az emberek 
szétszórt  molylepkékre, 5 a hegyek gyapjúcsomókra fognak 
hasonlítani. 6 Akiknek a mérlege a jótettektől súlyos lesz, 7 azoknak 
boldog élete lesz. 83 De akiknek a mérlege köny-nyű lesz, 9 mind 
azoknak a lakhelye a feneketlen mélység lesz. 10 Honnan is 
tudhatnád, mi az? 11 Bizony! Ez maga a perzselő Tűz! K 101:1-10 

A DÉLUTÁN 

Mekkái kinyilatkoztatás, három vers 

Isten, a Könyörületes, a Megkönyörülő nevében 

1 A délutánra! 2 Bizony! Az ember a vesztébe rohan! 3 

Csak azok nem, akik hisznek, jót tesznek és egymást 

igazságosságra és türelemre buzdítják. K 103:1-3 

A RÁGALMAZÓ 

Mekkái kinyilatkoztatás, kilenc vers Isten, a Könyörületes, a 
Megkönyörülő nevében í Jaj minden gáncsoskodó rágalmazónak, 2 
aki a vagyonát egyre csak halmozza és számolja, 3 mert azt 
hiszi, hogy a vagyona halhatatlanná teszi. 4 De nem! A Nagy Zúzdába 
dobják majd be! 5 De honnan is tudhatnád, hogy mi a Nagy Zúzda? 6 
Ez maga Isten fellobbanó Tüze, 7 ami átcsap az emberi szíveken, 8 és 
összezárul felettük, 9 feltornyosuló lángoszlopokban! K 104:1-9 

A HAJNALHASADÁS 

Mekkái kinyilatkoztatás, öt vers Isten, a Könyörületes, a 
Megkönyörülő nevében 1 Próféta! Mondd: , Menedéket keresek a 


hajnalhasadás Uránál 2 a teremtményeinek ártásai elől, 3 a leszálló 
sötétség ártásai elől, 4 a csomókra fújó boszorkányok ártásai elől, 5 
és az irigyek irigysége elől." K 113:1-5 

AZ EMBEREK 

Mekkái kinyilatkoztatás, hat vers Isten, a Könyörületes, a 
Megkönyörülő nevében 1 Mondd: , Menedéket keresek az emberek 
Uránál, 2 az emberek királynál, 3 az emberek istenénél 4 a 
rejtőzködve súgó ártása elől, 5 aki rosszat sugall az emberek szívébe, 
6 legyenek ezek akár dzsinnek, akár emberek. K 114:1-6 

